|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |
|  |  |  |  |

GRADSKO VIJEĆE PRIJEDLOG

KLASA:

URBROJ:

Karlovac,

Temeljem članka 34. i 97. Statuta Grada Karlovca (˝Glasnik Grada Karlovca˝ br. 1/15-potpuni tekst, 3/18 i 13/18) Gradsko Vijeće Grada Karlovca na …. sjednici održanoj dana \_\_\_\_\_\_\_\_\_\_\_\_ 2020. godine, donijelo je

**PROGRAM RAZVOJA I**

**SIGURNOSTI PROMETA U 2021. GODINI**

Članak 1.

OPĆE ODREDBE

Ovim programom utvrđuje se opseg i troškovi razvoja i sigurnosti prometa u 2020. godini u ukupnom iznosu od 2.600.000,00 kuna za aktivnosti:

1. Prometna jedinica mladeži
2. Urbana oprema
3. Subvencije Autotransportu d.o.o.

Članak 2.

**PROMETNA JEDINICA MLADEŽI**

Grad Karlovac već niz godina ima tradiciju ustrojavanja i rada prometne jedinice mladeži, a sve temeljem čl. 3. i 5. Zakona o sigurnosti prometa na cestama („Narodne novine“ br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20) kojim je određeno da financiranje rada prometne jedinice mladeži ide na teret proračuna lokalne samouprave. Pripadnici Prometne jedinice mladeži angažirani su na poslovima upravljanja prometom, osobito na užem dijelu grada Karlovca, odnosno u zaštićenoj povijesnoj cjelini grada Karlovca – „Zvijezdi“. Posebnu ulogu pripadnici Prometne jedinice mladeži imaju na početku nove školske godine, kada vrše nadzor nad sigurnosti školske djece na prometnicama u blizini obrazovnih ustanova, a sve u sklopu preventivne akcije „Djeca, prijatelji u prometu“. Obzirom na prethodno višegodišnje iskustvo s radom prometne jedinice mladeži, kao i na najnovije pokazatelje o stradanju kako djece tako i drugih sudionika u prometu, te potrebu u obavljanju poslova upravljanja prometom, kontrole parkiranja, promicanja prometne kulture i drugih oblika preventivnog djelovanja, djelovanje prometne jedinice mladeži od izuzetne je potrebe i važnosti za grad Karlovac.

|  |  |
| --- | --- |
| **Rashodi:** | **90.000,00** |
| Usluge studentskog i učeničkog servisa | 70.000,00 |
| Rashodi za materijal i energiju – nabave opreme i odora | 20.000,00 |
| **Izvor financiranja:** | **90.000,00** |
| Opći prihodi i primici | 90.000,00 |

Članak 3.

**URBANA OPREMA**

Izdaci nabave urbane opreme koriste se za nabavu: zaštitnih stupića, betonskih mejaša, natpisnih tabli ulica i naselja, klupa i koševa i druge urbane opreme, održavanje opreme na javnim površinama.

|  |  |
| --- | --- |
| **Rashodi:** | **310.000,00** |
| Izdaci za nabavu urbane opreme – sitni inventar | 60.000,00 |
| Tekuće i investicijsko održavanje urbane opreme | 50.000,00 |
| Izdaci za nabavu urbane opreme | 200.000,00 |
| **Izvor financiranja:** | **310.000,00** |
| Opći prihodi i primici proračuna | 310.000,00 |

Članak 4.

**SUBVENCIJA AUTOTRANSPORTU d.o.o.**

Temeljem Ugovora Grada Karlovca i tvrtke Autotransport d.o.o., a slijedom stvarnih potreba i troškova održavanja potrebitih linija, potrebno je subvencioniranje nerentabilnih linija na području grada Karlovca.

|  |  |
| --- | --- |
| **Rashodi:** | **2.200.000,00** |
| Subvencije trgovačkim društvima izvan javnog sektora | 2.200.000,00 |
| **Izvor financiranja:** | **2.200.000,00** |
| Opći prihodi i primici proračuna | 2.200.000,00 |

Članak 5.

Program se temelji na stvarnim potrebama aktivnosti iz članka 1. na području Grada Karlovca i raspoloživim sredstvima za te namjene.

Sveukupna planirana sredstva Programa razvoja i sigurnosti prometa u visini od 2.600.000,00 kn osiguravaju se iz:

* Općih prihoda i primitaka proračuna – 2.600.000,00 kn

Članak 6.

Gradonačelnik Grada Karlovca dužan je istodobno s Izvješćem o izvršenju Proračuna Grada Karlovca za 2021. godinu, podnijeti Gradskom vijeću Grada Karlovca izvješće o izvršenju ovog Programa.

Članak 7.

Ovaj Program stupa na snagu osmog dana od objave u „Glasniku Grada Karlovca“ s primjenom od 01.01.2021.godine.

PREDSJEDNIK

GRADSKOG VIJEĆA GRADA KARLOVCA

Matija Furač, struč.spec.oec.

Dostaviti:

1. Ured gradonačelnika, ovdje
2. Upravni odjel za proračun i financije
3. Upravni odjel za komunalno gospodarstvo, ovdje x2
4. Predsjednik Gradskog vijeća, ovdje
5. Dokumentacija
6. GGK
7. Pismohrana

**O B R A Z L O Ž E N J E**

Programom razvoja i sigurnosti prometa definirani su poslovi koje je potrebno napraviti tijekom 2021. godine na području Grada Karlovca:

Grad Karlovac već niz godina ima tradiciju ustrojavanja i rada prometne jedinice mladeži, a sve temeljem čl. 3. Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15, 108/17, 70/19, 42/20) kojim je određeno da financiranje rada prometne jedinice mladeži ide na teret Proračuna lokalne samouprave. Obzirom na prethodno višegodišnje iskustvo s radom prometne jedinice mladeži, kao i na najnovije pokazatelje o stradanju kako djece tako i drugih sudionika u prometu, te potrebu u obavljanju poslova upravljanja prometom, kontrole parkiranja, promicanja prometne kulture i drugih oblika preventivnog djelovanja, djelovanje prometne jedinice mladeži od izuzetne je potrebe i važnosti za grad Karlovac.

Izdaci nabave urbane opreme koriste se za nabavu: zaštitnih stupića, betonskih mejaša, natpisnih tabli ulica i naselja i druge urbane opreme te njihovo održavanje.

Također temeljem Odluke Gradskog vijeće Grada Karlovca, Grad Karlovac je sklopio s tvrtkom AUTOTRANSPORT KARLOVAC d.d Ugovor o subvencioniranju javnog gradskog prijevoza putnika na nerentabilnim linijama za čije održavanje postoji javna potreba.

Predloženi Program temeljen je na programskom klasifikacijskom Proračunu Grada Karlovca u 2021. godini u ukupnom iznosu od 2.600.000,00 kuna.

Temeljem iznijetog predlaže se donošenje ovog Programa.

P R O Č E L N I CA

Hermina Plemić, dipl.ing.građ.