|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE PRIJEDLOG

KLASA: 021-05/20-01/

URBROJ: 2133/01-01/01-20-

Karlovac, -. prosinca 2020.god.

Na temelju članka 36. Zakona o poljoprivredi (NN br. 118/18, 42/20 i 127/20) i članaka 34. i 97. Statuta Grada Karlovca ( "Glasnik Grada Karlovca" br. 1/15 – potpuni tekst, 3/18, 13/18 i 6/20) Gradsko vijeće Grada Karlovca na \_ sjednici održanoj dana -. prosinca 2020.god. donijelo je

**PROGRAM POTICANJA POLJOPRIVREDE I RURALNOG RAZVOJA**

**NA PODRUČJU GRADA KARLOVCA ZA 2021.GOD.**

1. **OPĆE ODREDBE**

Članak 1.

Ovim Programom poticanja poljoprivrede i ruralnog razvoja na području Grada Karlovca za 2021. (u daljnjem tekstu: Program) uređuje se ciljevi Programa, korisnici, aktivnosti i mjere, postupak dodjele sredstava, izvor sredstava i kontrola namjenskog utroška dodijeljenih sredstava.

**Opći cilj** ovog Programa je provedbom mjera i aktivnosti poticati očuvanje i razvoj poljoprivrede i ruralnog prostora Grada Karlovca. Posebni ciljevi Programa su modernizacija proizvodnje i stvaranje povoljnijih uvjeta za bavljenje poljoprivredom, razvoj ruralnog prostora povećanjem ekonomske učinkovitosti i unapređenjem konkurentnosti poljoprivredne proizvodnje, diversifikacija djelatnosti i stvaranje dodane vrijednosti poljoprivrednih proizvoda, edukacija i povećanje broja zaposlenih kroz razvoj seoskog turizma, sa svrhom zadržavanja stanovništva na ruralnom području, kako bi se očuvale njegove vrijednosti i iskoristile prednosti.

1. **KORISNICI PROGRAMA**

Članak 2.

Korisnici mjera ovog Programa mogu biti poljoprivredna gospodarstva upisana u Upisnik poljoprivrednika ili Upisnik obiteljskih poljoprivrednih gospodarstava, sa sjedištem i poljoprivrednom proizvodnjom (poljoprivredno zemljište, gospodarski objekti, trajni nasadi i sl.) na području Grada Karlovca, LAG-ovi, kao i institucije i pravne osobe koje provode određene mjere iz Programa.

Poljoprivredno gospodarstvo je pravna ili fizička osoba, a djeluje kao obiteljsko poljoprivredno gospodarstvo, obrt, trgovačko društvo ili zadruga. Potpore mogu ostvariti pravne osobe (zadruge, mikro poduzeća) koje imaju maksimalno 10 zaposlenih.

Prihvatljivi korisnici su oni koji ispunjavaju i sljedeće uvjete:

* imaju podmirene sve dospjele novčane obveze prema Gradu Karlovcu i tvrtkama u vlasništvu Grada,
* imaju podmirene sve dospjele novčane obveze o kojima evidenciju vodi Porezna uprava,
* koji su namjenski utrošili već dodijeljene potpore Grada Karlovca ukoliko su ih ostvarili u ranijim razdobljima.

1. **NOSITELJ PROGRAMA**

Članak 3.

Nositelj provedbe ovog Programa je Grad Karlovac, Upravni odjel za gospodarstvo, poljoprivredu i turizam. U provedbi određenih aktivnosti i mjera iz Programa sudjeluju i drugi subjekti koje su Programom utvrđeni kao izvršitelji provedbe pojedinih mjera.

1. **AKTIVNOSTI, MJERE I PROJEKTI**

Članak 4.

Provedba Programa planirana je krozaktivnosti/projekte kako slijedi:

|  |  |  |
| --- | --- | --- |
| **R.br.** | **NAZIV AKTIVNOSTI/PROJEKTA** | **PLANIRANI IZNOS (kn)** |
| 1. | Kreditiranje poljoprivredne proizvodnje-subvencija kamata | 10.000,00 |
| 2. | Potpore poljoprivrednim gospodarstvima | 945.500,00 |
| 3. | Potpore poduzetništvu u ruralnom području | 190.000,00 |
| 4. | Suradnja sa institucijama i udrugama | 58.400,00 |
| 5. | Suzbijanje ambrozije | 25.000,00 |
| 6. | Raspolaganje poljopr. zemljištem u vlasništvu RH | 50.000,00 |
| 7. | „Gradski vrtovi“ | 15.000,00 |
|  | **UKUPNO** | **1.293.900,00** |

**AKTIVNOST 01 KREDITIRANJE POLJOPRIVREDNE PROIZVODNJE**

Članak 5.

**Subvencija kamata poljoprivrednim gospodarstvima**

Opis aktivnosti: U suradnji sa poslovnim bankama provodi se program kreditiranja poljoprivrednih gospodarstava sa ciljem unapređenja, modernizacije i povećanja obima svih vidova poljoprivredne proizvodnje.Sredstva se isplaćuju poslovnim bankama na osnovu Ugovora o poslovnoj suradnji, a temeljem mjesečno ispostavljenih faktura za subvencioniranje dijela kamate **do iznosa 2% za krajnjeg korisnika,** za kredite odobrene poljoprivrednim gospodarstvima koji su još u otplati.

Planirana sredstva: 10.000,00 kn

Provedba: kontinuirano, mjesečno, temeljem fakture poslovne banke.

Nositelj: Grad Karlovac i poslovne banke.

**AKTIVNOST 02 POTPORE POLJOPRIVREDNIM GOSPODARSTVIMA**

Članak 6.

**Potpore male vrijednosti** sukladno **Uredbi Komisije (EU) br. 1408/2013.** od 18. prosinca 2013. o primjeni članaka 107. i 108. Ugovora o funkcioniranju Europske unije na potpore *de minimis* u poljoprivrednom sektoru i **Uredbe Komisije (EU) 2019/316** od 21. veljače 2019. o izmjeni Uredbe Komisije (EU) br. 1408/2013 o primjeni članka 107. i 108. Ugovora o funkcioniranju Europske unije na potpore *de minimis* u poljoprivrednom sektoru (u daljnjem tekstu: Uredba Komisije (EU) br. 1408/2013 i 2019/316) dodjeljuju se **poljoprivrednim gospodarstvima za primarnu poljoprivrednu proizvodnju** za mjere:

Mjera 1. Nabava mehanizacije, strojeva i opreme

Mjera 2. Biljna proizvodnja

Mjera 3. Stočarska proizvodnja

Mjera 4. Pčelarstvo

Mjera 5. Poljoprivredni radovi na gospodarstvu

Mjera 6. Analize (tla, poljopr. proizvoda, stočne hrane)

Mjera 7. Edukacija poljoprivrednika

Mjera 8. Osiguranje poljoprivredne proizvodnje

Mjera 9. Certificiranje proizvodnje i konzultantske usluge

Mjera 10. Pokretanje PG-a (samozapošljavanje)

Mjera 11. Ublažavanje štete od prirodne nepogode

Opis aktivnosti: uvjete i kriterije za dodjelu potpora male vrijednosti sukladno Uredbi Komisije (EU) br. 1408/2013. i 2019/316 propisuje Gradonačelnik provedbenim aktom.

Planirana sredstva: 945.500,00 kn

Planirana sredstva po mjerama:

Mjera 1. : 500.000,00 kn

Mjere 2.-10. : 395.500,00 kn

Mjera 11. : 50.000,00 kn

Provedba: kontinuirano, po zahtjevu korisnika, do utroška sredstava.

**AKTIVNOST 03 POTPORE PODUZETNICIMA NA RURALNOM PODRUČJU**

Članak 7.

**Potpore male vrijednosti** dodjeljuju se sukladno pravilima EU o pružanju državne potpore propisane **Uredbom Komisije (EU) br. 1407/2013** od 18. prosinca 2013. o primjeni članaka 107. i 108. Ugovora o funkcioniranju Europske unije na potpore *de minimis* (u daljnjem tekstu: Uredba Komisije (EU) br. 1407/2013)*.*

Potpore male vrijednosti sukladno Uredbi Komisije (EU) br. 1407/2013. dodjeljuju se za mjere:

Mjera 1. Diversifikacija djelatnosti na poljoprivrednom gospodarstvu

Mjera 2. Trženje poljoprivrednih proizvoda

Mjera 3. Analize (prerađenih poljopr. proizvoda)

Mjera 4. Promidžbene aktivnosti

Mjera 5. Certificiranje proizvodnje i konzultantske usluge

Mjera 6. Digitalizacija proizvodnje i prodaje poljoprivrednih proizvoda

Opis aktivnosti: uvjete i kriterije za dodjelu potpora male vrijednosti sukladno Uredbi Komisije(EU) br. 1407/2013. propisuje Gradonačelnik provedbenim aktom.

Planirana sredstva: 190.000,00 kn

Provedba: kontinuirano, po zahtjevu korisnika, do utroška sredstava.

**AKTIVNOST 04 SURADNJA SA INSTITUCIJAMA I UDRUGAMA**

Članak 8.

Sredstva se koriste za realizaciju aktivnosti po mjerama kako slijedi:

***Mjera 1. Održavanje meteorološke stanice***

Opis aktivnosti: financiranje usluge redovnog godišnjeg servisa i održavanja meteorološke stanice, trošak godišnje naknade i najma GPS kartice.

Planirana sredstva: 5.000,00 kn

Provedba: narudžbenica i račun za izvršenu uslugu.

Nositelj: Grad Karlovac i izvršitelj usluge.

***Mjera 2. Članarina za LAG-ove***

Opis aktivnosti: Grad Karlovac član je LAG-a Vallis Colapis, a sredstva se koriste za financiranje mjesečne članarine. Odluku o pristupanju LAG-u donijelo je Gradsko vijeće.

Planirana sredstva: 38.400,00 kn

Provedba: kontinuirano, mjesečno po zahtjevu LAG-a.

Nositelj: Grad Karlovac i LAG Vallis Colapis.

***Mjera 3. Rashodi za usluge***

Opis aktivnosti: Sredstva se koristite za učešće u projektima koje provode institucije i ustanove, za projekte koji pridonose razvoju i unapređenju poljoprivredne proizvodnje i ruralnog prostora (npr. provođenje aktivnosti vezanih uz organizaciju manifestacija, predavanja i/ili seminara iz oblasti poljoprivrede i ruralnog razvoja, te troškove unapređenja i iznalaženja novih načina prodaje poljoprivrednih proizvoda lokalnih proizvođača, i sl.).

Planirana sredstva: 15.000,00 kn

Provedba: narudžbenice i računi za izvršene usluge vezane na provođenje aktivnosti.

Nositelj: Grad Karlovac i izvršitelji usluga.

**AKTIVNOST 05 SUZBIJANJE AMBROZIJE**

Članak 9.

***Mjera 1. Promidžbene aktivnosti***

Opis aktivnosti: financiranje promidžbenih aktivnosti (oglasi i obavijesti u medijima, tiskanje letaka i sl.) vezano uz obvezu uklanjanja ambrozije sa poljoprivrednih površina radi provedbe preventivnih aktivnosti i upozoravanja građana i drugih subjekata o štetnosti ambrozije za zdravlje ljudi.

Planirana sredstva: 5.000,00 kn

Provedba: narudžbenice i računi za izvršene usluge vezane na provođenje aktivnosti.

Nositelj: Grad Karlovac i mediji.

***Mjera 2. Uklanjanje ambrozije s poljoprivrednih površina***

Opis aktivnosti: financiranje usluge uklanjanja ambrozije sa poljoprivrednih površina u vlasništvu Grada Karlovca i sa drugih poljoprivrednih površina po nalogu nadležnih službi.

Planirana sredstva: 20.000,00 kn

Provedba: narudžbenice i računi za izvršene usluge.

Nositelj: Grad Karlovac i izvršitelji usluge.

**AKTIVNOST 06 RASPOLAGANJE POLJOPRIV. ZEMLJIŠTEM U VLASNIŠTVU RH**

Članak 10.

Opis aktivnosti: Sredstva se koriste za financiranje aktivnosti vezanih uz raspolaganje poljoprivrednim zemljištem u vlasništvu RH (izrada programa raspolaganja poljoprivrednim zemljištem, raspisivanje natječaja, uvođenje u posjed i sl.).

Planirana sredstva: 50.000,00 kn

Provedba: narudžbenice i računi za izvršene usluge.

Nositelj: Grad Karlovac i izvršitelji usluge.

**TEKUĆI PROJEKT 01 GRADSKI VRTOVI**

Članak 11 .

Opis aktivnosti: sredstva se koriste za financiranje usluga i radova vezanih na tekuće i investicijsko održavanje opreme i uređaja na prostoru gradskih vrtova na Gazi (održavanje pumpi za vodu, kućica za spremanje alata, odvoz otpada i sl.).

Planirana sredstva: 15.000,00 kn

Provedba: narudžbenice i računi za izvršene radove i usluge.

Nositelj: Grad Karlovac i izvršitelji radova i usluga.

1. **IZVOR SREDSTAVA**

Članak 12 .

Izvor financiranja za aktivnosti i tekuće projekte ovog Programa je Proračun Grada Karlovca za 2021.god. u iznosu 1.293.900,00 kn.

|  |  |  |
| --- | --- | --- |
| **Red.**  **br.** | **IZVOR PRIHODA** | **PLANIRANI IZNOS** |
| 1. | Opći prihodi i primici | 1.173.900,00 |
| 2. | Prihodi od prodaje zemljišta u državnom vlasništvu | 70.000,00 |
| 3. | Prihodi za posebne namjene - ostalo | 50.000,00 |
|  | **UKUPNO** | **1.293.900,00** |

1. **POSTUPAK DODJELE SREDSTAVA**

Članak 13.

Potpore male vrijednosti dodjeljuju se temeljem Javnog poziva za podnošenje zahtjeva za dodjelu potpora male vrijednosti poljoprivrednim gospodarstvima (u daljnjem tekstu: Javni poziv) i odredbi propisanih ovim Programom, a sukladno kriterijima koje propisuje Gradonačelnik provedbenim aktom.

Javni poziv raspisuje i provodi Upravni odjel za gospodarstvo, poljoprivredu i turizam Grada Karlovca (u daljnjem tekstu: Upravni odjel).

Tekst Javnog poziva sadrži prihvatljive korisnike, mjere i kriterije za dodjelu potpora, popis dokumenata koji se dostavljaju uz zahtjev, rokove i način podnošenja zahtjeva, način kontrole namjenskog utroška dobivenih sredstava i podatke o informacijama.

Javni poziv objavljuje se na službenoj web stranici Grada Karlovca ([www.karlovac.hr](http://www.karlovac.hr)), te minimalno kao obavijest u Karlovačkom tjedniku.

Članak 14.

Pravo na potpore male vrijednosti poljoprivredna gospodarstva ostvaruju temeljem vlastitog zahtjeva.

Zahtjevi se sve oblike potpora male vrijednostiiz članaka 6. i 7. podnose se na propisanim obrascima s pripadajućom dokumentacijom najkasnije **do 15. prosinca** ili do utroškasredstava predviđenih u Proračunu Grada Karlovca za tekuću godinu, a rješavaju se prema redoslijedu zaprimanja.

Zahtjevi za pojedine mjere potpora male vrijednosti nalaze se na web stranici Grada Karlovca, [www.karlovac.hr](http://www.karlovac.hr) ili se mogu dobiti u Upravnom odjelu.

Članak 15.

Potpore male vrijednosti iz članaka 6. i 7. isplaćuju se na račun korisnika na osnovu podnesenog zahtjeva, a temeljem rješenja Gradonačelnika o dodjeli potpore male vrijednosti, nakon što se iz dostavljene dokumentacije utvrdi da su zadovoljeni propisani kriteriji.

Sredstva za provođenje aktivnosti i mjera koje se odnose na pružanje određenih radova/usluga i nabavu opreme na osnovu narudžbenica, isplaćuju se temeljem ispostavljenog računa za izvršene radove, uslugu i/ili nabavljenu opremu.

1. **KONTROLA I POVRAT SREDSTAVA**

Članak 16 .

Korisnik potpore male vrijednosti dužan je omogućiti davatelju potpore kontrolu namjenskog utroška dobivenih sredstava. Stručnu i administrativnu kontrolu dodjele potpora provodi Upravni odjel.

Ukoliko je korisnik potpore priložio neistinitu dokumentaciju ili prijavljeno stanje ne odgovara stvarnom stanju, korisnik dobivena sredstva mora vratiti u Proračun Grada Karlovca, te će biti isključen iz svih potpora Grada Karlovca u narednih pet (5) godina.

1. **ZAVRŠNE ODREDBE**

Članak 17.

Zadužuje se Upravi odjel za provedbu ovog Programa.

Članak 18.

Upravni odjel vodi evidenciju potpora male vrijednosti po korisnicima.

Članak 19.

O realizaciji Programa Upravni odjel podnosi izvješće Gradskom vijeću najkasnije do 31. ožujka za prethodnu godinu.

Članak 20.

Ovaj Program stupa na snagu osmog dana od dana objave u službenom glasilu Grada Karlovca, a primjenjuje se od 01.01.2021.god.

PREDSJEDNIK GRADSKOG VIJEĆA

GRADA KARLOVCA

Matija Furač, struč.spec.oec.

Dostaviti:

1. Ured gradonačelnika, ovdje
2. Upravni odjel za proračun i financije, ovdje (3x)
3. Upravni odjel za gospodarstvo, poljoprivredu i turizam, ovdje (2x)
4. Predsjednik Gradskog vijeća, ovdje
5. Dokumentacija
6. GGK
7. Zapisnik
8. Pismohrana

**OBRAZLOŽENJE**

Temeljem članka 36. Zakona o poljoprivredi (NN br. 118/18, 42/20 i 127/20) potrebno je donijeti Program poticanja poljoprivrede i ruralnog razvoja na području Grada Karlovca (u daljnjem tekstu: Program), u skladu sa financijskim sredstvima osiguranim u Proračunu GK za 2021.god. Za realizaciju aktivnosti i tekućih projekata predviđenih Programom planirana su sredstva u ukupnom iznosu **1.293.900,00 kn**.

Korisnici sredstava sukladno Programu mogu biti poljoprivredna gospodarstva upisana u Upisnik poljoprivrednika ili Upisnik obiteljskih poljoprivrednih gospodarstava (OPG-i, obrti, zadruge, mikro trgovačka društva), sa sjedištem i poljoprivrednom proizvodnjom na području Grada Karlovca, poduzetnici, LAG-ovi, institucije i pravne osobe koje provode mjere ruralnog razvoja na području Grada Karlovca.

Za realizaciju potpora male vrijednosti poljoprivrednim gospodarstvima za primarnu poljoprivrednu proizvodnju koje se isplaćuju po zahtjevu korisnika osigurano je 945.500,00 kn, od čega je za ublažavanje štete od prirodne nepogode planirano 50.000,00 kn. Za potpore male vrijednosti poljoprivrednim gospodarstvima za diversifikaciju djelatnosti na ruralnom području 190.000,00 kn, a za subvenciju kamata za kredite poljoprivrednika 10.000,00 kn. Za članarinu u LAG-u i suradnju sa institucijama osigurano je 58.400,00 kn, za suzbijanje ambrozije na poljoprivrednim površinama 25.000,00 kn, raspolaganje poljoprivrednim zemljištem u vlasništvu RH 50.000,00 kn i 15.000,00 kn za održavanje gradskih vrtova na Gazi.

Upravni odjel za gospodarstvo, poljoprivredu i turizam vodi evidenciju korisnika sredstava, te podnosi izvješće o realizaciji Programa Gradskom vijeću najkasnije do 31. ožujka za prethodnu godinu.

Predlaže se Gradskom vijeću da donese Program poticanja poljoprivrede i ruralnog razvoja na području Grada Karlovca za 2021. god. kako je predloženo u materijalima.

PROČELNICA ODJELA

Daniela Peris, struč.spec.oec.