GRADSKO VIJEĆE

KLASA: …….

URBROJ: ……

Karlovac, ……. **P R I J E D L O G**

Na temelju članaka 34. i 97. Statuta Grada Karlovca (Glasnik grada Karlovca broj 1/15 -potpuni tekst, 3/18, 13/18 i 6/20) te Odluke o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2021. godinu, Gradsko vijeće grada Karlovca na \_\_\_\_ sjednici održanoj dana \_\_\_\_\_\_\_\_ godine donijelo je

**PLAN**

**rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2021. godinu**

OPĆE ODREDBE

I.

Planom rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola grada Karlovca za 2021. godinu utvrđuje se obim planskog i sustavnog ulaganja u školama tijekom 2021. godine kako bi se ostvarili uvjeti za redovito obavljanje odgojno obrazovnih funkcija (u daljnjem tekstu Plan).

VRSTE TROŠKOVA, KRITERIJI I MJERILA

II.

Plan obuhvaća troškove koji nastaju pri nabavi proizvedene dugotrajne imovine i dodatnim ulaganjima na nefinancijskoj imovini, uključujući troškove za izradu projektne dokumentacije.

III.

Navedeni rashodi odnose se na skupine:

42 - Rashodi za nabavu proizvedene dugotrajne imovine i

45 - Rashodi za dodatna ulaganja na nefinancijskoj imovini

IV.

Mjerilo za utvrđivanje prava na bilančne troškove koji nastaju pri nabavi proizvedene dugotrajne imovine i dodatnim ulaganjima na nefinancijskoj imovini čini opseg djelatnosti svake pojedine škole i grada (broj učenika u školi i gradu, broj razrednih odjela u školi i gradu, broj školskih zgrada koje su u funkciji) u skladu s Proračunom Grada Karlovca za 2021. godinu.

Sredstva utvrđena primjenom ovih mjerila raspoređuju se po školama prema sljedećim kriterijima:

* dodatna ulaganja na građevinskim objektima te postrojenjima i opremi sa ciljem poboljšanja standarda i radnih uvjeta korisnika kroz usklađivanje s Državnim pedagoškim standardom osnovnoškolskog sustava odgoja i obrazovanja,
* nabava namještaja, računalne i druge opreme u cilju unaprjeđenja odgojno - obrazovnog rada u školama,
* izrada projektne dokumentacije za dogradnju školske zgrade u svrhu ustroja posebne jedinice predškolskog odgoja i obrazovanja radi provođenja programa odgojno obrazovnog rada s djecom rane i predškolske dobi.

RASPODJELA SREDSTAVA

V.

Ukupni rashodi za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2021. godinu iznose 2.036.813,00 kn, od toga 1.836.813,00 kn planirano temeljem Odluke o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2021. godinu, a iznos od 200.000,00 kn planirano iz drugih izvora.

|  | **Osnovna škola** | **Ukupna**  **vrijednost investicije** | **Planirana sredstva**  **DEC** | **Ostali izvori financiranja** | **Opis i vrsta ulaganja** |
| --- | --- | --- | --- | --- | --- |
| 1. | **OŠ Banija** | 100.000,00 | 100.000,00 |  | Sanacija podova u učionicama Područne škole Hrnetić |
| 2. | **OŠ Turanj** | 800.000,00 | 600.000,00 | 200.000,00 | Izgradnja školskog igrališta |
| 3. | **OŠ Braća Seljan** | 606.813,00 | 606.813,00 |  | Uređenje sanitarija u zgradi Domobranska 2 i uređenje učionica u zgradi Nazorova 1 |
| 4. | **OŠ Dragojla Jarnević** | 250.000,00 | 250.000,00 |  | Uređenje prilaza i parkirališta |
| 5. | **OŠ Rečica** | 80.000,00 | 80.000,00 |  | Izrada projektne dokumentacije za dogradnju škole – predškolski odgoj |
| 6. | **Osnovne škole** | 200.000,00 | 200.000,00 |  | Nabava opreme u cilju unaprjeđenja nastave |
|  | **UKUPNO** | **2.036.813,00** | **1.836.813,00** | **200.000,00** |  |

VI.

Upravni odjel za društvene djelatnosti zadužuje se za raspodjelu sredstava planiranih u članku V. ovog Plana, sukladno sredstvima planiranim Proračunom Grada Karlovca.

Osnovna škola zadužuje se za operacionalizaciju plana raspodjele sredstava za planirana ulaganja iz članka V. ovog Plana, a koja se realiziraju sukladno Zakonu o javnoj nabavi (NN 120/16). Škola je dužna imenovati ovlaštenog predstavnika osnivača za realizaciju rashoda prema priloženoj tablici.

VII.

Doznaka sredstava za nabavu proizvedene dugotrajne imovine i dodatno ulaganje na nefinancijskoj imovini izvršava se na temelju dostavljenih računa za nabavu roba ili usluga, odnosno ovjerenih situacija za izvršene radove.

Sredstva će se doznačiti prema zahtjevima škola putem interne pisane procedure - lokalne riznice.

PRIJELAZNE I ZAVRŠNE ODREDBE

VIII.

Za provedbu ovog Plana zadužuje se predmetna škola, Upravni odjel za društvene djelatnosti i Upravni odjel za proračun i financije.

IX.

Dinamika ostvarivanja Plana mora biti usklađena s dinamikom ostvarivanja prihoda u proračunu i sredstvima s pozicije potpore izravnanja.

X.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2021. godinu stupa na snagu 8. dana od dana objave u Glasniku Grada Karlovca.

**PREDSJEDNIK**

**GRADSKOG VIJEĆA GRADA KARLOVCA**

**Matija Furač, struč.spec.oec.**

**Obrazloženje**

Proračunom Grada Karlovca za 2021. godinu planirana su sredstva za potrebe osnovnog školstva u 2021. godini. Decentralizirana sredstva (DEC) planirana su temeljem Odluke o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2021. godinu. Temeljem planiranih sredstava sastavljen je Plan rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2021. godinu.

Pri izradi Plana vodilo se računa da se prvenstveno ulaže u radove i opremanje kojima se poboljšavaju uvjeti boravka i rada za učenike i nastavnike kroz usklađivanje s Državnim pedagoškim standardom osnovnoškolskog sustava odgoja i obrazovanja.

Osnovna škola Turanj planira izgradnju novog školskog igrališta.

Osnovna škola Braća Seljan planira kompletno uređenje sanitarnih čvorova u prizemlju, na 1. i 2. katu u zgradi na adresi Domobranska 2, a također planira i uređenje dviju učionica u prizemlju zgrade na adresi V. Nazora 1.

Osnovna škola Banija planira sanaciju podova u učionicama u Područnoj školi Hrnetić.

Osnovna škola Dragojla Jarnević planira uređenje prilaza i parkirališta u dvorištu škole.

U Osnovnoj školi Rečica pokazala se potreba za ustrojem programa predškolskog odgoja te se shodno tome planira izrada projektne dokumentacije za dogradnju školske zgrade u svrhu ustroja posebne jedinice predškolskog odgoja i obrazovanja.

Ostala ulaganja usmjerena su na nabavu opreme sukladno stvarnim potrebama svake škole, a u cilju unaprjeđenja nastave.

Predlaže se Gradskom vijeću grada Karlovca da prihvati Plan rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih škola za 2021. godinu.

Sastavila:PROČELNICA

Katarina Keča, d.i.g. Draženka Sila Ljubenko, prof.