GRADSKO VIJEĆE

KLASA: …….

URBROJ: ……

Karlovac, …….

prijedlog

Na temelju članka 49. Zakona o predškolskom odgoju i obrazovanju (NN 10/97, 107/07, 94/13 i 98/19) i članaka 34. i 97. Statuta Grada Karlovca (Glasnik Grada Karlovca br. 01/15 – potpuni tekst, 3/18, 13/18 i 6/20) Gradsko vijeće Grada Karlovca je na \_\_\_\_\_ sjednici održanoj dana \_\_\_\_\_\_\_\_ 2020. godine donijelo sljedeći

**PROGRAM JAVNIH POTREBA U PREDŠKOLSKOM**

**ODGOJU I OBRAZOVANJU ZA 2021. GODINU**

**I.**

**UVOD**

Zakon o predškolskom odgoju i obrazovanju (NN 10/97,107/07,94/13,98/19) definira predškolski odgoj kao djelatnost koja obuhvaća programe odgoja, obrazovanja, zdravstvene zaštite, prehrane i socijalne skrbi djece.

Predškolski odgoj je sastavni dio sustava odgoja, obrazovanja i skrbi o djeci, a obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima, te iznimno, u drugim ustanovama i udrugama.

Sukladno Zakonu o predškolskom odgoju i obrazovanju Grad Karlovac ima pravo i obavezu odlučivati o potrebama i interesima građana na svom području za organiziranjem i ostvarivanjem programa predškolskog odgoja i obrazovanja te skrbi o djeci predškolske dobi radi zadovoljavanja tih potreba osnivati dječje vrtiće. Sve mjere vezane uz zadovoljavanje tih potreba utvrđuju se sukladno Zakonu o predškolskom odgoju i obrazovanju i Državnom pedagoškom standardu.

Programom javnih potreba u predškolskom odgoju i obrazovanju Grada Karlovca utvrđuje se oblik, opseg, kvaliteta i način zadovoljavanja javnih potreba u djelatnosti predškolskog odgoja i naobrazbe te skrbi o djeci predškolske dobi prema potrebama i interesima građana grada Karlovca.

Prema Zakonu o predškolskom odgoju i obrazovanju djelatnost predškolskog odgoja financira se pretežito sredstvima proračuna lokalne i područne (regionalne) samouprave te sudjelovanjem roditelja u cijeni programa predškolskog odgoja u koje su uključena njihova djeca. Određeni programi kao što su posebni programi za djecu s teškoćama u razvoju sufinanciraju se iz sredstava Državnog proračuna.

Djelatnost predškolskog odgoja u gradu Karlovcu odvija se u sljedećim ustanovama:

a) ***DJEČJI VRTIĆ KARLOVAC***

U okviru djelatnosti Dječjeg vrtića Karlovac provode se: redoviti desetsatni program, redoviti desetsatni sportski program, redoviti desetsatni glazbeni program, program senzomotorne stimulacije i program predškole. Rad se odvija u četiri objekta kroz 28 odgojnih skupine (20 vrtićkih grupa i 8 jasličkih grupa).

b) ***DJEČJI VRTIĆ „ČETIRI RIJEKE“***

U okviru djelatnosti Dječjeg vrtića „Četiri rijeke“ provodi se redoviti desetsatni program, redoviti engleski desetsatni program, Alternativni cjelodnevni program prema koncepciji Marije Montessori za djecu od 3-6 godine života i program predškole. Rad se odvija u pet objekata kroz 32 odgojne skupine (22 vrtićke grupe i 10 jasličkih grupa).

c) ***DJEČJI VRTIĆI DRUGOG OSNIVAČA (PRIVATNI VRTIĆI) S PODRUČJA GRADA KARLOVCA***

Grad Karlovac donosi Odluku o sufinanciranju redovitog programa predškolskog odgoja na području grada Karlovca u dječjim vrtićima kojima osnivač nije Grad Karlovac.

**II.**

**PLANIRANA SREDSTVA**

U Proračunu grada Karlovca za 2021. godinu planirani iznos od **20.096.170,00** kuna za Program javnih potreba u predškolskom odgoju i obrazovanju raspoređuje se na sljedeći način:

Tab. br.1

|  |  |  |
| --- | --- | --- |
| R. br. | **NAZIV AKTIVNOSTI** | **Planirana sredstva** |
| 1. | **DJEČJI VRTIĆ KARLOVAC** | **7.131.240,00** |
| 1.1. | **RASHODI ZA ZAPOSLENE U USTANOVAMA PREDŠKOLSKOG ODGOJA** | 7.106.240,00 |
|  | Plaće za redovan rad | 7.106.240,00 |
| 1.2. | **NAKNADE ZA RAD UPRAVNOG VIJEĆA** | **25.000,00** |
|  | Plaće (Bruto) | 25.000,00 |

Tab. br. 2

|  |  |  |
| --- | --- | --- |
| R. br. | **NAZIV AKTIVNOSTI** | **Planirana sredstva** |
| 2. | **DJEČJI VRTIĆ ČETIRI RIJEKE** | **8.124.480,00** |
| 2.1. | **RASHODI ZA ZAPOSLENE U USTANOVAMA PREDŠKOLSKOG ODGOJA** | **8.094.480,00** |
|  | Plaće za redovan rad | 6.594.480,00 |
|  | Doprinosi na plaće | 1.500.000,00 |
| 2.2. | **NAKNADE ZA RAD UPRAVNOG VIJEĆA** | **30.000,00** |
|  | Naknade za rad predstavničkih i izvršnih tijela, povjerenstava i slično | 30.000,00 |

Tab. br. 3

|  |  |  |
| --- | --- | --- |
| R. br. | **NAZIV AKTIVNOSTI** | **Planirana sredstva** |
| 3. | **SUFINANCIRANJE SMJEŠTAJA DJECE U PRIVATNIM VRTIĆIMA** | **360.000,00** |
|  | Ostale naknade građanima i kućanstvima iz proračuna | 360.000,00 |

Tab. br.4

|  |  |  |
| --- | --- | --- |
| R. br. | **NAZIV AKTIVNOSTI** | **Planirana sredstva** |
| 4. | **UNAPRJEĐENJE KVALITETE PREDŠKOLSKOG ODGOJA I OBRAZOVANJA** | **4.480.450,00** |
| 4.1. | UO ZA DRUŠTVENE DJELATNOSTI | 180.450,00 |
| 4.2. | DJEČJI VRTIĆ KARLOVAC | 2.000.000,00 |
| 4.3. | DJEČJI VRTIĆ ČETIRI RIJEKE | 2.300.000,00 |

**III.**

**OPIS AKTIVNOSTI I NAČIN ISPLATE SREDSTAVA**

1. **DJEČJI VRTIĆ KARLOVAC**
   1. **RASHODI ZA ZAPOSLENE** **U USTANOVAMA PREDŠKOLSKOG ODGOJA**

Djelatnost predškolskog odgoja u Dječjem vrtiću Karlovac financira se iz dvaju osnovnih izvora:

* sredstava Proračuna Grada Karlovca
* sudjelovanjem roditelja u cijeni programa kojima su obuhvaćena njihova djeca

Grad Karlovac osigurava u Proračunu sredstva za plaće djelatnika dječjeg vrtića, a sredstva za plaće doznačit će se prema zahtjevu vrtića putem interne pisane procedure-lokalne riznice.

* 1. **NAKNADE ZA RAD UPRAVNOG VIJEĆA**

Dječjim vrtićem upravlja Upravno vijeće koje ima pet članova. Tri člana Upravnog vijeća imenuje Gradsko vijeće na prijedlog gradskih vijećnika, jedan član bira se iz redova roditelja ili skrbnika djece korisnika usluga, a jedan član Upravnog vijeća bira se iz redova odgojitelja i ostalih stručnih djelatnika Dječjeg vrtića. Način rada i odlučivanje te donošenje odredbi uređuje se Statutom Dječjeg vrtića Karlovac. Sredstva će se doznačiti prema zahtjevu vrtića putem interne pisane procedure-lokalne riznice.

1. **DJEČJI VRTIĆ „ČETIRI RIJEKE“**

**2.1.RASHODI ZA ZAPOSLENE** **U USTANOVAMA PREDŠKOLSKOG ODGOJA**

Djelatnost predškolskog odgoja u Dječjem vrtiću „Četiri rijeke“ financira se iz dvaju osnovnih izvora:

* sredstava Proračuna Grada Karlovca
* sudjelovanjem roditelja u cijeni programa kojima se obuhvaćena njihova djeca

Grad Karlovac osigurava u Proračunu sredstva za plaće djelatnika dječjeg vrtića, a sredstva za plaće doznačit će se prema zahtjevu vrtića putem interne pisane procedure-lokalne riznice.

**2.2. NAKNADE ZA RAD UPRAVNOG VIJEĆA**

Dječjim vrtićem upravlja Upravno vijeće koje ima pet članova. Tri člana Upravnog vijeća imenuje Gradsko vijeće na prijedlog gradskih vijećnika, jedan član bira se iz redova roditelja ili skrbnika djece korisnika usluga, a jedan član Upravnog vijeća bira se iz redova odgojitelja i ostalih stručnih djelatnika Dječjeg vrtića. Način rada i odlučivanje te donošenje odredbi uređuje se Statutom Dječjeg vrtića „Četiri rijeke“. Sredstva će se doznačiti prema zahtjevu vrtića putem interne pisane procedure-lokalne riznice.

1. **SUFINANCIRANJE SMJEŠTAJA DJECE U PRIVATNIM VRTIĆIMA**

Grad Karlovac sufinancira dio ekonomske cijene smještaja djece u dječjem vrtiću drugog osnivača (privatnom vrtiću) s područja grada Karlovca. Navedenim vrtićima osiguravat će se sredstva po djetetu s prebivalištem na području grada Karlovca za redoviti 10-satni program predškolskoga odgoja verificiran od Ministarstva znanosti i obrazovanja. Odluku o sufinanciranju redovitog programa predškolskog odgoja na području grada Karlovca u dječjim vrtićima kojima osnivač nije Grad Karlovac donosi gradonačelnik Grada Karlovca. Sredstva za 2021. godinu osigurana su u Proračunu Grada Karlovca, a doznačavat će se temeljem potpisanog ugovora i ispostavljenih računa.

**4. UNAPRJEĐENJE KVALITETE PREDŠKOLSKOG ODGOJA I OBRAZOVANJA**

U sklopu Operativnog programa Učinkoviti ljudski potencijali 2014.-2020.; UNAPRJEĐENJE USLUGA ZA DJECU U SUSTAVU RANOG I PREDŠKOLSKOG ODGOJA I OBRAZOVANJA; Grad Karlovac provodio je projekt pod nazivom „Unaprjeđenje kvalitete predškolskog odgoja i obrazovanja u Karlovcu“ za koji je 24.10.2018. potpisan Ugovor u iznosu prihvatljivih troškova 8.914.270,36 kn. Ugovor o provedbi projekta je produžen i nastavlja se s provedbom projekta do travnja 2021. godine.

Nositelj projekta "Unaprjeđenje kvalitete predškolskog odgoja i obrazovanja u Karlovcu" je Grad Karlovac, a partneri na projektu su Dječji vrtić Karlovac i Dječji vrtić Četiri rijeke. Svrha projekta je doprinijeti usklađivanju poslovnog i obiteljskog života obitelji s uzdržavanim članovima uključenim u programe ranog i predškolskog odgoja i obrazovanja na području grada Karlovca kako bi se potaknuo demografski razvitak i revitalizacija društva. Svrha je pružiti nove usluge produljenog boravka, poslijepodnevnog i smjenskog rada čime će se radno vrijeme vrtića prilagoditi postojećim potrebama i radnom vremenu roditelja, a nastavit će se raditi na raznolikosti i kvaliteti programa i aktivnosti koje se planiraju provesti novim projektom.

**IV.**

**OSTALE ODREDBE**

Zadužuju se Dječji vrtić Karlovac i Dječji vrtić Četiri rijeke za namjensko trošenje doznačenih sredstava, te da po realizaciji programa za 2021. godinu podnesu Izvješće nadležnom Upravnom odjelu za društvene djelatnosti i Gradskom vijeću Grada Karlovca.

**V.**

Ovaj Program stupa na snagu osmog dana od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Matija Furač, struč. spec.oec.

OBRAZLOŽENJE

Programom javnih potreba u predškolskom odgoju i obrazovanju grada Karlovca utvrđuje se oblik, opseg, kvaliteta i način zadovoljavanja javnih potreba u djelatnosti predškolskog odgoja i obrazovanja te skrbi o djeci predškolske dobi prema potrebama i interesima građana grada Karlovca.

U Proračunu Grada Karlovca za 2021. godinu za Javne potrebe u predškolskom odgoju i obrazovanju grada Karlovca ukupno je planirano 20.096.170,00 kuna.

Djelatnost predškolskog odgoja u gradu Karlovcu odvija se u dvije ustanove kojima je Grad Karlovac osnivač te u privatnim vrtićima. Za ustanove kojima je Grad Karlovac osnivač, Dječji vrtić Karlovac i Dječji vrtić „Četiri rijeke“ planirana su sredstva za rashode za zaposlene i naknade za rad upravnih vijeća.

Grad Karlovac osigurao je sredstva za sufinanciranje vrtića drugih osnivača (privatnih vrtića) s područja grada Karlovca. Tim vrtićima osiguravat će se sredstva za redoviti 10-satni program predškolskoga odgoja koji je verficiran od strane resornog Ministarstva, po upisanom djetetu s prebivalištem na području grada Karlovca.

Grad Karlovac nastavlja provedbu projekta "Unaprjeđenje kvalitete predškolskog odgoja i obrazovanja u Karlovcu" s partnerima na projektu Dječjim vrtićem Karlovac i Dječjim vrtićem Četiri rijeke. Svrha projekta je doprinijeti usklađivanju poslovnog i obiteljskog života obitelji kroz pružanje usluga produljenog boravka, poslijepodnevnog i smjenskog rada čime se radno vrijeme vrtića prilagodilo postojećim potrebama i radnom vremenu roditelja.

Zadužuju se vrtići da podnesu izvješća Gradskom vijeću o realizaciji Programa javnih potreba u predškolskom odgoju i obrazovanju.

Predlažemo Gradskom vijeću Grada Karlovca da prihvati Program javnih potreba upredškolskom odgoju i obrazovanju za 2021. godinu.

Sastavila: PROČELNICA

Savjetnica za Upravnog odjela za društvene djelatnosti

predškolski odgoj i školstvo Draženka Sila-Ljubenko, prof.

Gabrijela Crnjac, dipl. uč.