**RAZDJEL 009 – UO ZA RAZVOJ GRADA I EU FONDOVE**

|  |  |
| --- | --- |
| **4002** | **ENERGETSKA UČINKOVITOST** |
| **Financijski plan programa** | **500.000,00 kn** |
| **Opis programa** | Programom se postiže uređenje grada, poglavito zgrada na dobrobit svih njegovih građana, poboljšanje uvjeta življenja općenito, a sve vezano uz provođenje mjera održivog razvoja i energetske učinkovitosti.  Glavni projekti i aktivnosti na kojima se bazira provedba programa su:   1. **Rashodi za usluge** predviđeni su za provedbu projekata energetske učinkovitosti, provedba energetskih pregleda javnih objekata, poslovnih prostora i stanova u vlasništvu Grada Karlovca i izradu godišnjeg plana energetske učinkovitosti. Dio rashoda predviđen je za projekt sustavnog gospodarenja energijom u objektima u vlasništvu grada kroz zakonsku obvezu unosa podataka i praćenja potrošnje u sustavima ISGE (informacijski sustav za gospodarenje energijom) i SMIV. Također predviđa se organizacija tribina, okruglih stolova, Tjedan održivog razvoja grada Karlovca. 2. **Kapitalne donacije građanima i kućanstvima** - Cilj programa je povećanje energetske učinkovitosti i povećanje korištenja obnovljivih izvora energije na području Grada Karlovca putem sufinanciranja izrade projektne dokumentacije. Grad Karlovac će objaviti Javni poziv putem kojeg će građani Grada Karlovca moći ostvariti sufinanciranje troška izrade glavnog projekta koji im je neophodan za prijavu na nadolazeći natječaj Fonda za zaštitu okoliša vezano uz mogućnost postavljanje PV (fotonaponskih ) elektrana na krovove vlastitih kuća. |
| **Opći ciljevi** | Projektima u okviru programa se želi potaknuti javni sektor i lokalno stanovništvo na primjenu mjera energetske učinkovitosti u svrhu smanjenja potrošnje energije, onečišćenja okoliša i troškova grijanja čime se postiže veća kvaliteta života. Budući će projekt biti popraćen promotivnim aktivnostima isti će imati i edukativni karakter što će potaknuti ljude na promjenu svijesti te ekološki i održivi način djelovanja u prostoru. Aktivnosti će doprinijeti smanjenju potrošnje energije i smanjenju emisija CO₂, čime će se pridonijeti ostvarivanju ciljeva na koje se Grad Karlovac obvezao potpisivanjem Sporazuma Gradonačelnika europskih gradova (Covenant of Mayors) 2010. i 2018. godine. |
| **Posebni ciljevi** | Projektima se također želi potaknuti gospodarstvo grada Karlovca (male tvrtke i obrte, civilni sektor) osiguravajući im nove poslovne aktivnosti sa ciljem zapošljavanja i smanjenja nezaposlenosti na području grada Karlovca. Uz nove poslovne aktivnosti neminovno je da će doći i do povećanja razine educiranosti malih tvrtki, obrta, civilnog sektora, te građana u području održive gradnje, energetske učinkovitosti te održivosti u cjelini. Predmetnim projektima utječe se polako i na svijet o potrebi praćenja svjetskih trendova iz područja Urbane agende, cirkularne ekonomije digitalizacije Europe, održivog urbanizma itd. |
| **Potrebna sredstva** | Sredstva koja je potrebno osigurati u Proračunu Grada odnose se na sljedeće aktivnosti :  - A04 4002 A400001 – Energetska učinkovitost - 400.000,00 kuna  - A04 4002 K400004 - Kapitalne donacije građanima i kućanstvima -100.000,00 kuna |
| **Odgovorne osobe** | Pročelnica Upravnog odjela za razvoj grada i EU fondove i djelatnici UO. |
| **Zakonska osnova za uvođenje programa** | Ugovori o dodjeli bespovratnih sredstava za projekte financirane iz Europskog fonda za regionalni razvoj OPKK u financijskom razdoblju 2014.- 2020. |
| **Procjena rezultata** | Projekt je od sveopćeg značaja i rezultati će biti vidljivi ne samo na nivou grada, već i šire, a tu se posebice misli na ostvarenje smanjenja emisija CO2, ali i ciljeva koje je Grad Karlovac preuzeo kao obvezu pristupanjem Sporazumu gradonačelnika europskih gradova (Covenant of Mayors) 2010. godine te pristupanju Sporazumu gradonačelnika za klimu i energiju 2018. godine. Sporazum gradonačelnika je velika inicijativa Europske komisije pokrenuta u siječnju 2008. godine s ciljem povezivanja energetski osviještenih europskih gradova u trajnu mrežu za kontinuiranu razmjenu iskustava učinkovitog korištenja energije u urbanim sredinama i smanjenja emisija CO2 za više od 40%. do 2030. godine. Ovim programom postiže se i poticanje održivog razvoja u području energetike i zaštite okoliša kroz korištenje obnovljivih izvora energije i uvođenje mjera povećanja energetske efikasnosti kako kod građana tako i u javnom sektoru. |
| **5005** | **SURADNJA S FONDOVIMA EU I DRUGIM FONDOVIMA** |
| **Financijski plan programa** | **2.443.500,00 kn** |
| **Opis programa** | Program je namijenjen za pripremu gradskih projekata koji se mogu kandidirati za financiranje iz nacionalnih i međunarodnih izvora financiranja, a posebice iz ESI fondova i Programa zajednice, čime se postiže kvalitetnije korištenje izvornih sredstava proračuna.  U tu svrhu se potiče, organizira i provodi suradnja s gradovima, regijama, institucijama i interesnim mrežama u koordiniranju aktivnosti na lokalnoj i međunarodnoj razini, poštivanja standarda Europske unije i poticanja gospodarskog razvoja grada. Pored toga se potiču korisnici gradskog proračuna na veće korištenje bespovratnih sredstava za redovne i razvojne djelatnosti.  Glavni projekti i aktivnosti na kojima se bazira provedba programa su:   1. **Kapitalni projekt : KK500027, INTERREG FORTITUDE, 1.506.00,00 kuna**   Opći cilj projekta je razvoj i unapređenje turističke ponude Grada Karlovca korištenjem kulturne baštine kao osnovnog resursa. Specifični cilj projekta je unapređenje postojeće i stvaranje nove turističke ponude zajedno s projektnim partnerima iz BIH i Crne Gore sukladno uvjetima javnog poziva. Projekt je započeo u prvom tromjesečju 2020. godine i trajat će 24 mjeseca.   1. **Tekući projekt T500001, Izdaci za financiranje projekata, 100.000 kuna**   Opći cilj je pripremiti projektnom dokumentacijom buduće projekte Grada Karlovca za buduće financijsko razdoblje 2021.-2027. godine sukladno VFO i Instrumentu za oporavak Europske unije.   1. **Tekući projekt T500020 Širokopojasni Internet, 50.000,00 kuna**   Opći cilj je studijom izvedivosti sukladno Planu razvoja širokopojasnog interneta za grad Karlovac postaviti platformu za implementaciju ciljeva koje je Europska unija prepoznala kao problem neisplativosti ulaganja u rjeđe naseljenim i ruralnim područjima, te provodi politiku sufinanciranja izgradnje naprednih širokopojasnih mreža bespovratnim sredstvima u takvim područjima.  Specifični cilj je pripremiti Grad Karlovac kao JLS za izradu aplikacije na natječaj, a temelji se na programu državnih potpora odobrenim od Europske komisije i donesenim od Vlade Republike Hrvatske 2016. godine a očekujemo potpore iz Europskog mehanizma za otpornost i oporavak.   1. **Tekući projekt T500028 – BRIDGE, 337.500,00 kuna**   Opći cilj projekta je priprema tehničke dokumentacije i pokretanje investicijskih projekta iz područja toplinarstva i zgradarstva na području gradova Karlovac i Velika Gorica.  Specifični ciljevi projekta su doprinijeti realizaciji ciljeva postavljenih u strateškim dokumentima, priprema novih investicija u sektorima zgradarstva i toplinarstva i razvoj dodatnih usluga za građane ('One stop shop za energetsku učinkovitost' kao potpora pripremi projekata privatnim kućanstvima).  Projekt se financira iz programa poziva Horizon 2020, Project Development Assistance - LC-SC3-B4E-13-2020 čiji cilj je financiranje 100% troškova tehničke pomoći za izradu projektne dokumentacije, a svrha projekta BRIDGE je izrada tehničke dokumentacije u sektoru zgradarstva i toplinarstva.  Vodeći partner je REGEA – Regionalna energetska agencija sjeverozapadne Hrvatske koja je izravno odgovorna za pripremu i predaju projektne prijave, a partneri u projektu su Grad Karlovac, Grad Velika Gorica, Gradska toplana d.o.o. Karlovac i HEP Toplinarstvo d.o.o.   1. **Tekući projekt T500029 – GEO4KA, 450.000,00 kuna**   Opći cilj projekta je osnažiti financijske, pravne i stručne kapacitete lokalne vlasti da svoje energetske strategije i planove (npr. SEAP-e ili SECAP-e) prilagode i pretvore u funkcionalne ulagačke dokumente. Specifični cilj projekta je izrada Investicijskog koncepta za projekt ‘Geothermal Energy Utilization Potential in the city of Karlovac – GEO4KA’. Projektni prijedlog je pripremljen prema uvjetima za prijavu na 1. poziv EUCF inicijative za podršku jedinicama lokalne samouprave u razvoju investicijskih dokumenata za ulaganja u održivu energiju, a u okviru programa Horizon 2020. |
| **Opći cilj** | Doprinijeti ostvarenju strateških ciljeva Grada Karlovca kroz pripremu i provođenje razvojnih projekata. |
| **Posebni ciljevi** | * Ostvariti suradnju s drugim regijama i gradovima iz zemalja članica EU i zemalja kandidatkinja temeljenu na općim EU vrijednostima. * Stvarati partnerske odnose i surađivati na pripremi i provedbi projekata. * Ostvariti kadrovske i financijske preduvjete za korištenje sredstava iz ESI fondova i Programa zajednice. |
| **Potrebna sredstva** | * Kapitalni projekt K500027 Interreg FORTITUDE - 1.506.00,00 kuna * Tekući projekt T500001Izdaci za financiranje projekata - 100.000,00 kuna * Tekući projekt T500020 Širokopojasni internet - 50.000,00 kuna * Tekući projekt T500028 BRIDGE - 337.500,00 kuna * Tekući projekt T500029 GEO4KA -450.000, 00 kuna |
| **Zakonska osnova** | * Partnerski sporazum * Nacionalni strateški okvir * Operativni programi 2014-2020 * Pravilnik o prihvatljivosti izdataka (NN5/2014) * Zakon o regionalnom razvoju * Ugovori o dodjeli bespovratnih sredstava za projekte |
| **Procjena rezultata** | Programi trebaju rezultirati gospodarski, prometnim, turističkim, kulturnim i društvenim razvojem grada Karlovca prema aktivnostima i uvjetima ugovora o dodjeli bespovratnih sredstava. |
| **Odgovorne osobe za program** | Pročelnica UO odjela za razvoj i EU fondove i djelatnici UO. |
| **5007** | **INTEGRIRANA TERITORIJALNA ULAGANJA** |
| **Financijski plan programa** | 85.000,00 kuna |
| **Opis programa** | ITU – Integrirana teritorijalna ulaganja predstavljaju mehanizam koji se po prvi puta koristi u Europskoj uniji u razdoblju 2014.-2020. godine, a koji omogućuje integriranje sredstava iz različitih europskih fondova i operativnih programa te ulaganje tih sredstava u aktivnosti kojima će se ojačati uloga gradova kao pokretača gospodarskog razvoja. U programskim dokumentima za financijsko razdoblje 2014.–2020. definirano je da će Republika Hrvatska mjere održivog urbanog razvoja provoditi putem mehanizma integriranih teritorijalnih ulaganja u okviru dva operativna programa – Operativnog programa Konkurentnost i kohezija (OPKK) i Operativnog programa Učinkoviti ljudski potencijali (OPULJP), iz tri različita europska fonda – Europskog fonda za regionalni razvoj, Kohezijskog fonda i Europskog socijalnog fonda. Mjere održivog urbanoga razvoja putem ITU mehanizma u Republici Hrvatskoj provodi Ministarstvo regionalnoga razvoja i fondova Europske unije, Upravljačko tijelo za Operativni program Konkurentnost i kohezija i Koordinacijsko tijelo za provedbu mehanizma integriranih teritorijalnih ulaganja, u suradnji s Ministarstvom rada i mirovinskoga sustava kao Upravljačkim tijelom za Operativni program Učinkoviti ljudski potencijali. Odlukom Vlade RH od 6. prosinca 2018. godine Grad Karlovac je dobio mogućnost uključivanja u ITU-mehanizam, stoga je Upravni odjel krenuo ubrzano na radu u ostvarenju uvjeta IZ Odluke Vlade RH; od pripreme strateških dokumenata, nakon definiranja Većeg urbanog područja; Karlovac, Duga Resa i Ozalj, do formiranja ITU-odsjeka kao posredničkog tijela MRRFEU u Gradu Karlovcu.  **Kapitalni projekt K500002 – Strategija razvoja Grada od 2021.-2030. godine**  Opći cilj projekta je izrada i usvajanje nove strategije razvoja grada Karlovca - Plana razvoja grada Karlovca koji će biti ključan strateški dokument razvoja Karlovca za slijedeću financijsku perspektivu 2021.-2027. godine. Važeća Strategija razvoja grada Karlovca ističe ove 2020. godine te je potrebno izraditi novu koja će biti sukladna Zakonu o sustavu strateškog planiranja i upravljanja razvojem Republike Hrvatske (NN 123/2017). Plan razvoja grada Karlovca odrediti će nove strateške ciljeve razvoja grada Karlovca do 2030. godine i biti će u skladu sa svim strateškim dokumentima višeg reda, počevši od županijske, nacionalne do europske razine u svrhu prijave i provedbe projekata te povlačenja sredstava iz nacionalnih i europskih fondova za grad Karlovac. |
| **Opći cilj** | Pridonijeti gospodarskom, kulturnom i turističkom napretku Većeg urbanog područja Karlovac – VUP Karlovac zajedničkim integriranim projektima triju gradova Karlovca, Duga Rese i Ozlja. |
| **Posebni ciljevi** | -revitalizirane urbane cjeline VUP Karlovac  -velike infrastrukture za održivi razvoj VUP Karlovac  -konkurentno i moderno gospodarstvo VUP Karlovac |
| **Potrebna sredstva** | Kapitalni projekt K500002 – Strategija razvoja Grada od 2021.-2030. godine – 85.000, 00 kuna |
| **Zakonska osnova** | Zakon o regionalnom razvoju RH |
| **Procjena rezultata** | Program i projekti ITU-mehanizma pridonijeti će ostvarenju ciljeva integriranog Većeg urbanog područja u broju otvorenih i raspisanih javnih poziva i prijavljenih i realiziranih zajedničkih projekata triju gradova Karlovca, Duga Rese i Ozlja, te završen Plan razvoja grada Karlovca 2021.-2030. |
| **Odgovorne osobe za program** | Pročelnica UO odjela za razvoj i EU fondove i djelatnici UO. |
| **Broj djelatnika za provođenje programa** | Planirani broj djelatnika u Upravnom odjelu za razvoj grada i EU fondove je 7 od čega :  1 pročelnica  1 viša savjetnica za EU fondove  2 savjetnika za EU fondove  1 viši stručni suradnik za energetsku učinkovitost i EU fondove  1 viši stručni suradnik za EU fondove  1 viši stručni suradnik za strategije i razvojne dokumente  Trenutno, na poslovima za koje je odjel nadležan, radi 6 djelatnika. |
| **Mjere efikasnosti** | * Broj ostvarenih partnerstava i suradništva u projektima * Broj ugovorenih projekata * Iznos sredstava ostvarenih u proračunu grada kao bespovratna sredstva * Aktivno sudjelovanje u radu odabranih interesnih mreža mjerljivo kroz broj izvješća i analiza * Broj priređenih informacija o EU fondovima za interno i vanjsko korištenje * Sudjelovanje djelatnika u radu tematskih skupina na regionalnom i nacionalnom nivou * Broj pripremljenih javnih poziva za sufinanciranje kroz ITU mehanizam |
| **Rezultati** | * Izvršene ugovorene projektne obaveze i zadani ciljevi programa * Uspješno implementirani ugovoreni projekti * Uspješno provedena suradnja s partnerima u ugovorenim projektima * Pripremljeni projektni prijedlozi za projektne baze i natječaje europskih fondova u 2020. i ostale primjerene međunarodne natječaje sukladno strateškim ciljevima Grada Karlovca * Povećan broj prijava na natječaje za bespovratna sredstva od strane korisnika gradskog proračuna (javne ustanove, tvrtke, udruge i ostali korisnici) * Broj ugovora za provedbu putem ITU mehanizma |
| **Odgovorne osobe za programe** | Pročelnica i svi djelatnici UO odjela za razvoj i EU fondove |

**Pročelnica Upravnog odjela za razvoj grada i EU fondove:**

mr. sc. Marijana Tomičić, dipl.pol.