|  |  |
| --- | --- |
| **5007** | **INTEGRIRANA TERITORIJALNA ULAGANJA** |
| **Financijski plan programa** | 805.000,00 kuna |
| **Opis programa** | ITU – Integrirana teritorijalna ulaganja predstavljaju mehanizam koji se po prvi puta koristi u Europskoj uniji u razdoblju 2014.-2020. godine, a koji omogućuje integriranje sredstava iz različitih europskih fondova i operativnih programa te ulaganje tih sredstava u aktivnosti kojima će se ojačati uloga gradova kao pokretača gospodarskog razvoja. U programskim dokumentima za financijsko razdoblje 2014.–2020. definirano je da će Republika Hrvatska mjere održivog urbanog razvoja provoditi putem mehanizma integriranih teritorijalnih ulaganja u okviru dva operativna programa – Operativnog programa Konkurentnost i kohezija (OPKK) i Operativnog programa Učinkoviti ljudski potencijali (OPULJP), iz tri različita europska fonda – Europskog fonda za regionalni razvoj, Kohezijskog fonda i Europskog socijalnog fonda. Mjere održivog urbanoga razvoja putem ITU mehanizma u Republici Hrvatskoj provodi Ministarstvo regionalnoga razvoja i fondova Europske unije, Upravljačko tijelo za Operativni program Konkurentnost i kohezija i Koordinacijsko tijelo za provedbu mehanizma integriranih teritorijalnih ulaganja, u suradnji s Ministarstvom rada i mirovinskoga sustava kao Upravljačkim tijelom za Operativni program Učinkoviti ljudski potencijali.  Ministarstvo regionalnoga razvoja i fondova Europske unije je 4. prosinca 2018. godine donijelo Odluku kojom se grad Karlovac s okolnim područjem utvrđuje područjem za moguće proširenje provedbe mehanizma integriranih teritorijalnih ulaganja, a Vlada Republike Hrvatske je na sjednici održanoj 6. prosinca 2018. godine donijela Zaključak kojim, u cilju razvoja depriviranih područja Karlovačke županije, podržava aktivnosti iz nadležnosti Ministarstva regionalnoga razvoja i fondova Europske unije odnosno podržava navedenu Odluku Ministarstva. Nakon toga, definirano je Veće urbano područje Karlovac u sastav kojeg ulaze gradovi Karlovac, Ozalj i Duga Resa, osnovani su Partnersko i Koordinacijsko vijeće Većeg urbanog područja Karlovac, izrađena je Strategija razvoja urbanog područja Karlovac 2019.-2027. i uspostavljeno je Posredničko tijelo integriranih teritorijalnih ulaganja u Gradu Karlovcu kao gradu središtu urbanog područja. Ministarstvo regionalnoga razvoja i fondova Europske unije je 8. travnja 2020. donijelo Odluku o odabiru urbanog područja Karlovca kao područja za provedbu ITU mehanizma |
| **Opći cilj** | Pridonijeti ravnomjernom i integriranom gospodarskom, društvenom, prostornom, okolišnom, kulturnom i turističkom razvoju Većeg urbanog područja Karlovac (VUP Karlovac) provedbom planiranih i integriranih projekata triju gradova iz urbanog područja - Karlovca, Duge Rese i Ozlja. |
| **Posebni ciljevi** | -revitalizirane urbane cjeline VUP Karlovac  -velike infrastrukture za održivi razvoj VUP Karlovac  -konkurentno i moderno gospodarstvo VUP Karlovac |
| **Potrebna sredstva** | Tekući projekt ITU Tehnička pomoć - 805.000,00 kuna |
| **Zakonska osnova** | Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014. – 2020. (NN 92/14),  Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta« (NN 107/14, 23/15, 129/15, 15/17 i 18/17 – ispravak),  Zakon o regionalnom razvoju RH (NN 147/2014, 123/17 i 118/18) |
| **Procjena rezultata** | Provedba ITU mehanizma na Većem urbanom području Karlovac rezultirat će brojem raspisanih javnih poziva te prijavljenih i realiziranih zajedničkih projekata triju gradova urbanog područja - Karlovca, Duge Rese i Ozlja. |
| **Odgovorne osobe za program** | Pročelnica Službe za provedbu ITU mehanizma i djelatnici Službe |
| **Broj djelatnika za provođenje programa** | Planirani broj djelatnika u Službi za provedbu ITU mehanizma:  1 pročelnik  1 viši savjetnik za provedbu ITU mehanizma  1 savjetnik za provedbu ITU mehanizma |
| **Mjere efikasnosti** | * Broj ocijenjenih projektnih prijedloga za sufinanciranje kroz ITU mehanizam * Broj objavljenih javnih poziva za sufinanciranje projektnih prijedloga kroz ITU mehanizam * Broj izvješća o provedbi ITU mehanizma dostavljenih Upravljačkom tijelu * Iznos sredstava tehničke pomoći uplaćen u proračun Grada kao bespovratna sredstva * sudjelovanje u radu Odbora za praćenje operativnog programa, u radu mreže za informiranje i vidljivost operativnog programa, u radnoj grupi za upravljanje nepravilnostima i rizicima, sudjelovanje na koordinacijskim sastancima s Upravljačkim tijelom i Europskom komisijom * broj organiziranih sjednica Partnerskog i Koordinacijskog vijeća; broj donesenih Odluka na sjednicama vijeća |
| **Rezultati** | * Provedena prioritizacija ITU intervencija Većeg urbanog područja Karlovac * Objavljeni javni pozivi za sufinanciranje projektnih prijedloga kroz ITU mehanizam * Iznos ugovorenih sredstava za sufinanciranje projekata putem ITU mehanizma * Iznos sredstava tehničke pomoći odobren i uplaćen u proračun Grada |
| **Odgovorne osobe za programe** | Pročelnik i svi djelatnici Službe za provedbu ITU mehanizma |