GRADSKO VIJEĆE

KLASA: …….

URBROJ: ……

Karlovac, …….

prijedlog

Na temelju članka 20. i 22. Zakona o tehničkoj kulturi ( NN 76/93, 11/94, 38/09) i na temelju članka 34. i 97. Statuta grada Karlovca („Glasnik“ grada Karlovca broj 1/15 - potpuni tekst, 3/18, 13/18 i 6/20) Gradsko vijeće Grada Karlovca je na \_\_\_ sjednici održanoj dana \_\_\_ prosinca 2020. godine donijelo sljedeći

**PROGRAM JAVNIH POTREBA**

**U TEHNIČKOJ KULTURI GRADA KARLOVCA ZA 2021. GODINU**

**I.**

**UVOD**

Program javnih potreba u tehničkoj kulturi grada Karlovca za 2021. godinu (u daljnjem tekstu Program), donosi se kao provedbeni akt u skladu s Proračunom Grada Karlovca za 2021. godinu na prijedlog Zajednice tehničke kulture Karlovac. Programom su obuhvaćene aktivnosti, poslovi i djelatnosti od značaja za razvoj tehničke kulture u gradu Karlovcu, kao i za njegovu promociju na svim razinama.

**II.**

Svrha programa je da se putem programskog cilja sustavno usmjerava razvoj tehničke kulture u Gradu Karlovcu.

**Opći cilj Programa**

Razvitak i promidžba tehničke kulture, poticanje na stvaralački i znanstveni rad, tehnički odgoj i obrazovanje, znanstveno i tehničko opismenjavanje, s naglaskom na inovatorstvo, posebno djece i mladih.

**Specifični ciljevi Programa**

1. Podržati odgoj, obrazovanje i osposobljavanje za stjecanje tehničkih, tehnoloških i informatičkih znanja i vještina

2. Podržati inventivni rad i stvaralačke radnje usmjerene na razvitak i uvođenje novih proizvoda, materijala, proizvodnih postupaka, metoda i usluga

3. Promovirati praktičnu primjenu tehničke kulture osobito u spoju s inovatorstvom i poduzetništvom

4. Podržati i promovirati rad stručnih službi Zajednice tehničke kulture

5. Podržati razvoj i ojačati kapacitete udruga u tehničkoj kulturi

6. Poboljšati suradnju obrazovnih institucija, Zajednice tehničke kulture i njenih članica.

**III.**

**PLANIRANA SREDSTVA**

U Proračunu Grada Karlovca za 2021. godinu za Program javnih potreba u tehničkoj kulturi planiran je iznos od 520.000,00 kuna te se raspoređuje na sljedeći način:

|  |  |
| --- | --- |
| **A) PRIHODI**  **SREDSTVA PRORAČUNA GRADA KARLOVCA** | **520.000,00** |
| **B) RASHODI**  **JAVNE POTREBE U TEHNIČKOJ KULTURI GRADA KARLOVCA** | **520.000,00** |
| **1. DJELOVANJE ZAJEDNICE TEHNIČKE KULTURE** | **390.000,00** |
| 1.1. Rashodi za zaposlene (plaća djelatnika i ostali rashodi za tajnicu i voditeljicu filmskih projekata) | **240.000,00** |
| 1.2. Materijalni rashodi | **150.000,00** |
| 1.2.1. Naknada troškova zaposlenima za prijevoz | 9.096,00 |
| 1.2.2. Rashodi za materijal i energiju ( rashodi za energiju, troškovi najma,  usluge telefona, pošte, prijevoza i komunalne usluge) | 62.726,28 |
| 1.2.3.Rashodi za usluge (knjigovodstvo, čišćenje prostora) | 33.177,72 |
| 1.2.4.Ostali nespomenuti rashodi (natjecanja, uredski materijal, materijal i  dijelovi za tekuće i investicijsko održavanje radionice i sl.) | 45.000,00 |
| **2. RAD UDRUGA - ČLANICA ZAJEDNICE TEHNIČKE KULTURE** | **130.000,00** |

**IV.**

**OPIS AKTIVNOSTI U PROGRAMU I OPERATIVNA PROVEDBA PROGRAMA**

Programom se stvaraju uvjeti za zadovoljavanje potreba u obrazovanju u području tehničke kulture, promociji tehničke kulture, poticanju izvrsnosti u tehničkoj kulturi, funkcioniranju sustava tehničke kulture, te nagrađivanju i davanju priznanja za tehnička postignuća.

**V.**

Sredstva za provedbu Programa javnih potreba u tehničkoj kulturi grada Karlovca za 2021. godine izdvajat će se iz Proračuna Grada Karlovca za 2021. godinu na račun Zajednice tehničke kulture Karlovac, u mjesečnim isplatama prema stvarnim potrebama, sukladno podnesenim zahtjevima i ostvarenju Proračuna.

1. **Djelovanje Zajednice tehničke kulture**

Zajednica tehničke kulture (u daljnjem tekstu Zajednica), koordinira i usmjerava rad udruga, daje stručnu i organizacijsku potporu radu udruga.

Programom su planirana sredstva za sufinanciranje bruto plaće stručne službe (tajnica, voditeljica filmskih projekata), troškova prijevoza zaposlenika, materijalnih troškova, režijskih troškova, tekućeg održavanja inventara i opreme kao i ostalih troškova nastalih u radu Zajednice.

Sredstva za plaću stručne službe osigurana su temeljem Odluke gradonačelnika o osnovici i koeficijentima za obračun plaće zaposlenika u zajednicama udruga korisnicama Proračuna Grada Karlovca (KLASA 020-04/01-20/208, URBROJ: 2133/01-03/06-20-1 od 10. travnja 2020. godine).

Materijalni troškovi financirani u okviru ovog Programa, sastoje se od naknade prijevoza za zaposlene, rashode za materijal i energiju (rashodi za energiju, usluge telefona, pošte i prijevoza i komunalne usluge). Također Zajednica podmiruje rashode za usluge (knjigovodstvo i čišćenje prostora te ostale usluge). Ostali nespomenuti rashodi poslovanja odnose se na kotizacije za natjecanja, uredski materijal, materijal i dijelove za tekuće i investicijsko održavanje i nabavu opreme za rad.

1. **Rad udruga članica Zajednice tehničke kulture Karlovac**

Zajednica tehničke kulture Karlovac okuplja sljedeće udruge:

1. Aeroklub Karlovac
2. Aero-modelarski klub Karlovac
3. Autoklub Karlovac
4. Društvo arhitekata, građevinara i geodeta Karlovac
5. Društvo pedagoga tehničke kulture Karlovačke županije
6. Fotoklub Karlovac
7. Hrvatska gorska služba spašavanja-stanica Karlovac
8. Kinoklub Karlovac
9. Klub spasioca na vodama Karlovac
10. Klub za podvodne aktivnosti Karlovac
11. Old timer moto klub Karlovac
12. Radioklub Karlovac
13. Roniteljski klub "Zrinski"
14. Speleološko društvo Karlovac
15. Sportski moto klub Karlovac
16. Udruga informatičara Karlovačke županije
17. Udruga inovatora Karlovačke županije
18. Udruga KA Wireless

Pri Zajednici kao sekcije djeluju i Klubovi mladih tehničara. Oni obuhvaćaju djecu osnovnoškolskog i srednjoškolskog uzrasta i predstavljaju jedini oblik neformalnog obrazovanja i osposobljavanja u Karlovcu i Karlovačkoj županiji.

Zajednica i udruge članice koje okuplja imaju preko 6.200 članova. Udruge u svome radu postižu vrhunske rezultate na domaćim i međunarodnim natjecanjima i izložbama na kojima sudjeluju.

Program rada udruga obuhvaća troškove organizacije i sudjelovanja udruga na raznim natjecanjima, smotrama i izložbama, programe stručnih osposobljavanja, nabavu opreme kao i održavanje opreme, troškove provođenja radionica za pomladak, troškove vezane za uređenje prostora i sl.

U udrugama se velika pažnja stavlja na rad s djecom i mladima (klubovi mladih tehničara) što obuhvaća razna područja tehničke kulture kao što su: promet, informatika, digitalna fotografija, maketarstvo, zrakoplovno modelarstvo, strojarske konstrukcije, elektronika, elektrotehnika, mikrokontroleri, radiogoniometrija, robotika i slično.

Sredstva planirana za rad udruga članica Zajednice, raspoređuje Izvršni odbor temeljem odluke Povjerenstva za procjenu prihvatljivosti programa prema Javnom pozivu za podnošenje programa tehničke kulture u 2021. godini koje udruge podnose Zajednici tehničke kulture Karlovac.

1. **Promocija Programa javnih potreba u tehničkoj kulturi**

Promocija Programa javnih potreba u tehničkoj kulturi provoditi će se tijekom cijele 2021. godine i to kroz najave u tiskovnim konferencijama, postavljanjem Programa na web stranicu Zajednice i Grada Karlovca i u suradnji sa Zajednicom tehničke kulture podnošenjem Izvješća o provedbi .

**OSTALE ODREDBE**

**VI.**

Zadužuje se Zajednica tehničke kulture Karlovac da po realizaciji Programa javnih potreba u tehničkoj kulturi za 2021. godinu podnese narativno i financijsko izvješće Gradskom vijeću Grada Karlovca.

**VII.**

Ovaj Program stupa na snagu osmog dana od dana objave u „Glasniku“ Grada Karlovca.

PREDSJEDNIK GRADSKOG VIJEĆA

Matija Furač, struč. spec.oec.

**OBRAZLOŽENJE**

Program javnih potreba u tehničkoj kulturi grada Karlovca za 2021. godinu temelji se na Zakonu o tehničkoj kulturi (NN 76/93, 11/94, 38/09), čiji glavni ciljevi i djelatnosti su: razvitak i promidžba tehničke kulture, poticanje na stvaralački i znanstveni rad, tehnički odgoj i obrazovanje, znanstveno i tehničko opismenjavanje, posebno mladih.

Temeljem ovog Programa u Proračunu grada Karlovca za 2021. godinu planirana su sredstva u iznosu do 520.000,00 kuna za sljedeće aktivnosti:

1. ***Djelovanje Zajednice tehničke kulture Karlovac***

Stručna služba zajednice (tajnica i voditeljica filmskih projekata) koordinira i usmjerava rad udruga, daje stručnu i organizacijsku potporu radu udruga.

Ukupno za djelovanje Zajednice u 2021. godini, predviđa se izdvojiti 390.000,00 kuna.

1. ***Rad udruga – klubova članica Zajednice tehničke kulture Karlovac***

Zajednica tehničke kulture okuplja 18 udruga članica, a kao posebna sekcija unutar Zajednice djeluju i klubovi mladih tehničara.

Ukupno za rad udruga - klubova članica Zajednice u 2021. godini osigurati će se 130.000,00 kuna.

Ovaj Program je u skladu s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) te Pravilnikom o financiranju programa, projekata i manifestacija koje provode organizacije civilnog društva (“Glasnik“ Grada Karlovca br.19/16) i predstavlja provedbeni dokument za Grad Karlovac, udruge u tehničkoj kulturi i Zajednicu tehničke kulture grada Karlovca kao glavnog provoditelja.

Sastavila: Pročelnica:

Voditeljica odsjeka za odgoj i obrazovanje, Draženka Sila-Ljubenko, prof.

udruge, sport i socijalnu skrb

Renata Kučan, dipl.uč.