GRADSKO VIJEĆE

KLASA: …….

URBROJ: ……

Karlovac, …….

***PRIJEDLOG***

Na temelju članka 34. i 97. Statuta Grada Karlovca („Glasnik Grada Karlovca“ br. 1/15 – potpuni tekst, 3/18, 13/18, 6/20) i članka 8. Odluke o visini spomeničke rente („Glasnik Grada Karlovca“ br. 13/10, 5/11) Gradsko vijeće grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2020. godine donosi

**PROGRAM OČUVANJA I OBNOVE OBJEKATA I INFRASTRUKTURE**

**ZAŠTIĆENE SPOMENIČKE BAŠTINE**

**UNUTAR KULTURNO – POVIJESNE CJELINE U 2021. GODINI**

**Članak 1.**

Programom očuvanja i obnove objekata i infrastrukture zaštićene spomeničke baštine unutar kulturno – povijesne cjeline u 2021. godini (dalje u tekstu: Program) utvrđuju se uvjeti, kriteriji i načini korištenja sredstava proračuna Grada Karlovca u 2021. godini prikupljenih s osnove spomeničke rente. Predviđa se namjensko korištenje sredstava za zaštitu, očuvanje i obnova kulturnih dobara u sljedećim projektima:

1. **Kapitalni projekt: K300001 Obnova i očuvanje kulturne baštine**

|  |  |
| --- | --- |
| VRSTA RASHODA | PRORAČUN 2021. |
| Kapitalne donacije | 400.000,00 |
| Dodatna ulaganja na građevinskim objektima | 100.000,00 |
| Nematerijalna proizvedena imovina | 50.000,00 |

U cilju poticanja vlasnika na ulaganja u očuvanje i obnovu objekata koji imaju svojstvo zaštićenog kulturnog dobra ili se nalaze unutar kulturno-povijesne urbanističke cjeline na području Grada Karlovca, Grad Karlovac će putem javnog poziva sufinancirati radove iz sredstava prikupljenih s osnove spomeničke rente u ukupnom iznosu od 400.000,00 kuna.

Projekt obnove mrtvačnice na Židovskom groblju, sanacija arkada na Vojnom groblju i nastavak uređenja drugog kata Starog grada Dubovca su aktivnosti koje se planiraju kroz dodatna ulaganja na građevinskim objektima. Svi radovi će se izvoditi na način da se očuva originalna građevina. Vrsta i obim radova izvest će se sukladno osiguranim sredstvima, odnosno odobrenom sufinanciranju od strane Ministarstva kulture.

1. **Kapitalni projekt: K300008 Hrvatski dom - rekonstrukcija objekta**

|  |  |
| --- | --- |
| VRSTA RASHODA | PRORAČUN 2021. |
| Nematerijalna proizvedena imovina | 200.000,00 |

Navedena sredstva utrošit će se za izradu projektne dokumentacije potrebne za rekonstrukciju zgrade Hrvatskog doma. Ideja uređenja Hrvatskog doma je u što većoj mjeri vratiti izvornu namjenu građevini kao višenamjenskom objektu za razne oblike kulturnih i drugih javnih sadržaja.

Nadležni odjel za praćenje realizacije Kapitalnog projekta: K300001 Obnova i očuvanje kulturne baštine i Kapitalnog projekta: K300008 Hrvatski dom - rekonstrukcijaobjektaje Upravni odjel za društvene djelatnosti.

**Prikaz planiranih rashoda sredstava prikupljenih sa osnove spomeničke rente u 2021. godini:**

|  |  |  |
| --- | --- | --- |
|  | VRSTA RASHODA | PRORAČUN 2021. |
| 1. | Kapitalni projekt K300001 Obnova i očuvanje kulturne baštine | 550.000,00 |
| 2. | Kapitalni projekt: K300008 Hrvatski dom - rekonstrukcija objekta | 200.000,00 |
|  | **UKUPNO** | **750.000,00** |

**Članak 2.**

Naredbodavac za realizaciju ovog Programa je gradonačelnik Grada Karlovca. Za realizaciju ovog Programa zadužuje se Upravni odjel za društvene djelatnosti.

**Članak 3.**

Gradonačelnik Grada Karlovca dužan je do kraja ožujka 2022. godine podnijeti Gradskom vijeću Grada Karlovca izvješće o izvršenju Programa i namjenskom utrošku sredstava Proračuna spomeničke rente za 2021. godinu.

**Članak 4.**

Ovaj Program stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

Matija Furač, struč.spec.oec.

**DOSTAVITI:**

1. Ured gradonačelnika, ovdje
2. Upravni odjel za proračun i financije, ovdje
3. Upravni odjel za društvene djelatnosti, ovdje
4. Ministarstvo kulture i medija, Runjaninova 2, 10 000 Zagreb
5. Dokumentacija
6. Zapisnik
7. Glasnik Grada Karlovca
8. Pismohrana.

**O b r a z l o ž e nj e**

Zakonom o zaštiti i očuvanju kulturnih dobara („Narodne novine“ br. 69/99, 151/03, 157/03,100/04, 87/09, 88/10, 61/11, 25/12, 136/12, 157/13, 152/14 i 98/15, 44/17, 90/18, 32/20, 62/20) propisana je obveza uvođenja i plaćanja spomeničke rente za sve fizičke i pravne osobe koje su obveznici poreza na dohodak ili poreza na dobit, a obavljaju gospodarsku djelatnost u nepokretnom kulturnom dobru ili u zoni zaštićene spomeničke baštine unutar kulturno-povijesne urbanističke cjeline.

Spomenička renta plaća se za obavljanje gospodarske djelatnosti u objektima koji su rješenjem Ministarstva kulture utvrđeni kao nepokretno kulturno dobro i na područjima za koje je Ministarstvo kulture utvrdilo svojstvo zaštićene spomeničke baštine. Prihod od spomeničke rente koristi se isključivo za zaštitu i očuvanje kulturnih dobara.

Gradsko vijeće Grada Karlovca donijelo je Odluku o visini spomeničke rente, kojom su utvrđeni uvjeti za plaćanje spomeničke rente na području Grada Karlovca, a posebno:

* obveznici plaćanja spomeničke rente,
* kulturno-povijesna urbanistička cjelina u kojima se plaća spomenička renta kada se u njima obavljaju gospodarske djelatnosti,
* visina spomeničke rente u kulturno-povijesnoj urbanističkoj cjelini,
* utvrđivanje obaveze plaćanja spomeničke rente,
* način plaćanja spomeničke rente,
* djelomično i potpuno oslobađanje od plaćanja spomeničke rente.

Programom očuvanja i obnove objekata i infrastrukture zaštićene spomeničke baštine unutar kulturno – povijesne cjeline u 2021. godine utvrđuju se uvjeti, kriteriji i načini namjenskog korištenja sredstava proračuna Grada Karlovca u 2021. godini prikupljenih s osnove spomeničke rente, kroz projekte i aktivnosti kojima je cilj zaštita, očuvanje i obnova kulturnih dobara.

Slijedom navedenog i obrazloženog, molimo Gradsko vijeće da razmotri i usvoji predloženi Program.

U Karlovcu, 3.12.2020. godine

**Pročelnica Upravnog odjela za**

**društvene djelatnosti**

Draženka Sila – Ljubenko, prof.