**PRIJEDLOG ODLUKE**

Na temelju članka 86. Zakona o prostornom uređenju ("Narodne novine" broj [153/13](https://www.zakon.hr/cms.htm?id=18545), [65/17](https://www.zakon.hr/cms.htm?id=18547), [114/18](https://www.zakon.hr/cms.htm?id=35875), [39/19](https://www.zakon.hr/cms.htm?id=39341), [98/19](https://www.zakon.hr/cms.htm?id=40773)), te na temelju članaka 34. i 97. Statuta Grada Karlovca (Glasnik Grada Karlovca broj 1/15-potpuni tekst, 3/18 i 13/18), Gradsko vijeće grada Karlovca je na \_\_\_\_ sjednici održanoj dana \_\_\_\_\_\_\_\_\_\_ godine donijelo sljedeću

**O D L U K U**

**o izradi Urbanističkog plana uređenja "Groblje Velika Švarča"**

**I PRAVNA OSNOVA ZA IZRADU URBANISTIČKOG PLANA UREĐENJA**

**Članak 1.**

Pravna osnova za izradu Urbanističkog plana uređenja "Groblje Velika Švarča“ (u daljnjem tekstu: Plan) su članci 79 i 89. Zakona o prostornom uređenju ("Narodne novine" br.153/13, 65/17, 114/18, 39/19, 98/19 - u daljnjem tekstu: Zakon) i članak 154. st.(1) Odredbi za provođenje Generalnog urbanističkog plana grada Karlovca ("Glasnik Grada Karlovca" broj 14/07, 06/11, 08/14, 13/19 i 15/19-pročišćeni tekst, u daljnjem tekstu: GUP), te kartografski prikazi 4.4. "Uvjeti za korištenje, uređenje i zaštitu prostora – Obveza izrade dokumenta uređenja prostora", gdje je određena obveza izrade podrobnijeg plana oznake br. 44. Detaljnog plana uređenja "Groblje Velika Švarča".

Obveza izrade Detaljnog plana uređenja za navedeni prostor određena je i čl. 16. Pravilnika o grobljima (NN br. 99/02), jer će se postojeće groblje proširiti u površini većoj od 20% ukupne površine groblja.

Obzirom da prema Zakonu, Detaljni plan uređenja više nije propisan kao jedan od prostornih planova lokalne razine, a u čl. 200. istog Zakona se propisuje da sve prije donesene provedbene urbanističke planove i detaljne planove uređenja treba smatrati urbanističkim planovima uređenja u smislu Zakona, analogno se tumači i odredba članka 154. st.(1) GUP-a, na način da će se umjesto obvezne izrade Detaljnog plana uređenja izrađivati Urbanistički plan uređenja "Groblje Velika Švarča".

U skladu sa čl. 86. Zakona sukladno posebnim propisima kojima se uređuje zaštita okoliša i prirode ishođeno je mišljenje Upravnog odjela za graditeljstvo i okoliš, Odsjeka za planske poslove i zaštitu okoliša Karlovačke županije (KLASA: 351-03/20-01/26, URBROJ: 2133/1-07-01/01-20-02 od 3. prosinca 2020.) kojim je utvrđeno da za izradu Plana nije potrebno provesti postupak strateške procjene niti ocjene o potrebi strateške procjene utjecaja na okoliš.

**II RAZLOZI DONOŠENJA PROSTORNOG PLANA**

**Članak 2.**

Izrada Plana je obvezna prema čl.154.st.(1) Odredbi za provođenje GUP-a unutar obuhvata podrobnijeg plana oznake br.44., planiranog GUP-om radi potrebe proširenja groblja.

Planom treba osigurati mogućnost daljnjeg proširenja groblja, gradnju novih grobnih mjesta i potrebne infrastrukture, te prostora za prateće usluge groblja. Treba formirati prostornu i funkcionalnu cjelinu od već izgrađenog dijela groblja te od budućih proširenih dijelova groblja, riješiti prilaz groblju te promet u mirovanju. Također je potrebno definirati i razgraničiti građevne čestice pojedinih javnih prostora i građevina koje se nalaze u obuhvatu Plana (groblje G, javna i društvena namjena – vjerske građevine D8, stambena namjena S, javne prometne površine, ostalo poljoprivredno tlo, šume i šumsko zemljište PŠ te druge zelene površine).

**III OBUHVAT PROSTORNOG UREĐENJA**

**Članak 3.**

Granica obuhvata Plana definirana je grafičkim prilogom koji se nalazi u prilogu ove Odluke.

Lokacija groblja nalazi se na području Gradske četvrti Švarča, a proteže se od ulice Josipa Schlossera na istoku, do područja stambene namjene – obiteljske zgrade S1A prema GUP-u na zapadnom i južnom dijelu obuhvata Plana. Sjeverno od područja obuhvata Plana nalazi se šuma isključivo osnovne namjene – gospodarska.

Plan obuhvaća površinu od cca **3,3 ha.** Unutar obuhvata se osim postojećeg groblja i prostora za njegovo proširenje te ostalog poljoprivrednog tla, šuma i šumskog zemljišta, nalaze još i župna crkva sv. Franje Ksaverskog i stambena namjena.

Situacija s prikazom obuhvata Plana nalazi se u prilogu ove Odluke.

**IV SAŽETA OCJENA STANJA U OBUHVATU PROSTORNOG PLANA**

**Članak 4.**

Lokacija obuhvata Plana nalazi se na jugozapadnom dijelu obuhvata GUP-a. Prema kartografskom prikazu 1. "Korištenje i namjena prostora" najvećim dijelom je planirana za namjenu groblja oznake G, ali i javnu i društvenu namjenu – vjerske građevine D8, stambenu namjenu S te namjenu PŠ-ostalo poljoprivredno tlo, šume i šumsko zemljište.

Na lokaciji groblja nema javnog sustava odvodnje otpadnih voda.

Na groblju postoji mrtvačnica i trg ispraćaja te neuređena površina u makadamu koja se koristi kao parkiralište. Groblje je ograđeno.

Postojeća vjerska građevina ima definiranu građevnu česticu.

Prema Pravilniku o grobljima, groblje Velika Švarča je javno groblje, prema veličini će biti manje groblje (do 5 ha), a prema načinu ukopa mješovito groblje na kojem je predviđen klasičan ukop.

**Dokument prostornog uređenja šireg područja**

**Članak 5.**

Dokument prostornog uređenja šireg područja Plana je GUP. Člankom 155. GUP-a utvrđene su opće smjernice za izradu provedbenih dokumenata prostornog uređenja, a čl.156., st.(42) smjernice za izradu ovog Plana.

Kartografskim prikazima 1. "Korištenje i namjena prostora" i 4.4. "Uvjeti za korištenje, uređenje i zaštitu prostora - Obveza izrade dokumenta uređenja prostora" GUP-a su na prostoru u obuhvatu Plana planirane sljedeće namjene površina:

- groblje - **G**

- javna i društvena namjena – vjerske građevine **D8**

- stambena namjena - **S**

- ostalo poljoprivredno tlo, šume i šumsko zemljište – **PŠ.**

**Članak 6.**

U obuhvatu Plana nema građevina od važnosti za Republiku Hrvatsku i Karlovačku županiju.

**Zaštita prirode i okoliša**

**Članak 7.**

U obuhvatu Plana nema prirodnih vrijednosti zaštićenih ili predloženih za zaštitu temeljem Zakona o zaštiti prirode ("Narodne novine" br. 80/13, 15/18, 14/19, 127/19) ni temeljem Uredbe o ekološkoj mreži i nadležnostima javnih ustanova za upravljanje područjima ekološke mreže ("Narodne novine" br. 80/19).

**Zaštita kulturnih dobara**

**Članak 8.**

Unutar obuhvata UPU-a nalazi se zaštićena sakralna građevina oznake SG 37 - Švarča, župna crkava sv. Franje Ksaverskog, koja je kulturno dobro zaštićeno temeljem Zakona o zaštiti i očuvanju kulturnih dobara ("Narodne novine" br.69/99, 151/03, 157/03, 87/09, 88/10, 61/11, 25/12, 136/12, 157/13, 152/14, 98/15, [44/17](https://www.zakon.hr/cms.htm?id=18039), [90/18](https://www.zakon.hr/cms.htm?id=32479), [32/20](https://www.zakon.hr/cms.htm?id=43443), [62/20](https://www.zakon.hr/cms.htm?id=44587)) – **Z-7262**.

**Promet**

**Članak 9.**

Groblje se nalazi u GČ Švarča i pristupa mu se s ulice Josipa Schlossera. Do groblja nije organiziran javni autobusni prijevoz putnika. Ne postoji uređeno parkiralište, već se za parkiranje koristi makadamska površina, stoga je UPU-om potrebno planirati uređenje parkirališta. Na široj lokaciji postoje parkirališne površine čiju dostatnost treba provjeriti, obzirom da istodobno služe i za potrebe crkve.

**V CILJEVI I PROGRAMSKA POLAZIŠTA PROSTORNOG PLANA**

**Članak 10.**

Grad Karlovac ima interes za poboljšanje stanja u prostoru i za proširenje groblja Velika Švarča kojim treba zadovoljiti potrebe u idućih 30 godina. Izradom ovog Plana će se korištenje prostora staviti u zakonske okvire, uvesti nužan urbanistički red, isplanirati novu ili korigirati postojeću infrastrukturu, te propisati potrebne mjere zaštite kulturnih dobara i okoliša.

Cilj izrade Plana je definiranje organizacije i uređenja postojećeg i proširenog dijela groblja, kao i okolnih prostora drugih namjena (crkva, stambene građevine, zelene površine...). Cjelokupni prostor unutar obuhvata Plana potrebno je cjelovito sagledati, te urbanističko-arhitektonsko-perivojno definirati.

Planom će se omogućiti racionalnije korištenje prostora, uštede na potrebnoj infrastrukturi, a time i realizaciju razvojnih planova.

Cilj je i očuvati kulturno dobro, župnu crkvu sv. Franje Ksaverskog, te unaprijediti njenu zaštitu.

Opće smjernice za izradu provedbenih dokumenata prostornog uređenja utvrđene su člankom 155. GUP-a, a smjernice za izradu ovog Plana čl.156., st.(44) GUP-a.

Plansko rješenje treba:

* izraditi u skladu s važećim Pravilnikom o grobljima.
* na neizgrađenom dijelu građevinskog područja groblja, koje je udaljeno manje od 50,m od građevinskog područja naselja, osigurati pojas zelenila s minimalne širine 5,0 m te ga urediti sadnjom visokog zelenila (živica, grmored, drvored i sl.).
* utvrditi obvezu gradnje ograda u obliku zidova, kolumbarija ili manjih arkada s nasadima (živica, drvored, penjačice i sl.) prema građevinskom području naselja.
* planirati grobna mjesta za urne (u tlu i/ili u zidu - kolumbarij).
* planirati prostor za prateće usluge groblja (prodaja cvijeća, svijeća, opreme i sl.).
* minimalno 20% površine groblja (G) planirati za zelene odnosno parkovne površine.

**Članak 11.**

U skladu s odredbama članka 17. Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (''Narodne novine'', broj 106/98, 39/04 i 45/04-ispravak) i članka 16. Pravilnika o grobljima (''Narodne novine'', broj 99/02), kartografski prikazi UPU „Groblje Velika Švarča“ izrađivat će se na digitalnom topografsko-katastarskom planu u mjerilu 1: 500.

Plan treba biti izrađen u skladu s GUP-om, Zakonom, Pravilnikom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova ("Narodne novine" broj 106/98, 39/04, 45/04 - ispravak i 163/04) u dijelu u kojem nije u suprotnosti s odredbama Zakona, Uredbom o informacijskom sustavu ("Narodne novine" broj 115/15), Zakonom o grobljima ("Narodne novine" broj 19/98, 50/12, 89/17) i Pravilnikom o grobljima (''Narodne novine'', broj 99/02) te drugim važećim zakonima i podzakonskim propisima bitnim za izradu dokumenata prostornog uređenja.

Planom je potrebno omogućiti racionalno korištenje prostora, te razvitak temeljen na načelu održivosti.

**VI POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PROSTORNIH PLANOVA**

**Članak 12.**

Za izradu Plana koristit će se:

* Prostorni plan uređenja Grada Karlovca (GGK br.01/02, 05/10 i 6/11)
* Generalni urbanistički plan grada Karlovca (GGK br.14/07, 06/11, 08/14, 13/19 i 15/19-pročišćeni tekst)
* podaci dostupni iz informacijskog sustava prostornog uređenja te podaci i dokumentacija koju dostavljaju javnopravna tijela iz svog djelokruga.

**VII NAČIN PRIBAVLJANJA STRUČNIH RJEŠENJA PROSTORNOG PLANA**

**Članak 13.**

Ne planira se pribavljanje prethodnih stručnih rješenja, već će odabrani izrađivač Plana pristupiti izradi stručnog rješenja Plana u skladu s ovom Odlukom i ugovornim obvezama.

Za područje obuhvata Plana izrađena je digitalna topografsko katastarska podloga.

**VIII POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA, TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA**

**Članak 14.**

Utvrđuje se popis javnopravnih tijela određenih posebnim propisima koji u skladu s člankom 90. Zakona trebaju dati zahtjeve za izradu Plana iz područja svog djelokruga te sudjelovati u izradi Plana:

1. Ministarstvo kulture i medija, Uprava za zaštitu kulturne baštine, Konzervatorski odjel u Karlovcu, Ambroza Vraniczanya 6/I, 47000 Karlovac;
2. Ministarstvo unutarnjih poslova, Policijska uprava Karlovačka, Služba upravnih i inspekcijskih poslova, Trg hrvatskih branitelja 6, 47000 Karlovac;
3. Ministarstvo prostornoga uređenja, graditeljstva i državne imovine, R. Austrije 20, 10000 Zagreb;
4. Ministarstvo unutarnjih poslova, Ravnateljstvo civilne zaštite, Služba civilne zaštite Karlovac, Dr. Vladka Mačeka 8, 47000 Karlovac;
5. Hrvatska regulatorna agencija za mrežne djelatnosti (HAKOM), Roberta Frangeša Mihanovića 9, 10110 Zagreb;
6. Javna ustanova Zavod za prostorno uređenje Karlovačke županije, Jurja Haulika 1, 47000 Karlovac;
7. Hrvatske vode, Ulica grada Vukovara 220, 10000 Zagreb;
8. Hrvatske vode, Vodnogospodarski odjel za srednju i donju Savu, VGI za mali sliv Kupa, Obala F.Račkog 10, 47000 Karlovac,
9. Hrvatski Telekom d.d., Roberta Frangeša Mihanovića 9, 10110 Zagreb;
10. Hrvatski Telekom d.d., Kupska 2, 10000 Zagreb;
11. TELE2 d.o.o., Ulica grada Vukovara 269d, 10000 Zagreb;
12. VIPnet d.o.o., Vrtni put 1, 10000 Zagreb;
13. OT-OPTIMA TELEKOM d.d., Bani 75a, 10000 Zagreb;
14. HEP – ODS d.o.o. Elektra Karlovac, dr. Vlatka Mačeka 44, 47000 Karlovac;
15. Montcogim plinara d.o.o., V. Mačeka 26a, 47000 Karlovac;
16. Hrvatske šume, Uprava šuma podružnica Karlovac, Put Davorina Trstenjaka 1, 47000 Karlovac;
17. Vodovod i kanalizacija d.o.o., Gažanski trg 8, 47000 Karlovac;
18. Zelenilo d.o.o., Primorska ulica 39, Put Davorina Trstenjaka 6, 47000 Karlovac;
19. Gradska toplana d.o.o., Tina Ujevića 7, 47000 Karlovac;
20. Čistoća d.o.o., Gažanski trg 8, 47000 Karlovac;
21. Grad Karlovac, svi upravni odjeli
22. Karlovačka županija, Upravni odjel za graditeljstvo i okoliš, Križanićeva 11, 47000 Karlovac;
23. Karlovačka županija, Upravni odjel za gospodarstvo, Vraniczanyeva 4, 47000 Karlovac;
24. Župa sv. Franje Ksaverskog – Švarča – Karlovac, Švarča Gornja 31, p.p. 208, 47000 Karlovac;
25. Gradska četvrt Švarča, Trg sv. F. Ksaverskog 2, 47000 Karlovac;

Javnopravna tijela iz prethodnog stavka moraju dostaviti zahtjeve iz prethodnog Stavka u roku od 15 dana od zaprimanja ove Odluke i poziva za dostavu predmetnih zahtjeva, a ako ih ne dostave u tom roku, smatrat će se da ih nemaju.

Također moraju u zahtjevima iz prethodnog Stavka navesti odredbe propisa, sektorskih strategija, planova, studija i drugih dokumenata propisanih posebnim zakonima na kojima se temelje zahtjevi u obuhvatu Plana, a ako to ne učine, nositelj izrade takve zahtjeve nije dužan uzeti u obzir, ali je to dužan posebno obrazložiti.

Javnopravna tijela ne mogu u zahtjevima za izradu Plana postavljati uvjete kojima bi se mijenjali ciljevi i/ili programska polazišta za izradu Plana određeni ovom Odlukom, a nemaju ni pravo na naknadu za dostavljene zahtjeve. Ukoliko je moguće, podatke i drugu dokumentaciju treba dostaviti u digitalnom obliku te geokodirane (georeferencirane).

**IX PLANIRANI ROK ZA IZRADU PROSTORNOG PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PROSTORNOG PLANA TIJELA I OSOBA ODREĐENIH POSEBNIM PROPISIMA, AKO JE TAJ ROK, OVISNO O SLOŽENOSTI POJEDINOG PODRUČJA, DUŽI OD TRIDESET DANA**

**Članak 15.**

Izrada Plana odvijat će se sljedećom dinamikom i u sljedećim rokovima izrade pojedinih etapa:

|  |  |  |  |
| --- | --- | --- | --- |
| **FAZA** | **OPIS ETAPE** | **TRAJANJE**  **(KALENDARSKIH DANA)** | **RAČUNANJE ROKOVA** |
| 1. faza | Prikupljanje zahtjeva za izradu plana/očitovanja na Odluku | 15 | od dana primitka zahtjeva |
| 2. faza | izrada Nacrta prijedloga Plana | 60 | od dana dovršetka nacrta prijedloga Odluke o izradi Plana |
| 3. faza | utvrđivanje Prijedloga Plana za javnu raspravu od strane Gradonačelnika Grada Karlovca, izrada Prijedloga Plana za javnu raspravu | 15 | od dana dovršetka Nacrta prijedloga Plana |
| 4. faza | JAVNA RASPRAVA-javni uvid u Prijedlog Plana i javno izlaganje tijekom javnog uvida | 30 | rok prema dogovoru s nositeljem izrade Plana |
| 5. faza | razmatranje primjedbi i  izrada Izvješća o javnoj raspravi u suradnji s nositeljem izrade Plana | 30 | od dana u kojem protekne rok za davanje pisanih prijedloga i primjedbi |
| 6. faza | izrada Nacrta konačnog  prijedloga Plana  u skladu s prihvaćenim primjedbama u izvješću o javnoj raspravi | 15 | od dana dovršetka Izvješća o javnoj raspravi |
| 7. faza | aktivno sudjelovanje na sjednici Gradskog vijeća Grada Karlovca radi razmatranja Konačnog prijedloga Plana i donošenja Plana |  | rok prema dogovoru s nositeljem izrade Plana |
| 8. faza | tehničko dovršenje Plana i dostava u analognom i elektroničkom obliku, te dostava u Informacijski sustav prostornog uređenja u elektroničkom obliku | 15 | od dana objave odluke o donošenju Plana u Glasniku Grada Karlovca |

**Članak 16.**

Rokovi iz članka 15. ne uključuju vrijeme potrebno za:

* donošenje Plana od strane Gradskog vijeća Grada Karlovca,
* objavu Odluke o donošenju Plana u "Glasniku Grada Karlovca".
* Faza 4. se provodi po potrebi, najviše tri puta, nakon čega se donosi nova odluka o izradi Plana i provodi novi postupak izrade.

**Članak 17.**

Rokove je moguće produžiti iz objektivnih razloga za sljedeće:

* pregled i kontrolu elaborata Plana u pojedinim fazama izrade od strane nositelja izrade
* utvrđivanje prijedloga Plana za javnu raspravu od strane gradonačelnika na temelju nacrta prijedloga Plana i izvješća o prethodnoj raspravi
* objavu javne rasprave o prijedlogu Plana u Glasniku Grada Karlovca i u dnevnom tisku i/ili na lokalno uobičajen način javnog priopćavanja te na web-stranici Grada Karlovca i Ministarstva prostornoga uređenja, graditeljstva i državne imovine
* dostavu posebnih pisanih obavijesti o javnoj raspravi o prijedlogu Plana tijelima i osobama iz čl.14. ove Odluke koja su dala zahtjeve za izradu Plana iz područja svog djelokruga, te gradskoj četvrti
* utvrđivanje konačnog prijedloga Plana od strane gradonačelnika
* dostavu pisanih obavijesti sudionicima javne rasprave (i ponovnih javnih rasprava) s obrazloženjem o razlozima neprihvaćanja odnosno djelomičnog prihvaćanja njihovih prijedloga i primjedbi

**X IZVORI FINANCIRANJA IZRADE PROSTORNOG PLANA**

**Članak 18.**

Sredstva za izradu Plana osiguravaju se iz proračuna Grada Karlovca, Ostala nematerijalna proizveden imovina, Izrada dokumenata prostornog uređenja, pozicija RO158.

**XI ODLUKA O DRUGIM PITANJIMA ZNAČAJNIM ZA IZRADU NACRTA PROSTORNOG PLANA**

**Članak 19.**

Do donošenja Plana ne predviđa se zabrana izdavanja akata kojima se odobravaju zahvati u prostoru u njegovu obuhvatu u slučajevima kada je to u skladu s važećim dokumentima prostornog uređenja i Zakonom.

**XII ZAVRŠNE ODREDBE**

**Članak 20.**

Temeljem članka 81. Stavka 2. Zakona nositelj izrade Plana je Upravni odjel za prostorno uređenje, gradnju i zaštitu okoliša Grada Karlovca.

Nositelj izrade Plana treba jedan primjerak ove Odluke dostaviti javnopravnim tijelima iz članka 14. ove Odluke (s pozivom da mu u roku 15 dana dostave zahtjeve za izradu Plana) i Ministarstva prostornoga uređenja, graditeljstva i državne imovine(temeljem stavka 5. članka 86. Zakona).

Temeljem članka 88. Zakona nositelj izrade Plana treba obavijestiti javnost o izradi Plana na mrežnoj stranici Grada Karlovca i kroz informacijski sustav prostornog uređenje Ministarstva prostornoga uređenja, graditeljstva i državne imovine.

**Članak 21.**

Temeljem Članka 101. Zakona javnopravno tijelo iz članka 14. ove Odluke koje je dalo, odnosno trebalo dati zahtjeve za izradu nacrta Plana, u javnoj raspravi sudjeluje davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na Plan. U mišljenju se ne mogu postavljati novi ili drugačiji uvjeti od onih koji su dani u zahtjevima za izradu nacrta prijedloga Plana.

Mišljenje prema kojemu određeni dio prijedloga Plana nije u skladu sa zahtjevima javnopravnog tijela iz članka 14. ove Odluke mora biti obrazloženo. U suprotnom, nositelj izrade nije dužan takvo mišljenje razmatrati.

Ako javnopravno tijelo ne dostavi mišljenje u roku, smatra se da je mišljenje dano i da je prijedlog Plana izrađen u skladu s danim zahtjevima, odnosno s posebnim propisom i/ili dokumentom koji je od utjecaja na Plan.

Mišljenja, suglasnosti, odobrenja i drugi akti javnopravnih tijela koji se prema posebnim propisima moraju pribaviti u postupku izrade i donošenja Plana smatraju se u smislu Zakona mišljenjem iz članka 101.stavka (1) Zakona.

**Članak 22.**

Plan treba izraditi u 6 primjeraka izvornika koje će u skladu s Pravilnikom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne Novine“ br.106/98, 39/04 i 45/04 - ispravak) potpisati predsjednik Gradskog vijeća Grada Karlovca.

**Članak 24.**

Plan treba izraditi i u elektroničkom obliku, u broju primjeraka iz članka 22. ove Odluke.

Elektronički prostorni podaci, koji se prikazuju na kartografskim prikazima, izrađuju se kao vektorski topološki pravilno uređeni podaci s pripadajućim opisima.

**Članak 25.**

Ova Odluka stupa na snagu osmog dana od dana objave u „Glasniku Grada Karlovca“.

Prilog: Situacija - obuhvat Urbanističkog plana uređenja „Groblje Velika Švarča“

GRADSKO VIJEĆE

PREDSJEDNIK GRADSKOG VIJEĆA GRADA KARLOVCA

KLASA:

URBROJ:

Karlovac,

**Obrazloženje Odluke o izradi UPU „Groblje Velika Švarča“**

Temeljem čl. 79. Zakona o prostornom uređenju („Narodne novine“ broj 153/13, 65/17, 114/18, 39/19, 98/19-u daljnjem tekstu:Zakon), postupak izrade i donošenja dokumenata prostornog uređenja, odnosno prostornih planova, započinje odlukom predstavničkog tijela jedinice lokalne samouprave.

Izrada Urbanističkog plana uređenja „Groblje Velika Švarča“- u daljnjem tekstu:Plan) izrađivat će se u skladu sa Zakonom i odgovarajućom primjenom Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (Narodne novine, broj 106/98, 39/04 i 45/04-ispravak).

Obveza izrade Plana utvrđena je čl. 154.st.(1) Odredbi za provođenje i kartografskim prikazom 4.4. "Uvjeti za korištenje, uređenje i zaštitu prostora - Obveza izrade dokumenta uređenja prostora" Generalnog urbanističkog plana grada Karlovca (“Glasnik Grada Karlovca” broj 14/07,06/11 i 8/14,13/19 i 15/19-pročišćeni tekst, u daljnjem tekstu: GUP).

Smjernice za izradu Plana utvrđene su čl.156., st.(44) GUP- a grada Karlovca, a opće smjernice koje se odnose na sve provedbene dokumente prostornog uređenja čl.155. GUP-a.

Obuhvat Plana površine cca 3,3 ha predlaže se odrediti ovom Odlukom i proširiti u odnosu na obuhvat određen GUP-om temeljem članka 89.stavak (2) Zakona. Prijedlog obuhvata UPU prikazan je na situaciji u prilogu odluke.

Ocjena stanja u obuhvatu UPU te ciljevi i programska polazišta Plana navedeni su u člancima 4.-9. i 10-11. prijedloga Odluke, a najvažnije je sljedeće:

Na lokaciji groblja nema javnog sustava odvodnje otpadnih voda.

Na groblju postoji mrtvačnica i trg ispraćaja te neuređena površina u makadamu koja se koristi kao parkiralište. Groblje je ograđeno.

Postojeća vjerska građevina ima definiranu građevnu česticu.

Prema Pravilniku o grobljima, groblje Velika Švarča je javno groblje, prema veličini će biti manje groblje (do 5 ha), a prema načinu ukopa mješovito groblje na kojem je predviđen klasičan ukop.

Cilj izrade Plana je definiranje organizacije i uređenja postojećeg i proširenog dijela groblja, kao i okolnih prostora drugih namjena (crkva, stambene građevine, prometne površine, zelene površine...). Cjelokupni prostor unutar obuhvata Plana potrebno je cjelovito sagledati, te urbanističko-arhitektonsko-perivojno definirati.

Cilj je i očuvati kulturno dobro, župnu crkvu sv. Franje Ksaverskog, te unaprijediti njenu zaštitu.

Temeljem ovlaštenja danih Zakonima i propisima, u postupku izrade Plana sudjelovat će tijela i osobe određene posebnim propisima iz čl.14.prijedloga Odluke.

Javnost će sudjelovati kroz postupak javne rasprave predviđen Zakonom o prostornom uređenju prilikom javnog uvida u Prijedlog Plana u trajanju od 30 dana.

Rokovi i faze izrade Plana navedeni su u članku 15.prijedloga Odluke.

Sredstva za izradu Plana osiguravaju se iz proračuna Grada Karlovca, Ostala nematerijalna proizveden imovina, Izrada dokumenata prostornog uređenja, pozicija RO158.

U prilogu se nalazi prijedlog Odluke o izradi Plana s priloženom situacijom obuhvata Plana.

Predlaže se Gradskom vijeću Grada Karlovca donošenje Odluke o izradi Urbanističkog plana uređenja „Groblje Velika Švarča“ na prvoj sljedećoj sjednici.

PROČELNIK:

Dr.sc.Ana Hranilović Trubić, dipl.ing.građ.