**REPUBLIKA HRVATSKA**

**KARLOVAČKA ŽUPANIJA**

|  |  |
| --- | --- |
| Description: grb-sw | GRAD KARLOVAC |

GRADONAČELNIK

Klasa: 302-01/20-01/03

Ur. broj: 2133/01-09/01-20-3

Karlovac, 8. prosinca 2020. god.

Na temelju članka 44. i 98. Statuta Grada Karlovca ("Glasnik Grada Karlovca" 1/15-potpuni tekst, 3/2018, 13/2018), Gradonačelnik Grada Karlovca donosi sljedeći

**ZAKLJUČAK**

I

Utvrđuje se Prijedlog **Odluke o dodatnim mjerama za ublažavanje posljedica izazvanih epidemijom koronavirusa na području Grada Karlovca za prvo tromjesečje 2021. godine** koja čini sastavni dio ovog Zaključka.

II

Predlaže se Gradskom vijeću Grada Karlovca donošenje Odluke iz točke I ovog Zaključka.

III

Za izvjestiteljicu na Gradskom vijeću određuje se Daniela Peris struč. spec. oec. pročelnica Upravnog odjela za gospodarstvo, poljoprivredu i turizam.

**GRADONAČELNIK**

Damir Mandić dipl. teol.

**Dostaviti:**

1. Gradsko vijeće Grada Karlovca,
2. Ured gradonačelnika,
3. Upravni odjel za gospodarstvo, poduzetništvo i poljoprivredu,
4. Pismohrana Gradonačelnika,
5. Evidencija,
6. Pismohrana.



REPUBLIKA HRVATSKA

KARLOVAČKA ŽUPANIJA

|  |  |
| --- | --- |
|  | GRAD KARLOVAC |

GRADSKO VIJEĆE

Klasa:

Ur. broj:

Karlovac,

**PRIJEDLOG**

Na temelju članka 17. Zakona o sustavu civilne zaštite („Narodne novine“ br. 82/15, 118/18. i 31/20.), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17. i 98/19), članka 95.st. 2 Zakona o komunalnom gospodarstvu („Narodne novine“ 68/18, 110/18. i 32/20.) i članka 34. i 97. Statuta Grada Karlovca ( „Glasnik Grada Karlovca“ broj 1/15 – potpuni tekst, 3/18, 13/18), Gradsko vijeće Grada Karlovca na \_\_. sjednici održanoj \_\_.\_\_.2020. godine donijelo je sljedeću:

**O D L U K U**

**o dodatnim mjerama za ublažavanje posljedica izazvanih epidemijom koronavirusa na području Grada Karlovca u prvom tromjesečju 2021. godine**

Članak 1.

Ovom Odlukom utvrđuje nastavak primjene dodatnih mjera pomoći za ublažavanje posljedica izazvanih epidemijom koronavirusa na području Grada Karlovca u prvom tromjesečju 2021. godine.

Korisnici mjera su poslovni subjekti obveznici plaćanja prema Gradu Karlovcu kako slijedi:

1. **NAKNADA ZA KORIŠTENJE JAVNIH POVRŠINA**

Uvodi se privremena obustava plaćanja naknade za korištenje javnih površina za ugostiteljske terase za razdoblje korištenja od 01.01. do. 31.03. 2021. godine po važećim rješenjima / ugovorima.

1. **ZAKUPNINA I NAKNADA ZA KORIŠTENJE POSLOVNIH PROSTORA U VLASNIŠTVU GRADA KARLOVCA I PODZAKUPNINA ZA ZEMLJIŠTE**

U razdoblju od 01.01. do 31.03.2021. godine uvodi se privremena obustava plaćanja podzakupnine za neizgrađeno građevinsko zemljište na prostoru između Gradske tržnice i pruge za obavljanje trgovačke djelatnosti, naknada za korištenje poslovnih prostora u vlasništvu ili na upravljanju Grada Karlovca koji su dani na korištenje udrugama, te zakupnina za sve poslovne prostore u vlasništvu ili na upravljanu Grada Karlovca, izuzev zakupnika koji u poslovnim prostorima obavljaju sljedeće djelatnosti sukladno nomenklaturi iz nacionalne klasifikacije djelatnosti (NKD):

|  |  |  |  |  |  |
| --- | --- | --- | --- | --- | --- |
|  | PODRUČJE | ODJELJAK | SKUPINA | RAZRED | NAZIV DJELATNOSTI |
| 1. | G | 47 | 47.7. | 47.73 | ljekarne |
| 2. | G | 47 | 47.7. | 47.77 | trgovina na malo satovima i nakitom u specijaliziranim prodavaonicama |
| 3. | G | 47 | 47.2 | 47.24 | Trgovina na malo kruhom, pecivom, kolačima, tjesteninama, bombonima i slatkišima u specijaliziranim prodavaonicama |
| 4. | Q | 86 | 86.2 | 86.21 | djelatnosti opće medicinske prakse |
| 5. | H | 53 | 53.1 | 53.10 | djelatnosti pružanja univerzalnih poštanskih usluga |

1. **KOMUNALNA NAKNADA**

Uvodi se privremena obustava plaćanja komunalne naknade za poslovne prostore i građevinsko zemljište koje služi obavljanju poslovne djelatnosti za razdoblje korištenja od 01.01. do 31.03. 2021. godine s koeficijentom namjene prema NKD-u, područje I: DJELATNOSTI PRUŽANJA SMJEŠTAJA TE PRIPREME I USLUŽIVANJA HRANE I PIĆA, razred: 55 i 56**:**

55.10 Hoteli i sličan smještaj

55.20 Odmarališta i slični objekti za kraći odmor

55.30 Kampovi i prostori za kampiranje

55.90 Ostali smještaj

56.10 Djelatnosti restorana i ostalih objekata za pripremu i usluživanje hrane

56.29 Ostale djelatnosti pripreme i usluživanja hrane

56.30 Djelatnosti pripreme i usluživanja pića

Članak 2.

Zadužuju se nadležni upravni odjeli za provedbu svih aktivnosti za primjenu mjera za pomoć gospodarstvu iz članka 1. ove Odluke u najkraćem mogućem roku.

Članak 3.

Odredbe ove Odluke primjenjivat će sve tvrtke i ustanove u vlasništvu grada Karlovca.

Članak 4.

Ova odluka stupa na snagu danom objave u „Glasniku Grada Karlovca.

PREDSJEDNIK GRADSKOG VIJEĆA:

Matija Furač struč. spec. oec.

Odluku dostaviti:

1. Ured Gradonačelnika,
2. Upravni odjel za proračun i financije,
3. Upravni odjel za imovinsko pravne poslove i upravljanje imovinom,
4. UO za komunalno gospodarstvo,
5. Inkasator d.o.o. Karlovac, Trg hrvatskih branitelja 4, Karlovac,
6. Gradske tvrtke i ustanove, svima
7. Glasnik Grada Karlovca,
8. Dokumentacija,
9. Pismohrana,

**O b r a z l o ž e nj e**

Gradsko vijeće grada Karlova na svojoj 40. sjednici održanoj 24.studenog 2020. godine donijelo je Odluku o dodatnim mjerama za ublažavanje posljedica izazvanih epidemijom koronavirusa na području Grada Karlovca 2020. godine (Glasnik grada Karlovca br. 15/2020).

**Obzirom na još uvijek neriješenu situaciju uzrokovanu pandemijom koronavirusa, te primjenu posebnih ograničenja u poslovanju po naputku Stožera civilne zaštite RH koje se značajno održavaju na poslovanje gospodarskih subjekata predlaže se Gradskom vijeću Grada Karlovca** da se usvojene mjere primjenjuju i u prvom kvartalu 2021. godine.

Predlaže se Gradskom vijeću da usvoji predmetnu Odluku.

PROČELNICA:

Daniela Peris struč. spec. oec.