|  |  |
| --- | --- |
|  |  |

PRIJEDLOG

GRADSKO VIJEĆE

KLASA: …….

URBROJ: ……

Karlovac, …….

Na temelju članka 17. stavka 1. Zakona o ublažavanju i uklanjanju posljedica prirodnih nepogoda (“Narodne novine” broj 16/19) i članka 34. i 97. Statuta Grada Karlovca (Glasnik Grada Karlovca br.1/15- potpuni tekst 3/18, 13/18 i 6/20), Gradsko vijeće Grada Karlovca je na \_\_\_\_ sjednici održanoj dana \_\_\_\_\_\_\_\_\_\_\_\_\_ 2020. godine donosi se

**O D L U K A**

Članak 1.

Donosi se Plan djelovanja u području prirodnih nepogoda Grada Karlovca za 2021. godinu.

Članak 2.

Plan djelovanja u području prirodnih nepogoda Grada Karlovca za 2021. godinu je sastavni dio ove Odluke, i neće se objavljivati u Glasniku Grada Karlovca.

Članak 3.

Ova Odluka stupa na snagu osmog (8) dana od dana objave u Glasniku Grada Karlovca.

PREDSJEDNIK GRADSKOG VIJEĆA

GRADA KARLOVCA

Matija Furač, struč.spec.oec.

DOSTAVITI:

1. Ured gradonačelnika, ovdje (2×)
2. Upravni odjel za proračun i financije,
3. Upravni odjel za prostorno uređenje, gradnju i zaštitu okoliša
4. Upravni odjel za komunalno gospodarstvo
5. Upravni odjel za gospodarstvo, poljoprivredu i turizam
6. Predsjednik Gradskog vijeća, ovdje
7. Dokumentacija
8. GGK
9. Zapisnik
10. Pismohrana

**O B R A Z L O Ž E N J E**

Svrha ovog Plana je prikaz specifičnosti prirodnih nepogoda na području Grada Karlovca, kako bi se stanovništvo uputilo na primjene mjera sprječavanja nepogoda ili ublažavanja njihovih posljedica. Isto tako ovim planom evidentirane su moguće prirodne nepogode na području Grada Karlovca.

U cilju sprječavanja nastanka i ublažavanja posljedica prirodnih nepogoda veoma je bitna suradnja Županijskog i Gradskog povjerenstva, operativnih snaga sustava civilne zaštite te stanovnika koji svojim djelovanjem mogu u znatnoj mjeri spriječiti nastanak prirodne nepogode i ublažiti njihove posljedice.

SASTAVIO:


Tajnik Stožera civilne zaštite Pročelnik Ureda gradonačelnika:

Dario Čavlović, struč.spec.ing.sec. Stjepan Mrežar, dipl.oec.

**PLAN**

**DJELOVANJA U PODRUČJU PRIRODNIH NEPOGODA GRADA KARLOVCA ZA**

**2021. GODINU**



**S A D R Ž A J**

1. [Uvod](#_Toc48545333) 4

[2. Opće odredbe 4](#_Toc48545334)

[3. Mjere zaštite za vrijeme trajanja ekstremnih prirodnih uvjeta](#_Toc48545335) 5

[4. Mjere u slučaju nastajanja prirodne nepogode](#_Toc48545336) 5[4.1 Provedba mjera ublažavanje i uklanjanje izravnih posljedica prirodnih nepogoda na razini jedinice lokalne samouprave](#_Toc48545337) 5

[4.1.1 preliminarna procjena šteta od ekstremnih prirodnih uvjeta](#_Toc48545338) 5

[4.2 Provedba mjera ublažavanje i uklanjanje izravnih posljedica prirodnih nepogoda na razini jedinice lokalne samouprave](#_Toc48545339) 6

[4.2.1 Proglašenje prirodne nepogode](#_Toc48545340) 6

[4.3 Provedba mjera ublažavanje i uklanjanje izravnih posljedica prirodnih nepogoda](#_Toc48545341) 8

[4.4 Raspodjela i dodjela sredstava pomoći za ublažavanje i djelomično uklanjanje posljedica prirodnih nepogoda](#_Toc48545342) 9

[4.5 Raspodjela i dodjela sredstava žurne pomoći](#_Toc48545343) 9

[4.6 Izvješće o utrošku sredstava za ublažavanje i djelomično uklanjanje posljedica prirodnih nepogoda](#_Toc48545344) 10

[5. Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva](#_Toc48545345) 10

[5.1 Osiguranje opreme za zaštitu i sprječavanje stradanja imovine, gospodarskih funkcija i stradanja stanovništva](#_Toc48545346) 10

[5.2 Prijašnji Događaji 12](#_Toc48545347)

[5.3 Osiguranje sredstava za zaštitu i sprječavanje stradanja imovine, gospodarskih funkcija i stradanja stanovništva](#_Toc48545348) 12

[6. Mjere koje uključuju suradnju s nadležnim tijelima](#_Toc48545349) 13

[6.1 Gradsko povjerenstvo za procjenu šteta od prirodnih nepogoda Grada Karlovca](#_Toc48545350) 13

[6.2 Stručno povjerenstvo](#_Toc48545351) 14

7. [Prilozi](#_Toc48545352) 14

[7.1 Vrste prirodnih nepogoda](#_Toc48545353) 14

[7.2 Obrazac PN](#_Toc48545354) 15

[7.3 Izvješće o utrošku sredstava za ublažavanje i djelomično uklanjanje posljedica prirodnih nepogoda](#_Toc48545355) 17

[7.4 odluka o imenovanju članova povjerenstva za procjenu šteta od prirodnih nepogoda](#_Toc48545356) 18

[7.5 Shematski prikaz slijeda radnji u slučaju prirodne nepogode](#_Toc48545357) 20

***Pojmovi - u smislu ovoga plana su:***

**JEDINSTVENE CIJENE** su cijene koje donosi, objavljuje i unosi u Registar šteta Državno povjerenstvo za procjenu šteta od prirodnih nepogoda na prijedlog nadležnih ministarstva (Zakon o ublažavanju i uklanjanju posljedica prirodnih nepogoda „Narodne novine“ br. 16/19).

**KATASTROFA** je stanje izazvano prirodnim i/ili tehničko-tehnološkim događajem koji opsegom, intenzitetom i neočekivanošću ugrožava zdravlje i živote većeg broja ljudi, imovinu veće vrijednosti i okoliš, a njegov nastanak nije moguće spriječiti ili posljedice otkloniti djelovanjem svih operativnih snaga sustava civilne zaštite područne (regionalne) samouprave na području koje je događaj nastao te posljedice nastale terorizmom i ratnim djelovanjem (Zakon o sustavu civilne zaštite „Narodne novine“ br. 82/15,118/18 i 31/20).

**OŠTEĆENIK**je fizička ili pravna osoba na čijoj je imovini utvrđena šteta od prirodnih nepogoda sukladno kriterijima iz Zakona o ublažavanju i uklanjanju posljedica prirodnih nepogoda („Narodne novine“ br. 16/19).

**PRIRODNOM NEPOGODOM** smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu (Zakon o ublažavanju i uklanjanju posljedica prirodnih nepogoda „Narodne novine“ br. 16/19).

**REGISTAR ŠTETA** je digitalna baza podataka svih šteta nastalih zbog prirodnih nepogoda na području Republike Hrvatske (Zakon o ublažavanju i uklanjanju posljedica prirodnih nepogoda „Narodne novine“ br. 16/19).

**VELIKA NESREĆA** je događaj koji je prouzročen iznenadnim djelovanjem prirodnih sila, tehničko-tehnoloških ili drugih čimbenika s posljedicom ugrožavanja zdravlja i života građana, materijalnih i kulturnih dobara i okoliša na mjestu nastanka događaja ili širem području, posljedice kojeg se ne mogu sanirati samo djelovanjem žurnih službi na području njegova nastanka (Zakon o sustavu civilne zaštite „Narodne novine“ br. 82/15,118/18 i 31/20).

**ŽURNA POMOĆ** je pomoć koja se dodjeljuje u slučajevima u kojima su posljedice na imovini stanovništva, pravnih osoba i javnoj infrastrukturi uzrokovane prirodnom nepogodom i/ili katastrofom takve da prijete ugrozom zdravlja i života stanovništva na područjima zahvaćenim prirodnom nepogodom (Zakon o ublažavanju i uklanjanju posljedica prirodnih nepogoda „Narodne novine“ br. 16/19).

**1. UVOD**

U širem smislu značenja pojma, prirodnim nepogodama smatraju se ekstremni vremenski uvjeti, ponajprije suše, tuče, mraz, toplinski valovi, olujna i orkanska nevremena i jaki vjetar, snježne oborine i druge vremenske pojave koje se kategoriziraju izvanrednim događajima kada snagom, intenzitetom, posljedicama i silinom pojavnosti, znatno nadilaze prosječne vrijednosti. Ove pojave su sve učestalije i jačeg intenziteta, nastaju uglavnom kao rezultat globalnih klimatskih promjena, a na području Republike Hrvatske, statistički gledano, uzrokom su velikih šteta, većinom na materijalnim dobrima i okolišu.

Prethodno navedeni prirodni uzroci, iz razloga što uobičajeno rijetko izazivaju ljudske žrtve, nisu prioritetni interes sustava civilne zaštite iako izazivaju znatne poremećaje uobičajenog načina života zahvaćenog stanovništva i određenih kategorija stanovništva (npr. poljoprivrednika).

Izvanredni događaji ove vrste kompleksni su po uzrocima nastajanja, ali i zahtjevni po visini šteta koje izazivaju, mada se formalno pravno gledano najčešće ne mogu svrstati u kategoriju događaja koji se mogu proglasiti katastrofom ili velikom nesrećom.

Izvanredni događaji ove vrste u najvećoj su mjeri lokalnog obuhvata, odnosno zahvaćaju uglavnom uža područja. Strategijska razina sustava zaštite i spašavanja na operativnim i taktičkim razinama sustava uglavnom se uključuje u obnovi nakon izvanrednog događaja, i to pružanjem financijske pomoći kada štete nadilaze financijske mogućnosti lokalnih zajednica i stanovništva.

Važećim Zakonom o ublažavanju i uklanjanju posljedica prirodnih nepogoda (Narodne novine 16/19, u daljnjem tekstu: Zakon) i Metodologijom za procjenu štete od elementarnih nepogoda (Narodne novine 96/98) regulira se planiranje sustava reagiranja u izvanrednim događajima uzrokovanim prirodnim nepogodama na regionalnoj i lokalnoj razini. Uz utvrđivanje načina pravodobnog poduzimanja preventivnih mjera, poseban se naglasak pritom usmjerava na ublažavanje i djelomično uklanjanje posljedica prirodne nepogode.

Pravilnikom o registru štete od prirodnih nepogoda („Narodne novine“ 65/19) propisuje se sadržaj, oblik i način dostave podataka o nastalim štetama od prirodnih nepogoda.

**2. OPĆE ODREDBE**

Stupanjem na snagu Zakona o ublažavanju i uklanjanju posljedica prirodnih nepogoda („Narodne novine“ 65/19), sve jedinice lokalne samouprave dužne su izraditi Plan djelovanja u području prirodnih nepogoda (u daljnjem tekstu: Plan).

Prirodnom nepogodom, u smislu Zakona o ublažavanju i uklanjanju posljedica prirodnih nepogoda („Narodne novine“ 65/19), smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

**Prirodnom nepogodom smatraju se:**

* potres,
* olujni i orkanski vjetar,
* požar,
* poplava,
* suša,
* tuča, kiša koja se smrzava u dodiru s podlogom,
* izvanredno velika visina snijega,
* snježni nanos i lavina,
* mraz,
* nagomilavanje leda na vodotocima,
* klizanje, tečenje, odronjavanje i prevrtanje zemljišta
* druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području,
* epidemija i pandemija

Svrha samog Plana djelovanja u području prirodnih nepogoda Grada Karlovca je određenje postupanja nadležnih tijela te određivanje mjera i postupanja djelomične sanacije šteta od prirodnih nepogoda koje su navedene Zakonom o ublažavanju i uklanjanju posljedica prirodnih nepogoda („Narodne novine“ br. 16/19).

Nositelji provedbe mjera iz Plana djelovanja u području prirodnih nepogoda jesu:

* Gradsko povjerenstvo za procjenu šteta od prirodnih nepogoda Grada Karlovca,
* Gradonačelnik Grada Karlovca,
* Ured gradonačelnika,
* UO za proračun i financije,
* UO za prostorno uređenje, gradnju i zaštitu okoliša,
* UO za komunalno gospodarstvo,
* UO za gospodarstvo, poljoprivredu i turizam.

**3. MJERE ZAŠTITE ZA VRIJEME TRAJANJA EKSTREMNIH PRIRODNIH UVJETA**

Određenim izvanrednim događajima uzrokovanim ekstremnim vremenskim uvjetima može se, po pitanju posljedica, upravljati planiranjem i provođenjem odgovarajućih preventivnih mjera, organizacijskih modula i pravodobnih priprema, uključujući informiranje pojedinaca i lokalnih zajednica. Ovisno o specifičnostima svakog pojedinog događaja, relativno se uspješno i s ulaganjima prihvatljivim ekonomskoj moći i interesima lokalnih zajednica, unutar posebno razrađenih i implementiranih uvjeta, mogu kontrolirati posljedice događaja ove vrste.

Sukladno Zakonu o sustavu civilne zaštite (Narodne novine 82/15,118/18 i 31/20), jedinice lokalne samouprave svojim planovima djelovanja civilne zaštite planiraju operativno postupanje u izvanrednim događajima uzrokovanih ekstremnim vremenskim uvjetima, provode pripreme, planiraju sredstva i ostvaruju sve potrebne pretpostavke za učinkovito reagiranje.

**4. MJERE U SLUČAJU NASTAJANJA PRIRODNE NEPOGODE**

Opće mjere za ublažavanje i uklanjanje izravnih posljedica prirodnih nepogoda jesu:

* procjena štete i posljedica,
* sanacija područja zahvaćenog nepogodom,
* prikupljanje i raspodjela pomoći stradalom i ugroženom stanovništvu,
* provedba zdravstvenih i higijensko-epidemioloških mjera,
* provedba veterinarskih mjera,
* organizacija prometa i komunalnih usluga, radi žurne normalizacije života.

Ove mjere provode se organizirano na državnoj, regionalnoj i lokalnoj razini sukladno pravima i obvezama sudionika. U cilju pravovremenog i učinkovitog ublažavanja i uklanjanja izravnih posljedica, procjena štete od ekstremnih prirodnih uvjeta u pravilu se obavlja odmah ili u najkraćem roku.

**4.1. PROVEDBA MJERA UBLAŽAVANJA I UKLANJANJA IZRAVNIH POSLJEDICA PRIRODNIH NEPOGODA NA RAZINI JEDINICE LOKALNE SAMOUPRAVE**

4.1.1. PRELIMINARNA PROCJENA ŠTETA OD EKSTREMNIH PRIRODNIH UVJETA

Republika Hrvatska, županije, gradovi i općine svaka za svoje područje procjenjuju visinu štete od ekstremnih prirodnih uvjeta.

Po nastanku štete od ekstremnih prirodnih uvjeta, Gradsko povjerenstvo za procjenu štete od prirodnih nepogoda Grada Karlovca provodi preliminarnu procjenu šteta u skladu sa njihovim Planom djelovanja u području prirodnih nepogoda sukladno Zakonu na temelju članka 14. stavka 2. točke 8.

Na temelju preliminarne procjene Gradsko povjerenstvo za procjenu šteta od prirodnih nepogoda Grada Karlovca predlaže Gradonačelniku pokretanje postupka za proglašenje prirodne nepogode pred Županom Karlovačke županije.

Šteta se procjenjuje na području na kojem se dogodila. Šteta od prirodne nepogode procjenjuje se u kunama sukladno Pravilniku o registru šteta od prirodnih nepogoda (NN 65/19).

Procjena štete se procjenjuje: na građevinama, opremi, zemljištima, šumama, u poljoprivredi, na biljnoj proizvodnji, višegodišnjim nasadima, obrtnim sredstvima u poljoprivredi, stočarstvu, ribarstvu i akvakulturi i divljači.

Podaci o razvrstavanju dobara i šifre pojedinačno po kulturama objavljuju se na Internet stranici Ministarstva financija www.mfin.hr.

**4.2. PROVEDBA MJERA UBLAŽAVANJA I UKLANJANJA IZRAVNIH POSLJEDICA PRIRODNIH NEPOGODA NA RAZINI JEDINICE LOKALNE SAMOUPRAVE**

4.2.1. PROGLAŠENJE PRIRODNE NEPOGODE

**Donošenje Odluke o proglašenju prirodne nepogode**

Odluku o proglašenju prirodne nepogode za Grad Karlovac na području Karlovačke županije donosi Župan na prijedlog gradonačelnika Grada Karlovca, u slučaju ispunjenja uvjeta iz članka 3. stavka 4. ovog zakona.

Prirodna nepogoda proglašava se ako je vrijednost ukupne izravne štete najmanje 20% vrijednosti izvornih prihoda jedinice lokalne samouprave za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području jedinice lokalne samouprave ili ako je nepogoda umanjila vrijednost imovine na području jedinice lokalne samouprave najmanje 30%.

Odluka o proglašenju prirodne nepogode unosi se u Registar šteta po vrsti prirodne nepogode. Vrste prirodnih nepogoda nalaze se u Prilog 1. ovog Plana.

**Prikupljanje prijava o šteti u jedinici lokalne samouprave gdje je šteta nastala**

Na zahtjev Gradskog povjerenstva za procjenu štete od prirodnih nepogoda Grada Karlovca, Ured gradonačelnika, UO za proračun i financije, UO za prostorno uređenje, gradnju i zaštitu okoliša, UO za komunalno gospodarstvo, UO za gospodarstvo, poljoprivredu i turizam, a nakon proglašenja prirodne nepogode za područje Grada Karlovca, obavještava oštećenike, fizičke ili pravne osobe na čijoj je imovini utvrđena šteta od prirodnih nepogoda da prijave štetu na imovini Gradskom povjerenstvu Grada Karlovca u pisanom obliku, na propisanom obrascu.

Javni se poziv objavljuje na oglasnoj ploči i web-stranicama Grada Karlovca, ili drugim prikladnim medijima. Javni poziv sadrži osobito:

* datum donošenja Odluke o proglašenju prirodne nepogode,
* rokove i način dostave obrazaca prijave štete od prirodne nepogode.

Prvu procjenu štete oštećenik dostavlja gradskom povjerenstvu na propisanom obrascu PN koji se nalazi u Prilogu 2. ovog Plana.

**Obrada podataka o šteti u jedinici lokalne samouprave gdje je šteta nastala**

Po završetku roka od osam (8), iznimno dvanaest (12) dana, od dana donošenja Odluke o proglašenju prirodne nepogode, Gradsko povjerenstvo Grada Karlovca za procjenu šteta od prirodnih nepogoda Grada Karlovca utvrđuje i provjerava visinu štete od prirodne nepogode za područje Grada Karlovca na temelju dostavljenih obrazaca prijave štete od prirodne nepogode od strane oštećenika.

**Prva prijava štete u Registar šteta**

Gradsko povjerenstvo Grada Karlovca za procjenu šteta od prirodnih nepogoda dužno je unijeti prve procijenjene štete u Registar šteta.

Gradsko povjerenstvo Grada Karlovca unosi sve zaprimljene prve procjene štete u Registar šteta najkasnije u roku od petnaest (15) dana od dana donošenja Odluke o proglašenju prirodne nepogode.

Iznimno, rok za unos podataka u Registar šteta od strane Gradskog povjerenstva Grada Karlovca može se, u slučaju postojanja objektivnih razloga na koje oštećenik nije mogao utjecati, a zbog kojih je onemogućen upis podataka u registar, produljiti za osam (8) dana.

Prijava prve procjene štete sadržava:

* datum donošenja Odluke o proglašenju prirodne nepogode i njezin broj,
* podatke o vrsti prirodne nepogode,
* podatke o trajanju prirodne nepogode,
* podatke o području zahvaćenom prirodnom nepogodom,
* podatke o vrsti, opis te vrijednost oštećene imovine,
* podatke o ukupnom iznosu prijavljene štete iz članaka 25. i 26. Zakona te
* podatke i informacije o potrebi žurnog djelovanja i dodjeli pomoći za sanaciju i djelomično uklanjanje posljedica prirodne nepogode.

Tablica 1: Mjere, rokovi i nositelji mjera po proglašenju prirodne nepogode na području Grada Karlovca

| **MJERA** | **ROK** | | **NOSITELJ** |
| --- | --- | --- | --- |
| DOSTAVA PRIJEDLOGA O PROGLAŠENJU PRIRODNE NEPOGODE NA PODRUČJU GRADA KARLOVCA | osam (8) dana od nastanka nepogode | | Gradonačelnik  Grada Karlovca |
| OBJAVA JAVNOG POZIVA ZA DOSTAVU OBRAZACA PRIJAVE ŠTETE OD PRIRODNE NEPOGODE NA PODRUČJU GRADA KARLOVCA | po objavi Odluke o proglašenju prirodne nepogode | | Ured gradonačelnika |
| PRIKUPLJANJE PODATAKA O ŠTETI NA PODRUČJU GRADA KARLOVCA  TEMELJEM OBRAZACA PRIJAVE ŠTETE OD PRIRODNE NEPOGODE | osam (8) dana od dana donošenja Odluke o proglašenju prirodne nepogode | | Gradsko povjerenstvo Grada Karlovca za procjenu šteta od prirodnih nepogoda |
| Prema potrebi, dostava Zahtjeva za produljenjem roka za Prvu prijavu štete u Registar šteta Povjerenstvu za procjenu šteta od prirodnih nepogoda Karlovačke županije | osam (8) dana od dana donošenja Odluke o  proglašenju prirodne nepogode | | Gradsko povjerenstvo Grada Karlovca za procjenu šteta od prirodnih nepogoda |
| UNOS PRVE PROCJENE ŠTETA U REGISTAR ŠTETA | | petnaest (15) dana,  iznimno dvadeset i tri (23) dana od dana proglašenja Odluke o proglašenju prirodne nepogode | Gradsko povjerenstvo Grada Karlovca za procjenu šteta od prirodnih nepogoda |

**4.3. PROVEDBA MJERA UBLAŽAVANJA I UKLANJANJA IZRAVNIH POSLJEDICA PRIRODNIH NEPOGODA**

**Konačna prijava štete u Registar šteta**

Konačna procjena štete je procijenjena vrijednosti nastale štete uzrokovane prirodnom nepogodom na imovini oštećenika izražena u novčanoj vrijednosti na temelju prijave i procjene štete.

Konačnu procjenu štete utvrđuje Gradsko povjerenstvo Grada Karlovca po izvršenom uvidu u nastalu štetu na temelju prijave oštećenika.

Tijekom procjene i utvrđivanja konačne procjene štete od prirodnih nepogoda posebno se utvrđuju:

- stradanja stanovništva,

- opseg štete na imovini,

- opseg štete koja je nastala zbog prekida proizvodnje, prekida rada ili poremećaja u neproizvodnim djelatnostima ili umanjenog prinosa u poljoprivredi, šumarstvu ili ribarstvu - iznos troškova za ublažavanje i djelomično uklanjanje izravnih posljedica prirodnih nepogoda,

- opseg osiguranja imovine i života kod osiguravatelja te

- vlastite mogućnosti oštećenika glede uklanjanja posljedica štete.

Konačnu procjenu štete po svakom pojedinom oštećeniku koji je ispunio uvjete iz članka 25. i 26. ovoga Zakona, Gradsko povjerenstvo za procjenu štete od prirodnih nepogoda Grada Karlovca prijavljuje Povjerenstvu za procjenu šteta od prirodnih nepogoda Karlovačke županije u roku od pedeset (50) dana od dana donošenja Odluke o proglašenju prirodne nepogode putem Registra šteta.

Iznimno, ako se šteta na dugotrajnim nasadima utvrdi nakon isteka roka za prijavu konačne procjene štete u skladu sa stavcima 4. i 5. ovog članka, oštećenik ima pravo zatražiti dopunu prikaza štete najkasnije četiri (4) mjeseca nakon isteka roka za prijavu štete.

Na temelju Naputka o načinu kontrole dostavljenih podataka Državnog povjerenstva Gradsko povjerenstvo za procjenu štete od prirodnih nepogoda Grada Karlovca dužno je obaviti i provjeru podataka odnosno kontrolu kod prijavitelja od najmanje 5% zaprimljenih prijava slučajnim odabirom.

Pri konačnoj procjeni štete procjenjuje se vrijednost imovine prema jedinstvenim cijenama, važećim tržišnim cijenama ili drugim pokazateljima primjenjivim za pojedinu vrstu imovine oštećene zbog prirodne nepogode.

Državno povjerenstvo za procjenu šteta od prirodnih nepogoda priznaje samo vrijednosni iznos prijavljene štete koja je potvrđena (verificirana) od strane matičnog ministarstva, odnosno znanstvene ili stručne institucije koju odredi Državno povjerenstvo za procjenu šteta od prirodnih nepogoda.

Državno povjerenstvo za procjenu šteta od prirodnih nepogoda može odlučiti o primjeni različitih cijena od već objavljenih od strane Državnog zavoda za statistiku za pojedina dobra, ili pojedina područja ako za to ima opravdan razlog. Ako neke cijene nisu objavljene, primjenjuju se prosječne maloprodajne tržišne cijene prethodne godine, ili aktualne, za područja za koje se šteta procjenjuje, uz potvrdu Državnog povjerenstva za procjenu šteta od prirodnih nepogoda.

Državno povjerenstvo za procjenu šteta od prirodnih nepogoda će voditi brigu o dostavi informacija o cijenama Povjerenstvu za procjenu šteta od prirodnih nepogoda Karlovačke županije.

Tablica 2: Mjere, rokovi i nositelji mjera nakon proglašenja prirodne nepogode na području Grada Karlovca

| **MJERA** | **ROK** | **NOSITELJ** |
| --- | --- | --- |
| PROVJERA PODATAKA OBRAZACA PRIJAVE ŠTETE OD PRIRODNE NEPOGODE KOD PRIJAVITELJA OD NAJMANJE 5% ZAPRIMLJENIH PRIJAVA SLUČAJNIM ODABIROM | do pedeset (50) dana od dana donošenja Odluke o proglašenju prirodne nepogode putem Registra šteta | Gradsko povjerenstvo Grada Karlovca za procjenu šteta od prirodnih nepogoda |
| PRIJAVA KONAČNE PROCJENE ŠTETE U REGISTAR ŠTETA | pedeset (50) dana od dana donošenja Odluke o proglašenju prirodne nepogode (iznimno četiri (4) mjeseca od dana donošenja Odluke o proglašenju prirodne nepogode) | Gradsko povjerenstvo Grada Karlovca za procjenu šteta od prirodnih nepogoda |
| DOSTAVA KONAČNE PROCJENE ŠTETE U REGISTAR ŠTETA |  | Povjerenstvo za procjenu šteta od prirodnih nepogoda Karlovačke županije |
| POTVRDA KONAČNE PROCJENE ŠTETE |  | Nadležna ministarstva u suradnji s drugim znanstvenim ili stručnim institucijama |

**4.4. RASPODJELA I DODJELA SREDSTAVA POMOĆI ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA**

Ako posljedice štete ne zahtijevaju žurni postupak i odobrenje žurne pomoći, šteta se procjenjuje u redovitom postupku.

Povjerenstvo za procjenu štete od prirodnih nepogoda Karlovačke županije prijavljene konačne procjene štete dostavlja Državnom povjerenstvu za procjenu šteta od prirodnih nepogoda i nadležnim ministarstvima u roku od šezdeset (60) dana od dana donošenja Odluke o proglašenju prirodne nepogode preko Registra šteta.

Državno povjerenstvo za procjenu šteta od prirodnih nepogoda provjerava i obrađuje podatke o konačnim procjenama šteta na temelju podataka iz Registra šteta i ostale dokumentacije te utvrđuje iznos pomoći za pojedinu vrstu štete i oštećenike tako da određuje postotak isplate novčanih sredstava u odnosu na iznos konačno potvrđene štete na imovini oštećenika.

Vlada Republike Hrvatske, na prijedlog Državnog povjerenstva za procjenu šteta od prirodnih nepogoda, donosi odluku o dodjeli pomoći za ublažavanje i djelomično uklanjanje posljedica prirodnih nepogoda.

**4.5. RASPODJELA I DODJELA SREDSTAVA ŽURNE POMOĆI**

Žurna pomoć dodjeljuje se u svrhu djelomične sanacije štete od prirodnih nepogoda u tekućoj kalendarskoj godini za podmirenje troškova sanacije šteta na javnoj infrastrukturi, troškova nabave opreme za saniranje posljedica prirodne nepogode, za podmirenje drugih troškova saniranja šteta od prirodne nepogode za koje ne postoje dostatni financijski izvori namijenjeni sprječavanju daljnjih šteta koje mogu ugroziti gospodarsko funkcioniranje i štetno djelovati na život i zdravlje stanovništva te onečistiti prirodni okoliš. Žurna pomoć dodjeljuje se i oštećenicima fizičkim osobama koje nisu poduzetnici, a koji su pretrpjeli štete na imovini, posebice ugroženim skupinama, starijima i bolesnima i ostalima kojima prijeti ugroza zdravlja i života na području zahvaćenom prirodnom nepogodom.

Žurna pomoć Vlade Republike Hrvatske dodjeljuje se na temelju odluke o dodjeli žurne pomoći, na prijedlog Državnog, županijskog i općinskog/gradskog povjerenstva.

Grad Karlovac može isplatiti žurnu pomoć iz raspoloživih sredstava svojih proračuna. Prijedlog dodjele žurne pomoći Grada Karlovca upućuje župan ili gradonačelnik.

Žurna se pomoć u pravilu dodjeljuje kao predujam i ne isključuje dodjelu pomoći u postupku redovne dodjele sredstava pomoći za ublažavanje i djelomično uklanjanje posljedica prirodnih nepogoda.

**4.6. IZVJEŠĆE O UTROŠKU SREDSTAVA ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA**

Gradsko povjerenstvo za procjenu šteta od prirodnih nepogoda Grada Karlovca putem Registra šteta podnosi Povjerenstvu za procjenu šteta od prirodnih nepogoda Karlovačke županije izvješće o utrošku sredstava za ublažavanje i djelomično uklanjanje posljedica prirodnih nepogoda dodijeljenih iz državnog proračuna Republike Hrvatske u roku od dvadeset (20) dana od dana donošenja Odluke Vlade Republike Hrvatske o dodjeli sredstava pomoći. Obrazac Izvješća nalazi se u Prilogu 3. ovog Plana.

Izvješće o utrošku sredstava za ublažavanje i djelomično uklanjanje posljedica prirodnih nepogoda dodijeljenih iz državnog proračuna Republike Hrvatske sadrži:

* podatke o ukupnom broju oštećenika kojima su dodijeljena sredstva pomoći,
* podatke o broju fizičkih i pravnih osoba kojima su dodijeljena sredstva pomoći,
* podatke o povratu sredstava pomoći u državni proračun,
* podatke o dodijeljenim sredstvima pomoći iz drugih izvora.

Tablica 3: Mjere, rokovi i nositelji mjera nakon proglašenja prirodne nepogode na području Grada

Karlovca

|  |  |  |
| --- | --- | --- |
| **MJERA** | **ROK** | **NOSITELJ** |
| DOSTAVA IZVJEŠĆA O UTROŠKU SREDSTAVA ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA | Dvadeset (20) dana od primitka sredstava za ublažavanje i djelomično uklanjanje posljedica prirodnih nepogoda | Gradsko povjerenstvo Grada Karlovca za procjenu šteta od prirodnih nepogoda |

**5. PROCJENA OSIGURANJA OPREME I DRUGIH SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA**

**5.1. OSIGURANJE OPREME ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA**

Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva podrazumijeva procjenu opreme i drugih sredstava nužnih za sanaciju, djelomično otklanjanje i ublažavanje štete nastale uslijed djelovanja prirodne nepogode.

Grad Karlovca u svom vlasništvu ne posjeduje opremu i sredstva za zaštitu i sprječavanje stradanja imovine, gospodarskih funkcija i stradanja stanovništva. Opremom i sredstvima raspolažu operativne snage sustava civilne zaštite Grada Karlovca.

Grad Karlovac izradio je Procjenu rizika od velikih nesreća kojom su utvrđeni rizici na području Grada na temelju kojih će se planirati preventivne mjere, educirati stanovništvo, odnosno pripremati eventualni odgovor na prirodnu nepogodu, katastrofu ili veliku nesreću.

Grad Karlovac svake godine unaprjeđuje sustav civilne zaštite na području Grada i to kontinuiranim osposobljavanje snaga sustava civilne zaštite, educiranjem stanovništva o mogućim opasnostima od evidentiranih rizika, provođenjem vježbi kako bi svi sudionici sustava civilne zaštite bili upoznati sa svojim aktivnostima u slučaju mogućih rizika na području Grada. Također Grad Karlovac ulaže u snage sustava civile zaštite, osiguravajući im financijsku pomoć pri nabavci opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva.

U Proračunu za 2021. godinu Grad Karlovac osigurao je sredstva za organizaciju i razvoj sustava civilne zaštite kako je prikazano u sljedećoj tablici:

Tablica 4. Planirana sredstava iz proračuna Grada Karlovca za 2021. godinu za organizaciju i razvoj sustava civilne zaštite Grada Karlovca

|  |  |  |
| --- | --- | --- |
| **SUBJEKT** | **VRSTA RASHODA** | **2021.g. (kn)** |
| TEKUĆE DONACIJE U NOVCU | UKUPNO | **130.000,00** |
| 1. HGSS | UKUPNO | **115.000,00** |
|  | Infrastrukturna ulaganja | 40.000,00 |
| Tehnička oprema | 35.000,00 |
| Intervencije | 20.000,00 |
| Subvencioniranje nabave vozila | 10.000,00 |
| Održavanje opreme (tekući rad) | 10.000,00 |
| 1. CRVENI KRIŽ | UKUPNO | **15.000,00** |
|  | Subvencioniranje nabave novog vozila | 15.000,00 |
| OPERATIVNE SNAGE | UKUPNO | **50.000,00** |
|  | Prehrana pri intervencijama u kriznim situacijama | 50.000,00 |
| RASHODI ZA USLUGE | UKUPNO | **100.000,00** |
|  | Naknada za rad na intervencijama u kriznim situacijama | 100.000,00 |
| OSOBNA ZAŠTITNA SREDSTVA | UKUPNO | **200.000,00** |
|  | Rashodi za materijal i energiju | 200.000,00 |
| UKUPNO ZA SUSTAV CIVILNE ZAŠTITE |  | **480.000,00** |

Grad Karlovac izradio je i Plan djelovanja sustava civilne zaštite radi utvrđivanja organizacije, aktiviranja i djelovanja sustava civilne zaštite, zadaća i nadležnosti, ljudskih snaga i potrebnih materijalno-tehničkih sredstava te mjera i postupaka za provedbu zaštite i spašavanja u katastrofi i velikoj nesreći.

Procjena spremnosti sustava civilne zaštite na temelju spremnosti odgovornih i upravljačkih kapaciteta sustava civilne zaštite provedena je analizom podataka o razini odgovornosti, osposobljenosti i uvježbanosti: čelnih osoba Grada Karlovca koji su nadležni za provođenje zakonom utvrđenih operativnih obaveza u fazi reagiranja sustava civilne zaštite, spremnost Stožera civilne zaštite Grada Karlovca te spremnost koordinatora na mjestu izvanrednog događaja.

Također procjena spremnosti sustava civilne zaštite provodi se na temelju procjene stanja mobilnosti operativnih kapaciteta sustava civilne zaštite i stanja komunikacijskih kapaciteta na temelju procjene stanja transportne potpore i komunikacijskih kapaciteta.

Temeljem Procjene rizika od velikih nesreća za Grad Karlovac, ukupna razina spremnosti operativnih kapaciteta procijenjena je visokom i to posebno zbog spremnosti najvažnijih operativnih kapaciteta od značaja za sustav civilne zaštite u cjelini.

* 1. **Prijašnji Događaji**

Na području Grada Karlovca u 2020. godini nisu bile proglašene prirodne nepogode.

U nastavku je prikazana tablica sa evidentiranim prirodnim nepogodama u posljednjih 10 godina na području Grada Karlovca

Tablica 5. Prirodne nepogode na području Grada Karlovca

|  |  |  |
| --- | --- | --- |
| **PRIRODNA NEPOGODA** | **DATUM** | **MATERIJALNA ŠTETA** |
| Poplava | 13.02.2014. | 28.324.389,24 kn |
| Poplava | 15.09.2014. | 65.640.191,58 kn |
| Poplava | 19.10.2015. | 28.667.770,39 kn |
| Klizišta i odron | 16.10.2015. | 26.392.375,39 kn |

**5.3. OSIGURANJE SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA**

Sukladno članku 56. Zakona o proračunu (Narodne novine 87/08, 136/12 i 15/15) sredstva proračunske zalihe mogu se koristiti za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da nisu utvrđena dovoljna sredstva jer ih pri planiranju proračuna nije bilo moguće predvidjeti, za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća te za druge nepredviđene rashode tijekom godine. Nadalje, člankom 57. tog zakona utvrđeno je da o korištenju sredstava proračunske zalihe odlučuje gradonačelnik Grada Karlovca.

U proračunu Grada Karlovca za 2021. godinu osigurana je proračunska zaliha u iznosu od 250.000,00 kn. Također u proračunu Grada Karlovca za 2021. godinu osigurana su i sredstva za pomoć u slučaju prirodnih nepogoda u iznosu od 50.000,00 kn za štete nastale u programu poljoprivrede.

Gradonačelnik Grad Karlovac 12.veljače 2019. godine donio je Pravilnik o dodjeli potpora male vrijednosti poljoprivrednim gospodarstvima na području Grada Karlovca (KLASA: 320-01/19-02/01, UR.BROJ: 2133/01-09/05-19-5) koji između ostalog definira sufinanciranje i osiguranje poljoprivredne proizvodnje na sljedeći način:

* Potporu u iznosu do 30% premije osiguranja ostvaruju poljoprivredna gospodarstva koja sa osiguravajućim društvima u tekućoj godini zaključe policu osiguranja usjeva, trajnih nasada i/ili stoke.
* Uz zahtjev za potporu dostavlja se kopija zaključene police osiguranja sa odabranim osiguravajućim društvom i dokaz o uplati minimalno prve rate osiguranja. Najveći iznos potpore po korisniku je 10.000,00 kn godišnje. Ukoliko se radi o mladom poljoprivredniku potpora može iznositi do 12.000,00 kn po korisniku godišnje.

Gradsko vijeće Grada Karlovca, donijet će Provedbeni program poticanja poljoprivrede i ruralnog razvoja na području grada Karlovca za 2021. godinu kojem je opći cilj provedbom mjera i aktivnosti poticati očuvanje i razvoj poljoprivrede i ruralnog prostora Grada Karlovca.

Također Grad Karlovac redovno surađuje sa Hrvatskim vodama te zajedno provode preventivne mjere obrane od poplava izgradnjom novih vodnih građevina i nasipa.

U Planu za 2021.g. su slijedeći objekti:

* do kraja  2020. godine dovršeno oko 90% radova na nasipu uz Koranu i Mrežnicu uzvodno od ušća za zaštitu naselja Mala Švarča, Logorište i Turanjski Poloj te će se radovi nastaviti prema planu i u 2021.g. kada je planiran dovršetak svih radova na izgradnji ovih nasipa,
* početak radova na prokopu Korana Kupa planiran je za 2021. g.,
* do kraja 2020.g. biti će izvedeno 40% radova na izgradnji nasipa uz Koranu i Mrežnicu vezani uz izgradnju brze ceste kroz Karlovac,
* u 2020.g. ugovoreni su radovi na izgradnji  II etape lijevo obalnog nasipa Kupe od Selca do Rečice , a nastavak u planu 2021.g. . Izgradnja preostalih 5 etapa u planu je 2021.g.,
* planirani radovi na desno obalnom nasipu Kupe do Brodaraca i Pivovare,
* planirani radovi na odvodnji lijevog zaobalja od Selca do Rečice.

1. **MJERE KOJE UKLJUČUJU SURADNJU S NADLEŽNIM TIJELIMA**

**6.1**. **GRADSKO POVJERENSTVO ZA PROCJENU ŠTETA OD PRIRODNIH NEPOGODA GRADA KARLOVCA**

Članove i broj članova gradskog povjerenstva imenuje gradsko vijeće na razdoblje od četiri godine i o njihovu imenovanju obavještava županijsko povjerenstvo.

**Gradsko povjerenstvo Grada Karlovca obavlja sljedeće poslove:**

* utvrđuje i provjerava visinu štete od prirodne nepogode za područje Grada Karlovca,
* unose podatke o prvim procjenama šteta u Registar šteta,
* unose i prosljeđuje putem Registra šteta konačne procjene šteta županijskom povjerenstvu,
* raspoređuje dodijeljena sredstva pomoći za ublažavanje i djelomičnu sanaciju šteta od prirodnih nepogoda oštećenicima prema ovom Zakonu,
* prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda,
* izrađuje izvješće o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu za procjenu šteta od prirodnih nepogoda putem Registra šteta,
* surađuje sa županijskim povjerenstvom u provedbi ovog Zakona o ublažavanju i uklanjanju posljedica prirodnih nepogoda,
* donosi plan djelovanja u području prirodnih nepogoda iz svoje nadležnosti,
* obavljaju druge poslove i aktivnosti iz svog djelokruga u suradnji sa županijskim povjerenstvom.

U Prilogu 4. nalazi se Odluka o imenovanju članova gradskog povjerenstva za procjenu šteta od prirodnih nepogoda Grada Karlovca.

* 1. **Stručno povjerenstvo**

Ako gradsko povjerenstvo nije u mogućnosti, zbog nedostatka specifičnih znanja, procijeniti štetu od prirodnih nepogoda, može zatražiti od županijskog povjerenstva imenovanje stručnog povjerenstva na području u kojem je proglašena prirodna nepogoda. Stručna povjerenstva pružaju stručnu pomoć Gradu Karlovcu u roku u kojem su imenovana. U svojem radu stručna povjerenstva surađuju s gradskim povjerenstvom i županijskim povjerenstvom za koje obavljaju poslove.

1. **PRILOZI**

**7.1. VRSTE PRIRODNIH NEPOGODA**

|  |  |
| --- | --- |
| **ŠIFRA** | **VRSTA PRIRODNE NEPOGODE** |
| 01 | Potres |
| 02 | Olujni i orkanski vjetar |
| 03 | Požar |
| 04 | Poplava |
| 05 | Suša |
| 06 | Tuča, kiša koja se smrzava u dodiru s podlogom |
| 07 | Mraz |
| 08 | Izvanredno velika visina snijega |
| 09 | Snježni nanos i lavina |
| 10 | Nagomilavanje leda na vodotocima |
| 11 | Klizanje, tečenje, odronjavanje i prevrtanje zemljišta |
| 12 | Druge pojave koje ovisno o mjesnim prilikama, uzrokuju bitne poremećaje u životu ljudi na određenom području |
| 13 | Epidemija i pandemija |

* 1. **OBRAZAC PN**

OBRAZAC PN

|  |  |
| --- | --- |
| **ŽUPANIJA** |  |
| **GRAD/OPĆINA** |  |

|  |  |
| --- | --- |
| **VRSTA PRIRODNE NEPOGODE** |  |

**PRIJAVA ŠTETE OD PRIRODNE NEPOGODE**

Prijavljujem štetu od prirodnih nepogoda u kojoj je oštećena/uništena niže navedena imovina

|  |  |  |  |
| --- | --- | --- | --- |
| Prijavitelj štete |  | | |
| OIB |  | | |
| Adresa prijavitelja štete |  | | |
| Adresa imovine na kojoj je nastala šteta |  | | |
| Kontakt |  | | |
| *Za štete u poljoprivredi* | | | |
| MIBPG |  | | |
| Broj ARKOD čestice za koju se prijavljuje šteta |  | | |
| *Za štete u graditeljstvu* | (zaokružiti) | | |
| Doneseno rješenje o izvedenom stanju | DA | NE | U postupku |

|  |  |  |  |
| --- | --- | --- | --- |
| **Prijavljujem štetu na imovini**  **(zaokružiti)** | **Opis imovine na kojoj je nastala šteta** | | |
| 1. građevine |  | | |
| 1. oprema |
| 1. zemljište |
| 1. višegodišnji nasadi |
| 1. šume |
| 1. stoka |
| 1. ribe |
| 1. poljoprivredna proizvodnja – prirod |
| 1. ostala dobra |
| 1. troškovi |
| **Ukupni iznos prve procjene štete:** | kn | | |
| Osiguranje imovine od rizika prirodne nepogode za koju se prijavljuje šteta (zaokružiti) | | DA | NE |

Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis prijavitelja štete ( za pravne osobe: pečat i potpis odgovorne osobe):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **IZVJEŠĆE O UTROŠKU SREDSTAVA ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA**

GRADSKO/OPĆINSKO IZVJEŠĆE O UTROŠKU SREDSTAVA POMOĆI

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **NAZIV GRADA/OPĆINE** | | | | | | | | | | |
| **TEMELJEM ODLUKE VLADE REPUBLIKE HRVATSKE\*** | | | | | | | | | | |
| **RBR** | **IME I PREZIME** | **OIB** | **FIZIČKE OSOBE** | | **PRAVNE OSOBE** | | **UKUPNO** | | **Povrat sredstva u državni proračun** | **Dodjela sredstva iz drugih izvora** |
|  | Broj osoba\*\* | Iznos isplaćene pomoći | Broj osoba\*\* | Iznos isplaćene pomoći | Broj osoba\*\* | Iznos isplaćene pomoći |
| 1. |  |  |  |  |  |  |  |  |  |  |
| 2. |  |  |  |  |  |  |  |  |  |  |
| 3. |  |  |  |  |  |  |  |  |  |  |
| 4. |  |  |  |  |  |  |  |  |  |  |
| 5. |  |  |  |  |  |  |  |  |  |  |
| 6. |  |  |  |  |  |  |  |  |  |  |
| 7. |  |  |  |  |  |  |  |  |  |  |
| 8. |  |  |  |  |  |  |  |  |  |  |
| 9. |  |  |  |  |  |  |  |  |  |  |
| 10. |  |  |  |  |  |  |  |  |  |  |
|  | **UKUPNO** |  |  |  |  |  |  |  |  |  |
| **NAPOMENA\*\*\*:** | | | | | | | | | | |

\*navesti klasu i urudžbeni broj Odluke Vlade Republike Hrvatske o dodjeli sredstava pomoći

\*\*upisati u koloni „ukupno“

\*\*\*navesti obrazloženje povrata sredstava u državni proračun; navesti druge izvore dodjele sredstava pomoći

* 1. **ODLUKA O IMENOVANJU ČLANOVA POVJERENSTVA ZA PROCJENU ŠTETA OD PRIRODNIH NEPOGODA**



REPUBLIKA HRVATSKA

KARLOVAČKA ŽUPANIJA

 GRAD KARLOVAC 

GRADSKO VIJEĆE

KLASA: 021-05/20-01/07

URBROJ: 2133/01-01/01-20-27

Karlovac, 25. rujna 2020. godine

Na temelju članka 14. stavka 1. i 2. zakona o ublažavanju i uklanjanju posljedica prirodnih nepogoda („Narodne novine“ broj 16/19), a sukladno odredbama članka 39. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 450/11, 144/12, 19/13, 123/17, 98/19), i članka 34. i 97. Statuta Grada Karlovca (Glasnik Grada Karlovca broj 1/15-potpuni tekst, 3/18, 13/18, i 6/20), Gradsko vijeće Grada Karlovca je na 38. sjednici održanoj dana 25. rujna 2020. godine donijelo sljedeću

**O D L U K U**

o osnivanju i imenovanju članova Gradskog povjerenstva za procjenu šteta od prirodnih nepogoda

Članak 1.

Osniva se Gradsko povjerenstvo za procjenu šteta od prirodnih nepogoda ( dalje: Gradsko povjerenstvo).

Članak 2.

U Gradsko povjerenstvo imenuju se:

1. Ivan Mrzljak za predsjednika
2. Stjepan Mrežar za člana
3. Lidija Malović za članicu
4. Ana Hranilović Trubić za članicu
5. Hermina Plemić za članicu
6. Daniela Peris za članicu
7. Draženka Sila Ljubenko za članicu
8. Tatjana Gojak za članicu
9. Goran Franković za člana
10. Danica Golubić za članicu
11. Marijan Fudurić za člana

Članak 3.

Članovi Gradskog povjerenstva imenuju se na razdoblje od četiri (4) godine.

Članak 4.

Gradsko povjerenstvo iz članka 2. ove Odluke obavlja poslove utvrđene Zakonom o ublažavanju i uklanjanju posljedica prirodnih nepogoda člankom 14. stavkom 2. i godišnjim Planom djelovanja u području prirodnih nepogoda Grada Karlovca obavljaju sljedeće poslove:

- predlaže gradonačelniku Grada Karlovca proglašenje prirodne nepogode,

- utvrđuje i provjerava visinu štete od prirodne nepogode za područje Grada Karlovca,

- unose podatke o prvim procjenama šteta u Registar šteta

- unose i prosljeđuje putem Registra šteta konačne procjene šteta županijskom povjerenstvu,

- raspoređuje dodijeljena sredstva pomoći za ublažavanje i djelomičnu sanaciju šteta od prirodnih nepogoda prema ovom Zakonu,

- izrađuje izvješće o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu za procjenu šteta od prirodnih nepogoda putem Registra šteta,

- surađuje sa županijskim povjerenstvom u provedbi ovog Zakona,

- donosi plan djelovanja u području prirodnih nepogoda iz svoje nadležnosti,

- obavljaju druge poslove i aktivnosti iz svog djelokruga u suradnji sa županijskim povjerenstvom.

Članak 5.

Administrativne poslove za potrebe Povjerenstva obavlja Ured Gradonačelnika

Članak 6.

Sredstva za rad Povjerenstva osiguravaju se u proračunu Grada Karlovca.

Članak 7.

Stupanjem na snagu ove Odluke prestaje vrijediti Rješenje KLASA: 021-05/14-01/01, URBROJ: 2133/01-01/01-14-11 od 18.veljače 2014. godine, i Rješenje KLASA: 021-05/14-01/06, URBROJ: 2133/01-01/01-14-13 od 23. rujna 2014. godine

Članak 8.

Ova Odluka stupa na snagu osmog (8) dana od dana objave u „Glasniku Grada Karlovca“.

PREDSJEDNIK GRADSKOG VIJEĆA

GRADA KARLOVCA

Matija Furač, struč. spec. oec.

* 1. **Shematski prikaz slijeda radnji u slučaju prirodne nepogode**

**PRIRODNA NEPOGODA**

**AKTIVIRANJE SUSTAVA CIVILNE ZAŠTITE**

Provođenje mjera, aktivnosti i radnji iz sustava civilne zaštite

**PRELIMINARNA PROCJENA ŠTETE**

**ODLUKA O PROGLAŠENJU PRIRODNE NEPOGODE**

Župan Karlovačke županije

**UKLANJANJE POSLJEDICA PRIRODNE NEPOGODE**

**PRIJEDLOG ODLUKE O PROGLAŠENJU PRIRODNE NEPOGODE**

Gradonačelnik Grada Karlovca

**NAKNADNI UNOS PRIJAVE PROCJENE** **ŠTETE**

**PRIJAVA PRVE PROCJENE ŠTETE**

Povjerenstvo Grada Karlovca

**STRUČNO POVJERENSTVO**

**PRIJAVA KONAČNE PROCJENE ŠTETE**

Povjerenstvo Grada Karlovca

**POTVRDA KONAČNE PROCJENE ŠTETE**

**ŽURNA POMOĆ**

Grad Karlovac / Vlada RH

**POMOĆ ZA UBLAŽAVANJE I DJELOMIČNO UKLANJANJE ŠTETA OD PRIRODNIH NEPOGODA**

Državno povjerenstvo za procjenu šteta od prirodnih nepogoda

**IZVJEŠĆE O UTROŠKU DODJELJENIH SREDSTAVA ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA**

Povjerenstvo Grada Karlovca putem Registra štete