

|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE PRIJEDLOG

KLASA:

URBROJ:

Karlovac,

Na temelju članka 17. Zakona o sustavu civilne zaštite (NN 82/15, 118/18 i 31/20), i članka 34. i 97. Statuta Grada Karlovca (Glasnik Grada Karlovca br.1/15- potpuni tekst 3/18 i 13/18 i 6/20), Gradsko vijeće Grada Karlovca je na \_\_\_\_ sjednici održanoj dana \_\_\_\_\_\_\_\_\_\_\_\_\_ 2020. godine donijelo sljedeću

**O D L U K U**

Članak 1.

Donosi se Plan razvoja sustava civilne zaštite na području Grada Karlovca za 2021. godinu s financijskim učincima za trogodišnji period (2021.-2023.) koji se nalazi u privitku ove Odluke i čini njen sastavni dio.

Članak 2.

Temeljem navedene Odluke osigurat će se sredstva u Proračunu Grada Karlovca.

Članak 3.

Ova Odluka stupa na snagu osmog (8) dana od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA Matija Furač, struč.spec.oec.

DOSTAVITI:

1. Ured gradonačelnika, ovdje (2×)
2. Upravni odjel za proračun i financije, ovdje
3. Predsjednik Gradskog vijeća, ovdje
4. Dokumentacija
5. GGK
6. Zapisnik
7. Pismohrana

**O B R A Z L O Ž E NJ E**

U skladu s člankom 17. Zakona o sustavu civilne zaštite, gradsko vijeće nakon razmatranja stanja sustava zaštite (kroz Analizu stanja sustava civilne zaštite) donosi financijski plan razvoja sustava.

Službeni naziv dokumenta jest Plan razvoja sustava civilne zaštite s financijskim učincima za trogodišnji period (u konkretnom slučaju 2021.-2023.).

Plan razvoja sustava civilne zaštite prikazuje se u obliku detaljnije razrađene tablice financiranja vitalnih operativnih snaga i drugih sudionika civilne zaštite i predstavlja obvezu osiguranja prikazanih sredstava u proračunu Grada Karlovca.


SASTAVIO:

Tajnik Stožera civilne zaštite Pročelnik Ureda gradonačelnika:

Dario Čavlović, struč.spec.ing.sec. Stjepan Mrežar, dipl.oec.

**PLAN RAZVOJA SUSTAVA CIVILNE ZAŠTITE NA PODRUČJU GRADA KARLOVCA ZA 2021 GODINU**

**S FINANCIJSKIM UČINCIMA ZA TROGODIŠNJE RAZDOBLJE 2021. - 2023.**



Temeljem članka 17. stavka 1. alineje 1. Zakona o sustavu civilne zaštite („Narodne novine“, br. 82/15, 118/18 i 31/20), definirano je da predstavničko tijelo jedinice lokalne samouprave na prijedlog izvršnog tijela u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje, te smjernice za organizaciju i razvoj sustava civilne zaštite koje se razmatraju i usvajaju svake četiri godine. Na temelju Analize stanja sustava civilne zaštite na području Grada Karlovca, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom ugroženosti stanovništva, materijalnih i kulturnih dobara i okoliša od katastrofa i velikih nesreća za Grad Karlovac, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava civilne zaštite (stožera civilne zaštite, vatrogasnih postrojbi, pravnih osoba od interesa za zaštitu i spašavanje, povjerenike i zamjenike povjerenika civilne zaštite) donosi se Plan razvoja sustava civilne zaštite na području Grada Karlovca za 2021.godinu.

1. **UVOD**

Zakonom o sustavu civilne zaštite („Narodne novine“ br. 82/15, 118/18 i 31/20) određeno je da sustav civilne zaštite obuhvaća mjere i aktivnosti ( preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Također je definirano da predstavničko tijelo na prijedlog izvršnog tijela jedinica lokalne samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje.

Na temelju Analize o stanju sustava civilne zaštite na području Grada Karlovca, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom rizika od velikih nesreća donosi se Plan razvoja sustava civilne zaštite na području Grada Karlovca za 2021. godinu.

1. **RAZVOJ CIVILNE ZAŠTITE**

**OPERATIVNE SNAGE SUSTAVA CIVILNE ZAŠTITE**

1. **STOŽER CIVILNE ZAŠTITE**

Stožer civilne zaštite osniva se u svakoj jedinici lokalne i područne (regionalne) samouprave i na razini Republike Hrvatske, a aktivira se kada se proglasi stanje neposredne prijetnje, katastrofe i velike nesreće. Grad Karlovac je imenovao Stožer civilne zaštite koji se u slučaju pojave ugroze aktivira na zahtjev gradonačelnika.

Stožer civilne zaštite Grada Karlovca je stručno, operativno i koordinativno tijelo koje usklađuje djelovanje operativnih snaga civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama, provodi plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže odluke o prestanku provođenju mjera i aktivnosti u sustavu civilne zaštite.

Odluka gradonačelnika o imenovanju Stožera civilne zaštite Grada Karlovca, KLASA: 830-01/20-01/04 i URBROJ: 2133/01-03-01/04-20-01 od 15.travnja 2020 godine, stavlja se van snage i stupa nova Odluka o imenovanju Stožera civilne zaštite Grada Karlovca KLASA: 830-01/20-01/04 i URBROJ: 2133/01-03-01/04-20-02 od 19.listopada 2020 godine.

Radom Stožera rukovodi načelnik Stožera Ivan Mrzljak, zamjenik gradonačelnika Grada Karlovca, a kad se proglasi velika nesreća ili katastrofa, rukovođenje preuzima gradonačelnik Grada Karlovca, ili po ovlaštenju gradonačelnika Grada Karlovca načelnik Stožera. Stožer ima načelnika, zamjenika načelnika i 10 članova.

1. **VATROGASTVO**

Na području Grada Karlovca djeluju: Javna vatrogasna postrojba Grada Karlovca (u daljnjem tekstu: JVP GK) i 24 dobrovoljna vatrogasna društva (u daljnjem tekstu: DVD GK) udružena u vatrogasnu zajednicu Grada Karlovca.

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Kako bi se materijalno tehnička opremljenost i stručna osposobljenost pripadnika vatrogasnih postrojbi podigla na višu razinu potrebno je poduzeti sljedeće aktivnosti:

- provoditi preventivne mjere zaštite od požara osobito tijekom ljetnih mjeseci kao i u drugim razdobljima u godini u kojima postoji povećana opasnost od nastanka i širenja požara

- educirati lokalno stanovništvo o opasnostima i negativnim učincima požara

- nastaviti opremanje vatrogasnih postrojbi najsuvremenijim materijalno tehničkim sredstvima

- provoditi stalna stručna osposobljavanja pripadnika vatrogasnih postrojbi organizacijom radionica i pokaznih vježbi

- intenzivirati suradnju vatrogasnih postrojbi na području Grada Karlovca i drugih gospodarskih subjekata, ustanova i udruga koji se poslovima civilne zaštite bave u okviru svoje redovne djelatnosti kako bi se osiguralo njihovo zajedničko djelovanje u slučaju nastanka nesreće ili katastrofe

- kontinuirano razvijanje informacijskog sustava

- u području rada s članstvom posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima, ali i zbog indirektnog stjecanja opće kulture i obrazovanja,

- izvršiti široku edukaciju poljoprivrednika i drugog stanovništva u vezi spaljivanja biljnog otpada zbog požara na otvorenim prostorima te

- uključiti se u sveobuhvatnu akciju promidžbenih poruka i osvješćivanja javnosti te upoznavanja o nedostacima spaljivanja biljnog otpada na ugrožavanje ljudskih života i materijalno-tehničkih resursa te ugrozu i štetnost na okoliš

U cilju jačanja spremnosti Vatrogasne zajednice Grada Karlovca odnosno dobrovoljnih vatrogasnih društava koja djeluju u njenom sastavu, za interveniranje u slučajevima pojave ugroze, Grad Karlovac svake godine izdvaja znatna financijska sredstva koja isplaćuje na račun JVP GK i VZ GK-a, osim što se koristi za financiranje redovite djelatnosti, preraspodjeljuje i za potrebe DVD-a u njenom sastavu.

1. **GRADSKO DRUŠTVO CRVENOG KRIŽA GRADA KARLOVCA**

Gradsko društvo Crvenog križa Karlovac je punopravni član Hrvatskog Crvenog križa. Hrvatski Crveni križ sastavni je dio sustava zaštite i spašavanja u Republici Hrvatskoj te sudjeluje u aktivnostima vezanim uz krizne situacije, tijekom svih faza krize, od pripreme preko odgovora na kriznu situaciju i pomoći u oporavku po završetku krize.

Specijalnosti Gradskog društva Crvenog križa Karlovac su organiziranje i vođenje službe spašavanja, prihvat i podjela humanitarne pomoći, prva pomoć, spašavanje života na vodi te osposobljavanje spašavatelja. Svaki član usvaja osnovna znanja iz prve pomoći, psihosocijalne podrške, sigurnosti i samozaštite te komunikacije.

Ukupan broj članova Interventnog tima je 25, od čega 10 zaposlenika te 15 volontera koji su prošli prvu razinu edukacije i obnovu znanja**.**

**4. HRVATSKA GORSKA SLUŽBA SPAŠAVANJA – STANICA KARLOVAC**

Temeljne djelatnosti Hrvatske gorske službe spašavanja – Stanica Karlovac su: organiziranje, unapređivanje i obavljanje djelatnosti spašavanja i zaštite ljudskih života u planinama i na nepristupačnim područjima i u drugim izvanrednim okolnostima.

Iako registrirana kao udruga čiji su članovi volonteri, ovaj subjekt zaštite i spašavanja ubraja se u temeljne operativne snage i u svom je djelovanju visoko profesionalan, s vrhunski obrazovanim kadrom za spašavanje u najtežim i najopasnijim situacijama.

Misija HGSS-a Stanice Karlovac je sigurnost, sprečavanje nesreća i spašavanje ljudi i imovine pri elementarnim nepogodama, potresima i drugim katastrofama, nesrećama, bolestima i sl. izvan urbanih sredina i javnih prometnicama, što je regulirano kroz 24 djelatnosti i 11 javnih ovlasti u Zakonu. HGSS kao javna služba obavlja i niz drugih poslova u području javnih potreba građana.

Temeljne zadaće su i održavanje spremnosti, edukacija, zaštita prirode, osposobljavanje, provođenje kontinuiranog informiranja i educiranja fizičkih i pravnih osoba o opasnostima i mjerama sigurnosti, spašavanje u slučaju potresa, vremenskim nepogodama i drugih nesreća na nepristupačnim prostorima.

Hrvatska gorska služba spašavanja – Stanica Karlovac (u daljnjem tekstu: HGSS – Stanica Karlovac) ima52 člana**:** 17 gorskih spašavatelja, 8 spašavatelja, 22 pripravnika.

U pričuvi: 4 gorskih spašavatelja i 1 spašavatelja od toga 19ljudi međunarodno licenciranih za spašavanje iz poplava i divljih voda, 1 potražni tim (vodič i pas), još dva tima su u završnoj fazi obuke, 3 ronioca za rad u otežanim uvjetima.

**5. POVJERENICI CIVILNE ZAŠTITE**

Povjerenici civilne zaštite i njihovi zamjenici za područje Grada Karlovca imenovani su odlukom o imenovanju povjerenika civilne zaštite za područje Grada Karlovca, KLASA: 830-01/19-01/05, URBROJ: 2133/01-03-01/03-19-1, od 3. srpnja 2019. godine, stavlja se van snage i stupa nova Odluka o imenovanju povjerenika i zamjenika povjerenika civilne zaštite Grada Karlovca KLASA: 830-01/19-01/05, URBROJ: 2133/01-03/06-20-2, od 29.listopada 2020 godine.

Povjerenici civilne zaštite i njihovi zamjenici:

* sudjeluju u pripremanju i osposobljavanju pučanstva za osobnu i uzajamnu zaštitu
* obavješćuju pučanstvo o poduzimanju pravovremenih mjera i postupaka na zadacima zaštite i spašavanja;
* preventivno djeluju na smanjenju, a po mogućnosti i na sprečavanju neželjenih ekscesnih situacija na osnovu kontrole područja koje pokrivaju;
* obavješćuju nadležna tijela o kretanju nepoznatih osoba i drugim neuobičajenim pojavama;
* ako nalažu potrebe ističu na vidnim mjestima zapovijedi sa uputama što građani trebaju poduzimati u slučaju potreba;
* sudjeluju u prikupljanju svih potrebnih podataka za potrebe stožera i zapovjedništva civilne zaštite;
* u slučaju evakuacije građana, na osnovu obavijesti dobivenih od nadležnih tijela za izvršenje evakuacije, obavješćuju građane o načinu evakuacije, mjestima prikupljanja, mjestima razmještaja, prihvata, putova evakuacije i drugo;
* sudjeluju u organiziranju i provođenju zbrinjavanja ugroženih i nastradalih, sklanjanju pučanstva i drugih mjera zaštite i spašavanja;
* obavljaju i druge poslove i zadaće utvrđene planovima zaštite i spašavanja, te prema zapovjedi nadležnih zapovjedništava.

**6. KOORDINATOR NA LOKACIJI**

Koordinatora na lokaciji određuje načelnik nadležnog Stožera civilne zaštite, ovisno o specifičnostima izvanrednog događaja u otklanjanju posljedica kojeg se angažiraju kapaciteti više operativnih snaga, u pravilu iz sastava operativne snage sustava civilne zaštite koja ima vodeću ulogu u provedbi intervencije.

Jedinice lokalne i područne (regionalne) samouprave u planu djelovanja civilne zaštite i u suradnji s operativnim snagama sustava civilne zaštite utvrđuju popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik nadležnog Stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Koordinatora na lokaciji nadležni Stožer civilne zaštite, nakon zaprimanja obavijesti o velikoj nesreći ili katastrofi, mobilizira odmah po saznanju i upućuje ga na mjesto incidenta prije dolaska operativnih snaga.

1. **PRAVNE OSOBE I UDRUGE OD INTERESA ZA SUSTAV CIVILNE ZAŠTITE**

Pravne osobe su one pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji tih djelatnosti na području Grada Karlovca. Pravne osobe su dio operativnih snaga sustava civilne zaštite Grada Karlovca. Pravne osobe sudjeluju s ljudskim snagama i materijalnim resursima u provedbi mjera i aktivnosti u sustavu civilne zaštite.

U slučaju neposredne prijetnje od nastanka katastrofe ili veće nesreće na području Grada Karlovca, gradonačelnik ima pravo i obvezu mobilizirati sveukupne ljudske i materijalno-tehničke potencijale s područja te jedinice lokalne samouprave, sukladno Planu djelovanja civilne zaštite.

Udruge koje su od interesa za sustav civilne zaštite npr. zajednica tehničke kulture, izviđači, planinarsko društvo, pričuvni su dio operativnih snaga sustava civilne zaštite i svojim sposobnostima nadopunjuju sposobnost temeljnih operativnih snaga.

Za potrebe pripravnosti i reagiranja kod velikih nesreća i katastrofa Grad Karlovca organizirati će po potrebi i sudjelovanje volontera radi provođenja mjera i aktivnosti u sustavu civilne zaštite.

**Popis pravnih osoba od interesa za sustav civilne zaštite na području Grada Karlovca:**

1. Čistoća d.o.o., Karlovac

2. Zelenilo d.o.o., Karlovac

3. Vodovod i kanalizacija d.o.o., Karlovac

4. Gradska toplana d.o.o., Karlovac

5. Arkada d.o.o., Duga Resa

6. GMTT Lešćanec – Ozalj

7. Autotransport Karlovac d.d.

**8. PLANSKI DOKUMENTI**

Tijekom 2020. doneseni su sljedeći planski dokumenti koje je Grad Karlovac imao obvezu izraditi sukladno zakonu o sustavu civilne zaštite (Narodne novine 82/15 i 118/18) i Zakona o zaštiti od požara (Narodne novine 92/10) a to su:

* program aktivnosti u provedbi posebnih mjera zaštite od požara na području Grada Karlovca
* plan djelovanja Grada Karlovca u području prirodnih nepogoda za 2020 godinu
* plan djelovanja Grada Karlovca u području prirodnih nepogoda za 2021 godinu
* analiza stanja sustava civilne zaštite na području Grada Karlovca
* plan razvoja sustava civilne zaštite za 2021 godinu s financijskim učincima za trogodišnje razdoblje 2021. - 2023 godine
* provedbeni plan unapređenja zaštite od požara za područje Grada Karlovca za 2021 godinu
* program financiranja zaštite od požara u 2021. godini

**9. SUSTAV UZBUNJIVANJA GRAĐANA**

Cilj: uspostava sustava uzbunjivanja. U organizaciji zaštite i spašavanja u Gradu Karlovcu pored ostalih subjekata, telekomunikacijska podrška, odnosno sustava veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, te je stoga potrebno nastaviti rad na unaprjeđenju sustava veza svih sudionika sustava civilne zaštite osobito u suradnji sa Vatrogasnom zajednicom Grada Karlovca.

Stoga je potrebno:

* nastaviti rad na unaprjeđenju sustava veza svih sudionika zaštite i spašavanja u skladu s normama u Europi,
* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Grada Karlovca.

1. **MJESTA ZA ZBRINJAVANJE**

Grad Karlovac je za potrebe građanstva osigurao 6 objekata za sklanjanje, evakuaciju i zbrinjavanje stanovništva na lokacijama:

* OŠ Turanj, Turanj 18 – kapaciteta 100 osoba
* OŠ Dubovac, Primorska 9 – kapaciteta 800 osoba
* OŠ Grabrik, Bartola Kašića 15 – kapaciteta 400 osoba
* OŠ Banija, Gaje Petrovića 5 – kapaciteta 100 osoba
* OŠ Švarča, Baščinska cesta 20 – kapaciteta 100 osoba
* Školska sportska dvorana Mladost, Rakovac 1 – kapaciteta 500 osoba

U cilju stvaranja uvjeta za sklanjanje, evakuaciju i zbrinjavanje, povjerenici CZ će izvršiti obilazak područja svoje nadležnosti, te ostvariti uvid u moguća mjesta za sklanjanje, kapacitete istih, te utvrditi eventualne radnje i postupke kojima bi se isti doveli u funkciju.

1. **EDUKACIJA STANOVNIŠTVA**

Katastrofe, kao specifična krizna stanja, javljaju se kada nesreće ili krize uzrokovane prirodnim silama ili ljudskom aktivnošću (utjecajem na okoliš, tehnologijom), djeluju na ljude u tolikoj mjeri da ugroženo stanovništvo nije u mogućnosti kontrolirati tijek događaja i uspješno se nositi s nanesenim udarima, gubicima i štetama. Potrebno je kontinuirano vršiti:

- upoznavanje građana sa sadržajem Planova zaštite putem javnih rasprava, te putem web stranice Grada Karlovca,

- izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima,

Nositelj zadaće – Grad Karlovac (Stožer civilne zaštite Grada Karlovca),

Rok izvršenja – kontinuirano tijekom godine.

Cilj: podizanje razine svijesti građana kao sudionika sustava civilne zaštite.

1. **FINANCIRANJE SUSTAVA CIVILNE ZAŠTITE**

Prema Zakonu o sustavu civilne zaštite, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga su, u Proračun Grada Karlovca za 2021.godinu, osigurana sredstva za Plan razvoja sustava civilne zaštite za 2021 godinu, s financijskim učincima za trogodišnje razdoblje 2021. - 2023. Cilj: racionalno, funkcionalno i učinkovito djelovanje sustava civilne zaštite.

**Tablica 1.** Projekcija sustava civilne zaštite s financijskim učincima za trogodišnje razdoblje

(2021. god. – 2023. god.)

|  |  |  |  |  |
| --- | --- | --- | --- | --- |
| **Red. br.** | **VRSTA RASHODA** | **PLANIRANO za 2021. g. (kn)** | **PLANIRANO za 2022. g. (kn)** | **PLANIRANO za 2023. g. (kn)** |
| **TEKUČE DONACIJE U NOVCU** | | | | |
| **UKUPNO** | | **130.000,00** | **130.000,00** | **130.000,00** |
| 1. | **HGSS** | | | |
| 1.1 | Infrastrukturna ulaganja | 40.000,00 | 40.000,00 | 40.000,00 |
| 1.2 | Tehnička oprema | 35.000,00 | 35.000,00 | 35.000,00 |
| 1.3 | Intervencije | 20.000,00 | 20.000,00 | 20.000,00 |
| 1.4 | Subvencioniranje nabave vozila | 10.000,00 | 10.000,00 | 10.000,00 |
| 1.5 | Održavanje opreme  (tekući rad) | 10.000,00 | 10.000,00 | 10.000,00 |
| **UKUPNO** | | **115.000,00** | **115.000,00** | **115.000,00** |
| 2. | **CRVENI KRIŽ** | | | |
| 2.1 | Subvencioniranje nabave novog vozila | 15.000,00 | 15.000,00 | 15.000,00 |
| **UKUPNO** | | **15.000,00** | **15.000,00** | **15.000,00** |
| **OPERATIVNE SNAGE** | | | | |
| Prehrana pri intervencijama u kriznim situacijama | | 50.000,00 | 50.000,00 | 50.000,00 |
| **UKUPNO** | | **50.000,00** | **50.000,00** | **50.000,00** |
| **RASHODI ZA USLUGE** | | | | |
| Naknada za rad na intervencijama u kriznim situacijama | | 100.000,00 | 100.000,00 | 100.000,00 |
| **UKUPNO** | | **1000.000,00** | **1000.000,00** | **1000.000,00** |
| **OSOBNA ZAŠTITNA SREDSTVA** | | | | |
| Rashodi za materijal i energiju | | 200.000,00 | 200.000,00 | 200.000,00 |
| **UKUPNO** | | **200.000,00** | **200.000,00** | **200.000,00** |
| **SVEUKUPNO ZA SUSTAV CIVILNE ZAŠTITE** | | **480.000,00** | **480.000,00** | **480.000,00** |

1. **SURADNJA NA PODRUČJU CIVILNE ZAŠTITE**

U okviru Grada Karlovca i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu sa pozitivnim propisima. Nastaviti suradnju s Službom civilne zaštite Karlovac, s ciljem jačanja i usavršavanja operativnih i drugih snaga sustava civilne zaštite na području Grada Karlovca.

Izradom baze podataka o vođenju evidencije operativnih snaga sustava civilne zaštite, načinom popune operativnih snaga civilne zaštite, rukovođenja operativnim snagama sustava civilne zaštite, opremanjem i drugim zadaćama Grad Karlovac dobiva autonomiju u provođenju zadaća i poslova iz područja civilne zaštite.

Preuzimanjem obaveza nameću se i sve veća ulaganja u sustav civilne zaštite kako u materijalnim sredstvima tako i u ljudskim potencijalima u cilju spremnog djelovanja u ostvarivanju zaštite i spašavanja ljudi, materijalnih i kulturnih dobara i okoliša u velikim nesrećama i katastrofama.

Cilj: razmjenom iskustava, podataka, znanja i vještina sa odgovarajućim institucijama postići podizanje razine sigurnosti civilnog stanovništva, imovine, te eko-sustava.