|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**Prijedlog!**

Na temelju odredbe članka 48. stavak 3. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 36/09, 125/08, 36/09, 150/11, 144/12, 19/13, 137/15, 123/17, 98/19, 114/20) te članaka 34. i 97. Statuta Grada Karlovca („Glasnik Grada Karlovca“ br. 1/15 – potpuni tekst, 3/18, 13/18, 6/20, 4/21) Gradsko vijeće Grada Karlovca, na -- sjednici održanoj dana --- 2021. godine, donosi sljedeću

**O D L U K U**

**o davanju suglasnosti za sklapanje Ugovora o sufinanciranju provedbe projekta Centar za gospodarenje otpadom Babina Gora u 2021. godini**

**I.**

Daje se suglasnost za sklapanje Ugovora o sufinanciranju provedbe Projekta Centar za gospodarenje otpadom Babina Gora u 2021. godini, predmet kojeg je isplata kapitalne pomoći za provedbu Projekta Centar za gospodarenje otpadom Babina gora, do iznosa od 2.736.360,00 kuna.

Sredstva su osigurana u Proračunu Grada Karlovca za 2021. godinu i projekcije za 2022.-2023. godinu („Glasnik Grada Karlovca“ br.17/20), Program 4001 Zaštita okoliša, Aktivnost A400009 Centar za gospodarenje otpadom Karlovačke županije.

**II.**

Ugovor iz članka 1. ove Odluke potpisat će se nakon završetka postupka javne nabave Projektiranje i izgradnja Centra za gospodarenje otpadom Babina gora.

**III.**

Ovlašćuje se gradonačelnik za potpisivanje ugovora iz točke 1. ove Odluke.

**IV.**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Matija Furač, struč.spec.oec.**

**DOSTAVITI:**

1. Ured gradonačelnika, ovdje
2. Upravni odjel za proračun i financije, ovdje
3. Upravni odjel za prostorno uređenje, gradnju i zaštitu okoliša, ovdje, 2x
4. Ministarstvo uprave, Maksimirska 63, 10000 Zagreb
5. KODOS d.o.o., Jurja Križanića 30, Karlovac
6. Predsjednik Gradskog vijeća, ovdje
7. Dokumentacija
8. Zapisnik
9. Glasnik Grada Karlovca
10. Pismohrana

**OBRAZLOŽENJE**

Sukladno Društvenom ugovoru o osnivanju Centra za gospodarenje otpadom Karlovačke županije KODOS d.o.o. Grad Karlovac je kao član Društva, uz Karlovačku, Sisačko-moslavačku i Ličko-Senjsku županiju, te gradove Duga Resu, Ogulin, Ozalj i Slunj obvezan, temeljem nominalnog poslovnog udjela u Društvu, sufinancirati rad i aktivnosti KODOS-a d.o.o. Grad Karlovac u temeljnom kapitalu Centra za gospodarenje otpadom Karlovačke županije KODOS d.o.o. sudjeluje s 24,6 %.

Centar za gospodarenje otpadom Karlovačke županije KODOS d.o.o. kao Naručitelj provodi otvoreni postupak javne nabave velike vrijednosti Projektiranja i izvođenja radova izgradnje Centra za gospodarenje otpadom Babina gora. Projekt se sufinancira u iznosu od 72,3398388% prihvatljivih troškova bespovratnim sredstvima iz EU fondova, u iznosu od 17,6601612% prihvatljivih troškova sredstvima kapitalne pomoći koje osigurava Fond za zaštitu okoliša i energetsku učinkovitost, a preostalih 10% osiguravaju članovi Naručitelja.

Da bi se ostvarile pretpostavke za donošenje odluke o odabiru, Grad Karlovac kao jedan od članova Naručitelja, u proračunu za 2021. godinu osigurao je sredstva za ovu namjenu. U Proračunu Grada Karlovca za 2021. godinu i projekcije za 2022.-2023. godinu („Glasnik Grada Karlovca“ br.17/20) za kapitalne pomoći za sufinanciranje provedbe Projekta Centar za gospodarenje otpadom Babina gora u 2021. godini unutar Programa 4001 Zaštita okoliša, Aktivnost A400009 Centar za gospodarenje otpadom Karlovačke županije planiran je iznos do 2.736.360,00 kuna.

Nakon izvršnosti odluke o odabiru, Naručitelj (KODOS d.o.o.) je dužan u roku od 30 dana s odabranim ponuditeljem sklopiti ugovor o javnoj nabavi, a sa članovima Društva će se sklopiti Ugovori o sufinanciranju u iznosima koji odgovaraju njihovim udjelima prema visini odabrane ponude.

Slijedom prethodno obrazloženog molimo Gradsko vijeće da razmotri i usvoji predloženu Odluku.

U Karlovcu, 3. ožujka 2021. godine

**Pročelnica Upravnog odjela za prostorno**

**uređenje, gradnju i zaštitu okoliša**

**dr.sc.Ana Hranilović Trubić, dipl.ing.građ.**