GRADSKO VIJEĆE

KLASA: …….

URBROJ: ……

Karlovac, ……. PRIJEDLOG

Na temelju članka 13. Zakona o zaštiti od požara (NN 92/10), i članka 34. i 97. Statuta Grada Karlovca (Glasnik Grada Karlovca br.1/15- potpuni tekst 3/18, 13/18 i 6/20), Gradsko vijeće Grada Karlovca je na \_\_\_ sjednici održanoj dana \_\_\_\_\_\_ 2020. godine donosi se

O D L U K U

Članak 1.

Provedbeni plan unapređenja zaštite od požara na području Grada Karlovca za 2021. godinu**,** koji se nalaze u privitku ove Odluke i čini njen sastavni dio, i neće se objavljivati u Glasniku Grada Karlovca.

Članak 2.

Ova Odluka stupa na snagu osmog (8) dana od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Matija Furač, struč.spec.oec.

DOSTAVITI:

1. Ured gradonačelnika, ovdje
2. Upravni odjel za proračun i financije, ovdje
3. Predsjednik Gradskog vijeća, ovdje
4. Dokumentacija
5. GGK
6. Zapisnik
7. Pismohrana

**O B R A Z L O Ž E NJ E**

Provedbeni plan unapređenja zaštite od požara na području Grada Karlovca predstavlja sinergiju organizacijskih, tehničkih i urbanističko-komunalnih mjera sa zajedničkim ciljem unapređenja zaštite od požara Grada Karlovca.

Pravni temelj izrade Provedbenog plana proizlazi iz članka 13. Zakona o zaštiti od požara. U skladu s donošenje ovog akta kojom je propisano da jedinice lokalne samouprave na temelju Procjene ugroženosti od požara i tehnološke eksplozije (2.revizija) za Grad Karlovac, donose godišnji provedbeni plan unapređenja zaštite od požara za svoje područje za čiju provedbu će osigurati financijska sredstva.

Slijedom navedenog predlaže se donošenje predloženog akta.

SASTAVIO:

Tajnik Stožera civilne zaštite Pročelnik Ureda gradonačelnika:


Dario Čavlović, struč.spec.ing.sec. Stjepan Mrežar, dipl.oec.

|  |  |  |  |  |
| --- | --- | --- | --- | --- |
|  | |  |  |  |
|  | |  |  |
|  |  |  |  |

**Provedbeni plan** **UNAPREĐENJA ZAŠTITE OD POŽARA**

**NA PODRUČJU GRADA KARLOVCA ZA**

**2021. GODINU**



1. **ORGANIZACIJSKE MJERE**

a) Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije za područje Grada Karlovca i Plana zaštite od požara Grada Karlovca, potrebno je skrbiti oorganiziranostiutvrđenog broja vatrogasnih postrojbi, sukladno odredbama Pravilnika o osnovama organiziranosti vatrogasnih postrojbi na teritoriju Republike Hrvatske („Narodne novine“ broj 61/94).

Izvršitelj zadatka: Grad Karlovac, Javna vatrogasna postrojba, Vatrogasna zajednica grada

Termin provedbe: Kontinuirano tijekom godine

b) Sukladno izračunu o potrebnom broju vatrogasaca iz Procjene ugroženosti od požara Grada Karlovca i Planu zaštite od požara Grada Karlovca dužno je osigurati potreban broj operativnih vatrogasaca.

Izvršitelj zadatka: Grad Karlovac, Javna vatrogasna postrojba, Vatrogasna zajednica grada

Termin provedbe: Kontinuirano tijekom godine

c) Izvršiti stručni nadzor nad stanjem opremljenosti i osposobljenosti vatrogasnih postrojbi s područja Grada Karlovca te voditi brigu o njihovom kontinuiranom osposobljavanju.

Izvršitelj zadatka: Javna vatrogasna postrojba grada Karlovca, Vatrogasna zajednica grada

Termin provedbe: kontinuirano tijekom godine

d) Održavati sjednice zapovjedništva Vatrogasne zajednice grada Karlovca i na istima uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti, stupnjevito s obzirom na indekse opasnosti, kao i plansko uključivanje svih snaga i resursa u intervencije.

Izvršitelj zadatka: Vatrogasna zajednica grada

Termin provedbe: kontinuirano tijekom godine

e) Organizirati vatrogasna dežurstva svih vatrogasnih postrojbi i osigurati djelotvornu i pravodobnu operativnost kao i cjelovitu prostornu pokrivenost područja Grada Karlovca u slučaju požara.

Osigurati funkcioniranje Vatrogasnog operativnog centra (VOC-a) sa stalnim dežurstvom i dojavom požara, a o tome izvijestiti Županijski vatrogasni operativni centar (ŽVOC) pozivom na broj 193.

Izvršitelj zadatka: Grad Karlovac, Javna vatrogasna postrojba, Vatrogasna zajednica grada

Termin provedbe: kontinuirano tijekom godine

f) Organizirati savjetodavne sastanke sa svim sudionicima provođenja zaštite od požara, a prvenstveno s vlasnicima šumskih površina i korisnicima poljoprivrednog zemljišta. Vatrogasna zajednica grada sa zapovjednicima sektora na ruralnim područjima provodi mjere zaštite od požara. Grad Karlovac sprovodit će županijsku odluku o eventualnoj zabrani spaljivanja na otvorenom prostoru.

Izvršitelj zadatka: Grad Karlovac, Javna vatrogasna postrojba, Vatrogasna zajednica grada, pravne osobe osnivači vatrogasne postrojbe u gospodarstvu

Termin provedbe: kontinuirano tijekom godine

g) Planirati i održati tematsku sjednicu Stožera civilne zaštite grada Karlovca vezanu uz pripremu za protupožarnu sezonu 2021.godinu, na kojoj je prije svega potrebno usvojiti i predložiti gradonačelniku na donošenje Plan operativne provedbe programa aktivnosti na svom području.

U sklopu sjednice obvezatno razmotriti i ustrojiti motriteljsko-dojavnu službu u vrijeme povećane opasnosti od nastajanja požara sukladno obvezama iz Programa aktivnosti u provedbi posebnih mjera zaštite od požara od interesa za Republiku Hrvatsku u 2021*.* godini kojega donosi Vlada Republike Hrvatske.

Također, utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara.

Izvršitelj zadatka: Grad Karlovac, Javna vatrogasna postrojba, Vatrogasna zajednica grada

Termin provedbe: sjednica Stožera - do ožujka, protupožarne aktivnosti – od travnja do listopada

**2**.**TEHNIČKE MJERE**

2.1 Vatrogasna oprema i tehnika

a) Izraditi srednjoročni plan nabave i opremanja vatrogasnih postrojbi sukladno Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine" broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine" broj 31/11), odnosno temeljem važeće Procjene ugroženosti od požara i tehnoloških eksplozija Grada Karlovca i Plana zaštite od požara za područje Grada Karlovca.

Za potrebe uspješnog djelovanja vatrogasnih postrojbi osigurati odgovarajući prostor za smještaj opreme i tehnike, za boravak vatrogasca, za spremanje: odjeće, obuće, opreme, vozila i tehnike te prostor za osposobljavanje vatrogasca.

Za navedeno izraditi i voditi centralnu evidenciju.

Trajno skrbiti o sustavnoj kontroli, servisu i popravcima vatrogasnih vozila, opreme i sredstava kako bi ista bila uvijek spremna za vatrogasne intervencije.

Izvršitelj zadatka: Grad Karlovac, Javna vatrogasna postrojba, Vatrogasna zajednica grada

Termin provedbe: kontinuirano tijekom godine

2.2 Sredstva veze, javljanja i uzbunjivanja

a) Za učinkovito i uspješno djelovanje vatrogasnih postrojbi od trenutka uzbunjivanja, početka intervencije, gašenja i lokalizacije požara potrebno je sukladno pravilima vatrogasne struke osigurati dovoljan broj stabilnih, mobilnih i prijenosnih radio uređaja te telefonskih linija, kao i određeni broj mobilnih linija po zahtjevu vatrogasnih postrojbi. Osuvremenjivati i u ispravnom stanju držati dojavnu centralu za slanje grupnih SMS poruka kod uzbunjivanja.

Nastojati ujednačiti komunikacijsku opremu kojom se koriste različite službe i odrediti frekvencije (kanale) na kojima se obavlja komunikacija.

U slučaju nastajanja požara žurno o tome izvijestiti Vatrogasni operativni centar (VOC), koji o istome obavještava Županijski operativni centar (ŽVOC).

Izvršitelj zadatka: Grad Karlovac, Javna vatrogasna postrojba, Vatrogasna zajednica grada, pravne osobe koje imaju vatrogasne postrojbe u gospodarstvu

Termin provedbe: kontinuirano tijekom godine

**3. URBANISTIČKE I KOMUNALNE MJERE**

3.1. Urbanističke mjere

U postupku donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.

Izvršitelj zadatka: Grad Karlovac

Termin provedbe: kontinuirano tijekom godine

3.2. Komunalne mjere

1. Sustavno poduzimati potrebne mjere kako bi prometnice i javne površine bile uvijek prohodne

i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

Posebnu pozornost obratiti na područjima industrijskih zona, skladišta, tržnih centara, visokih zgrada, građevina za proizvodnju, prijenos i distribuciju električne energije, građevina u kojima postoji mogućnost povremenog okupljanja ili stalnog boravka većeg broja osoba te drugih građevina i građevinskih dijelova gdje nije omogućen pristup vatrogasnim vozilima najmanje s dvije strane. Slijedom gore navedenog, provoditi obveze iz Odluke o komunalnom redu (Glasnik Grada Karlovca br. 6/19).

Izvršitelj zadatka: Grad Karlovac, nadležne pravne osobe

Termin provedbe: kontinuirano tijekom godine

b) Zahtijevati od distributera vode redovito provođenje ažuriranja podataka o javnoj hidrantskoj mreži (položaj hidranata, ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama i VOC-u Javne vatrogasne postrojbe grada Karlovca.

Kod gradnje magistralnih vodovoda ili rekonstrukcije lokalne vodovodne mreže ugrađivati nadzemne hidrante, sukladno Pravilniku o hidrantskoj mreži za gašenje požara. Izraditi terminski plan za zamjenu postojećih podzemnih hidranata nadzemnim hidrantima.

Postojeće hidrante redovito održavati kako bi bili funkcionalni, uočljivi i uvijek dostupni za upotrebu.

Slijedom gore navedenog, provoditi obveze iz Odluke o komunalnom redu (Glasnik Grada Karlovac br. 6/19) u dijelu označavanja hidranata.

Izvršitelj zadatka: Grad Karlovac, nadležna pravna osoba koja se bavi djelatnošću javne vodoopskrbe

Termin provedbe: kontinuirano tijekom godine

c) Pravna osoba za upravljanje vodama obvezna je redovito čistiti vodotokove i melioracijske kanale, kao i zaštitni pojas od suhe trave, zemlje i korova temeljem važećih propisa iz područja o upravljanju vodama. Slijedom gore navedenog, provoditi obveze temeljem članka 10. stavka 1. i članka 12. stavka 1. Zakona o poljoprivrednom zemljištu (“Narodne novine” br. 20/18, 115/18 i 98/19), članka 4. stavka 1. Pravilnika o agrotehničkim mjerama (“Narodne novine” br. 22/19), te članka 34. i članka 97. Statuta Grada Karlovca (“Glasnik Grada Karlovca” br. 01/15 – Potpuni tekst, 3/18, 13/18 i 6/20).

Izvršitelji zadatka: Hrvatske vode, Grad Karlovac

Termin provedbe: Kontinuirano tijekom godine

d) Potrebno je propisati potrebne agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju sukladno članku 10. Zakona o poljoprivrednom zemljištu („Narodne novine“ br. 20/18, 115/18 i 98/19)

Izvršitelj zadatka: Grad Karlovac

Termin provedbe: kontinuirano tijekom godine

3.3. Mjere zaštite odlagališta komunalnog otpada

Pri gospodarenju otpadom nužno je dosljedno primjenjivati odredbe Zakona o održivom

gospodarenju otpadom („Narodne novine“ br. 94/13, 73/17, 14/19 i 98/19). Sva odlagališta otpada koja ne zadovoljavaju uvjete utvrđene Pravilnikom o načinima i uvjetima odlaganja otpada, kategorijama i uvjetima rada za odlagališta otpada („Narodne novine“ br. 114/15, 103/18 i 56/19 - ispravak), potrebno je izraditi plan sanacije i/ili zatvaranja odlagališta prema uvjetima iz Pravilnika.

Postojeća odlagališta za koja postoje odobreni planovi sanacije i/ili zatvaranja i koja zadovoljavaju uvjete utvrđene Pravilnikom, mogu se koristiti, te moraju biti sanirana i zatvorena najkasnije godinu dana od dana puštanja u rad centra za gospodarenje otpadom za područje županije na čijem se području nalaze.

Na odlagalištima koja zadovoljavaju propisane uvjete i koja se planiraju koristiti do uspostave Županijskog centra za gospodarenje otpadom obvezna je primjena odredbi navedenog Pravilnika te drugih propisa kojima je regulirana zaštita na radu i zaštita od požara.

U slučaju nastajanja požara na odlagalištu otpada osigurati gašenje požara u najkraćem mogućem roku, putem vatrogasne postrojbe koja će pristupiti gašenju na siguran način.

Izvršitelj zadatka: Grad Karlovac, pravna osoba koja upravlja odlagalištem Termin provedbe: kontinuirano tijekom godine.

**4. ORGANIZACIJSKE I ADMINISTRATIVNE MJERE ZAŠTITE OD POŽARA NA OTVORENOM PROSTORU**

a) Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara kroz donošenje odluka koje uređuju uvjete i načine spaljivanja poljoprivrednog i drugog gorivog otpada biljnog porijekla na otvorenom prostoru.

Izvršitelj zadatka: Grad Karlovac Termin provedbe: kontinuirano tijekom godine

b) Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

Izvršitelj zadatka: Grad Karlovac, Javna vatrogasna postrojba, Vatrogasna zajednica grada Termin provedbe: kontinuirano tijekom godine

c) Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

Nužno je propisati mjere za uređivanje i održavanje rudina, živica, međa, poljskih i šumskih putova i kanala sukladno važećim propisima.

Izvršitelj zadatka: Grad Karlovac Termin provedbe: kontinuirano tijekom godine

d) Obvezno je osigurati redovito održavanje (čišćenje) vodotokova i građevina za melioracijsku odvodnju sukladno važećem Planu upravljanja vodama Hrvatskih voda.

Izvršitelj zadatka: Hrvatske vode Termin provedbe: kontinuirano tijekom godine

e) Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

Izvršitelj zadatka: Grad Karlovac, pravne osobe koje obavljaju komunalnu djelatnost, fizičke i pravne osobe koje su vlasnici zemljišta na kojem se nalaze pričuve vode za gašenje požara Termin provedbe: kontinuirano tijekom godine

f) U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganje svoju opremu i mehanizaciju za potrebe radova na sprječavanju širenja požara ili za njegovo gašenje. Izvršitelj zadatka: pravne osobe čije su građevine ili uređaji u neposrednoj blizini požara Termin provedbe: kontinuirano tijekom godine

g) Obvezan je nadzor i skrb nad državnim, županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje. Izvršitelj zadatka: Hrvatske autoceste d.o.o., Hrvatske ceste d.o.o., Županijska Uprava za ceste Karlovačke županije, Grad Karlovac Termin provedbe: kontinuirano tijekom godine

h) Obvezno je čistiti pojas uz željezničku prugu od lakozapaljivih tvari, odnosno tvari koje bi mogle izazvati požar i omogućiti njegovo širenje. Izvršitelj zadatka: Hrvatske željeznice Termin provedbe: kontinuirano tijekom godine