|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |
|  |  |  | **PRIJEDLOG** |
|  |  |  |  |

GRADSKO VIJEĆE

KLASA: …….

URBROJ: ……

Karlovac, …….

Na temelju članaka 34. i 97. Statuta Grada Karlovca ''Glasnik Grada Karlovca'' 1/15 – potpuni tekst; 3/18, 13/18, 6/20) i Uputa za prijavitelje na Poziv za prijavu projekata usmjerenih na poboljšanje materijalnih uvjeta u predškolskim ustanovarna /dječjim vrtićima Gradsko vijeće Grada Karlovca na \_\_\_\_\_\_ sjednici održanoj dana \_\_\_\_\_\_\_2021. godine donijelo je

**O D L U K U**

**o suglasnosti za prijavu na Javni poziv za sufinanciranje projekata ulaganja u objekte dječjeg vrtića, koji će se pripremiti u okviru Poziva za prijavu projekata usmjerenih** **na poboljšanje materijalnih uvjeta u dječjim vrtićima u 2021. godini objavljen od strane Središnjeg državnog ureda za demografiju i mlade, aktivnost A 788018 – Provedba mjera demografske politike**

**Članak 1.**

Odobrava se prijava projektnog prijedloga "Ulaganje u objekt dječjeg vrtića“ u okviru Poziva za prijavu projekata usmjerenih na poboljšanje materijalnih uvjeta u dječjim vrtićima u 2021. godini, Središnjeg državnog ureda za demografiju i mlade, aktivnost A 788018 – Provedba mjera demografske politike.

**Članak 2.**

Grad Karlovac je prijavitelj projektnog prijedloga, partner na projektu je Dječji vrtić Karlovac a predmet ulaganja je Područni objekt Banija.

**Članak 3.**

Opći cilj Poziva je osiguravanje financijskih sredstava za projekte ulaganja u objekte dječjih vrtića usmjerenih na poboljšanje materijalnih uvjeta kao i podizanju kvalitete pedagoških standarda  
te ravnomjernijoj dostupnosti programa ranog i predškolskog odgoja i obrazovanja.

Sredstva za provođenje Programa osigurana su u Državnom proračunu RH za 2021.godinu (Narodne novine 135/20), aktivnost A 788018 - Provedba mjera demografske politike.

Poziv je otvoren od 16. veljače do 18. ožujka 2021. godine, a ukupna planirana vrijednost Poziva je 32.000.000,00 kn. U postupku odabira, temeljem kriterija i u skladu s raspoloživim sredstvima, jednom prijavitelju na Poziv može se odobriti najveći ukupni iznos sufinanciranja do 1.000.000,00 kuna s PDV-om.

**Članak 4.**

Ova odluka će se objaviti u Glasniku Grada Karlovca, a stupa na snagu osam dana nakon objave.

PREDSJEDNIK

GRADSKOG VIJEĆA GRADA KARLOVCA

Matija Furač, struč. spec.oec.

**O B R A Z L O Ž E N J E**

Središnji državni ured za demografiju i mlade objavio je Poziv za prijavu projekata usmjerenih na poboljšanje materijalnih uvjeta u dječjim vrtićima u 2021. godini u svrhu osiguravanja financijskih sredstava za projekte ulaganja u objekte dječjih vrtića. Poziv je otvoren od 16. veljače do 18. ožujka 2021. godine, a ukupna planirana vrijednost Poziva je 32.000.000,00 kn.

Grad Karlovac, s partnerom na projektu Dječjim vrtićem Karlovac, nastavlja ulaganje u Područni objekt Banija s ciljem poboljšanja materijalnih uvjeta i podizanje kvalitete odgojno-obrazovnog procesa za djecu predškolskog uzrasta (dostupnost i kvaliteta vrtićkih prostora, veća uspješnost u odgoju).

Predlažemo Gradskom vijeću Grada Karlovca da prihvati Odluku o suglasnosti za prijavu na Poziv za prijavu projekata usmjerenih na poboljšanje materijalnih uvjeta u dječjim vrtićima u 2021. godini.

PRIPREMIO:

Upravni odjel za društvene djelatnosti Pročelnica:

Brigite Požar Draženka Sila-Ljubenko, prof.