|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

KLASA: ……. **prijedlog**

URBROJ: ……

Karlovac,

Na temelju članka 28. Ustavnog zakona o pravima nacionalnih manjina (“Narodne novine” broj 155/02, 47/10, 80/10 i 93/11) te članka 34. i članka 97. Statuta Grada Karlovca (Glasnik Grada Karlovca broj: 1/2015. – potpuni tekst, 3/2018, 13/2018 i 6/2020) Gradsko vijeće Grada Karlovca na sjednici održanoj dana\_\_\_\_\_\_ prosinca 2020. godine, donijelo je

**ODLUKU**

**o načinu financiranja vijeća nacionalnih manjina i predstavnika nacionalne manjine**

**u Gradu Karlovcu u 2021. godini**

**Članak 1.**

Ovom se Odlukom uređuje način financiranja rada i programa vijeća nacionalnih manjina u Gradu Karlovcu (u daljnjem tekstu: vijeća nacionalnih manjina) i predstavnika nacionalne manjine u Gradu Karlovcu ( u daljnjem tekstu: predstavnika nacionalne manjine), utvrđivanje kriterija za određivanje visine sredstava u Proračunu Grada Karlovca (u daljnjem tekstu: Grad) za financiranje rada i programa vijeća nacionalnih manjina i predstavnika nacionalne manjine te kriteriji za raspodjelu tih sredstava na vijeća nacionalnih manjina, i to:

* Vijeće albanske nacionalne manjine u Gradu Karlovcu
* Vijeće bošnjačke nacionalne manjine u Gradu Karlovcu i
* Vijeće srpske nacionalne manjine u Gradu Karlovcu,
* predstavnika slovenske nacionalne manjine u Gradu Karlovcu.

**Članak 2.**

Financijska sredstva za rad i programe vijeća nacionalnih manjina i predstavnika nacionalne manjine osiguravaju se iz:

– Proračuna Grada,

– sredstava koja vijeće nacionalne manjine, odnosno predstavnik nacionalne manjine ostvari od svoje imovine, donacija, poklona, nasljedstva i slično,

– drugih izvora koje vijeće nacionalne manjine, odnosno predstavnik nacionalne manjine ostvari u skladu sa pozitivnim propisima.

**Članak 3.**

Svakom vijeću nacionalne manjine i predstavniku nacionalne manjine osiguravaju se u Proračunu Grada sredstva za sljedeće rashode:

– rashode poslovanja, koji obuhvaćaju materijalne rashode, rashode za zaposlene i naknade za članove vijeća odnosno predstavnika nacionalne manjine,

– rashode za nabavu nefinancijske imovine,

– rashode za provođenje određenih aktivnosti utvrđenih programom rada vijeća nacionalne manjine odnosno predstavnika nacionalne manjine.

**Članak 4**.

 Iz Proračuna Grada financiraju se materijalni rashodi za:

– zakupninu,

– energente za grijanje i rasvjetu,

– komunalne usluge,

– bankarske usluge i usluge platnog prometa,

– uredski materijal,

– telefon / telefax usluge,

– poštanske usluge,

– vođenje poslovnih knjiga,

– putne troškove,

– usluge čišćenja poslovnog prostora.

**Članak 5.**

Sredstva za rashode iz članka 3. i materijalne rashode iz čl. 4. ove Odluke osigurat će se svakom vijeću nacionalne manjine u ukupnom godišnjem iznosu od 42.000,00 kn, a predstavniku nacionalne manjine u ukupnom godišnjem iznosu od 16.000,00 kn.

Sredstva će se isplaćivati u jednakim tromjesečnim iznosima od 10.500,00 kuna za svako vijeće nacionalne manjine i po 4.000,00 kuna za predstavnika nacionalne manjine i to po zaprimljenom zahtjevu korisnika sredstava.

**Članak 6.**

Vijeće nacionalne manjine, odnosno predstavnik nacionalne manjine dužni su pravdati utrošak dobivenih sredstava putem izvješća i računa ili vjerodostojnih isprava kojima se dokazuje obveza plaćanja koja trebaju dostaviti u Ured gradonačelnika do 20. u mjesecu nakon proteka tromjesečja za koje je izvršena isplata.

U slučaju da vijeće nacionalne manjine, odnosno predstavnik nacionalne manjine ne postupi na način utvrđen u stavku 1. ovoga članka, neće ostvariti pravo na isplatu za sljedeće tromjesečno razdoblje.

**Članak 7.**

Vijeće nacionalne manjine, odnosno predstavnik nacionalne manjine dužni su dostaviti program rada i financijski plan u Ured gradonačelnika najkasnije do 15.09.2021. g. za 2022. godinu.

**Članak 8.**

Vijeće nacionalne manjine, odnosno predstavnik nacionalne manjine dužni su primjenjivati sustav proračunskog računovodstva, a financijski plan i financijske izvještaje sastavljati u skladu sa pozitivnim propisima.

**Članak 9.**

Sredstva za rad i programe vijeća nacionalnih manjina i predstavnika nacionalnih manjina osiguravaju se u Proračunu Grada na poziciji Ureda gradonačelnika u iznosu 142.000,00 kuna.

**Članak 10.**

Ova Odluka stupa na snagu osmog dana od dana objave u Glasniku Grada Karlovca, a primjenjuje se od 01.01. 2021. godine.

**PREDSJEDNIK GRADSKOG VIJEĆA**

**Matija Furač**

**O b r a z l o ž e n j e**

Grad Karlovac kao jedinica lokalne samouprave temeljem Ustavnog zakona o prvima nacionalnih manjina osigurava u proračunu Grada Karlovca sredstva za financiranje aktivnosti nacionalnih manjina koje imaju svoje vijeće, odnosno predstavnika u Gradu Karlovcu. Na izborima koji su održani 5.5.2019. godine izabrano je Vijeće albanske nacionalne manjine, Vijeće bošnjačke nacionalne manjine i Vijeće srpske nacionalne manjine te predstavnica slovenske nacionalne manjine u Gradu Karlovcu. Mandat vijeća odnosno predstavnika nacionalne manjine traje četiri godine. Predloženom odlukom definira se način financiranja rada i programa vijeća nacionalnih manjina, odnosno predstavnika nacionalne manjine u 2021. godini, a sredstva za rad osigurana su u Proračunu Grada Karlovca za 2021. godinu na poziciji Ureda gradonačelnika u ukupnom iznosu 142.000,00 kuna.

O prijedlogu akta kojim se odlučuje o pravima i položaju nacionalnih manjina raspravlja se na nadležnom odboru za pitanja nacionalnih manjina osnovanom pri Gradskom vijeću Grada Karlovca.

Predlaže se Gradskom vijeću Grada Karlovca donošenje predložene odluke.

PROČELNIK UREDA GRADONAČELNIKA

Stjepan Mrežar, dipl.oec.