GRADSKO VIJEĆE

P R I J E D L O G

KLASA:

URBROJ:

Karlovac,

Na temelju članka 10. st. 1. Zakona o plaćama u lokalnoj i područnoj (regionalnoj) samoupravi (Narodne novine br. 28/10) i članka 34. i 97. Statuta Grada Karlovca (Glasnik Grada Karlovca br. 1/15 – potpuni tekst, 3/18, 13/18, 6/20) Gradsko vijeće Grada Karlovca, na svojoj \_\_\_\_sjednici održanoj dana \_\_\_\_\_ donosi

**O D L U K U**

o četvrtim izmjenama i dopunama Odluke o koeficijentima za obračun plaća

službenika i namještenika u upravnim tijelima Grada Karlovca

Članak 1.

U Odluci o koeficijentima za obračun plaća službenika i namještenika u upravnim tijelima Grada Karlovca (Glasnik Grada Karlovca broj 13/18, 6/19, 19/19 i 8/20), u članku 2. u tablici 1. URED GRADONAČELNIKA vrše se sljedeće izmjene i dopune:

- radno mjesto pod rednim brojem 25. – „referent za poslove pisarnice“, sa pripadajućim koeficijentom, briše se

U tablici pod rednim brojem 4. „UPRAVNI ODJEL ZA PROSTORNO UREĐENJE, GRADNJU I ZAŠTITU OKOLIŠA “

- na radnom mjestu pod rednim brojem 6. „viši stručni suradnik za zaštitu okoliša“ mijenja se koeficijent radnog mjesta unutar istog klasifikacijskog ranga i sada glasi „2,99“

-- na radnom mjestu pod rednim brojem 10. „viši stručni suradnik za gradnju i energetsku učinkovitost“ mijenja se koeficijent radnog mjesta unutar istog klasifikacijskog ranga i sada glasi „2,99“.

U tablici pod rednim brojem 7. „UPRAVNI ODJEL ZA RAZVOJ GRADA I EU FONDOVE“,

- „Odsjek za provedbu ITU mehanizma (ITU PT) i radna mjesta pod rednim brojem 7.„voditelj Odsjeka“; 8. „viši savjetnik za provedbu ITU mehanizma (ITU PT)“i 9. „savjetnik za provedbu ITU mehanizma (ITU PT)“ sa pripadajućim koeficijentima, brišu se.

U tablici iza rednog broja 11. SLUŽBA ZA JAVNU NABAVU“ dodaje se redni broj 12. i upisuje se novo upravno tijelo koje glasi: “SLUŽBA ZA PROVEDBU ITU MEHANIZMA (ITU PT)“ i dodaju se sljedeća radna mjesta:

- radno mjesto pod rednim brojem 1. koje glasi:

„pročelnik Službe

kategorija / podkategorija / razina glasi: „I / glavni rukovoditelj / -

klasifikacijski rang glasi: 1.

koeficijent glasi: 4,51“

- radno mjesto pod rednim brojem 2. koje glasi:

„viši savjetnik za provedbu ITU mehanizma (ITU PT)

kategorija / podkategorija / razina glasi: II / viši savjetnik / -

klasifikacijski rang glasi: 4.

koeficijent glasi: 3,61“

-radno mjesto pod rednim brojem 9. koje glasi:

„savjetnik za provedbu ITU mehanizma (ITU PT)

kategorija / podkategorija / razina glasi: II / savjetnik / -

klasifikacijski rang glasi: 5.

koeficijent glasi: 3,50“

Članak 2.

U preostalom dijelu Odluka o koeficijentima za obračun plaća službenika i namještenika u upravnim tijelima Grada Karlovca (Glasnik Grada Karlovca, 13/18, 6/19, 19/19 i 8/20) se ne mijenja.

Članak 3.

Ova Odluka stupa na snagu osmog dana od dana objave u objave u „Glasniku Grada Karlovca“.

Predsjednik

Gradskog vijeća Grada Karlovca

Matija Furač, struč.spec.oec.

DOSTAVITI:

1. Gradsko vijeće, ovdje
2. Ured gradonačelnika x 2, ovdje
3. Odsjek za pravne, opće i kadrovske poslove, ovdje
4. Upravni odjel za proračun i financije, ovdje
5. Upravni odjel za prostorno uređenje, gradnju i zaštitu okoliša, ovdje
6. Upravni odjel za razvoj grada i EU fondove, ovdje
7. Služba za provedbu ITU mehanizma (ITU PT), ovdje
8. GGK
9. Dokumentacija
10. Zapisnik
11. Pismohrana

O b r a z l o ž e n j e

Odlukom o četvrtim izmjenama i dopunama Odluke o koeficijentima za obračun plaća službenika i namještenika predlažu se koeficijenti za službenička radna mjesta u novoustrojenom upravnom tijelu a sukladno izmjenama i dopunama Odluke o ustrojstvu upravnih tijela Grada Karlovca. Izmjenama i dopunama Pravilnika o unutarnjem redu upravnih tijela Grada Karlovca pojedina radna mjesta su ukinuta a sistematizirana su tri radna mjesta u Službi za provedbu ITU mehanizma (ITU PT) kojima je potrebno odrediti odgovarajući koeficijent. To su radna mjesta pročelnik Službe, viši savjetnik i savjetnik za provedbu ITU mehanizama. Pročelnicima Službi u Gradskoj upravi određeni su koeficijenti 4,51, a tako se predlaže i za novoustrojeno upravno tijelo. Službenici preuzeti iz dotadašnjeg Odsjeka za provedbu ITU mehanizma (ITU PT) zadržavaju postojeće koeficijente. Ovime se broj službenika u Gradskoj upravi ne povećava.

Ostale izmjene o visini koeficijenata za pojedina radna mjesta vezane su uz usklađivanje i vrednovanje obavljenih zadataka i poslova na tim radnim mjestima.

Predlažu se klasifikacijski rangovi radnih mjesta i koeficijenti za obračun plaće sukladno Zakonu o plaćama u lokalnoj i područnoj (regionalnoj) samoupravi i Uredbi o klasifikaciji radnih mjesta u lokalnoj i područnoj (regionalnoj) samoupravi, kao i sada važećoj Odluci o koeficijentima za obračun plaća službenika i namještenika u upravnim tijelima Grada Karlovca.

Na Prijedlog izmjena i dopuna Odluke svoje mišljenje daje Sindikat zaposlenih u upravnim tijelima Grada Karlovca.

Predlaže se Gradskom vijeću Grada Karlovca donošenje četvrtih izmjena i dopuna Odluke o koeficijentima za obračun plaća službenika i namještenika u upravnim tijelima Grada Karlovca.

PROČELNIK

Stjepan Mrežar, dipl.oec.