GRADONAČELNIK

KLASA: 402-08/19-01/02

UR.BROJ: 2133/01-04/01-20-23

Karlovac, 10.12.2020.

Na temelju članka 44. Statuta Grada Karlovca („Glasnik“ Grada Karlovca br.1/2015; 3/18), gradonačelnik Grada Karlovca donio je slijedeći

**Z A K LJ U Č A K**

I

Utvrđuje se prijedlog Odluke o prijenosu imovine Veleučilištu u Karlovcu u trajno vlasništvo.

II

Za izvjestiteljicu pred Gradskim vijećem Grada Karlovca određuje se g-đa Lidija Malović, dipl.oec, pročelnica UO za proračun i financije

GRADONAČELNIK

Damir Mandić, dipl.teol.

Dostaviti:

1. Gradsko vijeće
2. UO za proračun i financije
3. Ured gradonačelnika
4. Pismohrana gradonačelnika
5. Dokumentacija
6. Pismohrana

GRADSKO VIJEĆE

KLASA:

UR.BROJ:

Karlovac, \_\_\_\_\_\_\_\_\_\_\_\_

Na temelju članka 34. I 97. Statuta Grada Karlovca („Glasnik“ Grada Karlovca br. 1/2015; 3/18), Gradsko vijeće Grada Karlovca je na \_\_\_.sjednici održanoj dana \_\_\_\_\_\_\_\_2020. donijelo slijedeću

**O D L U K U**

I

Veleučilištu u Karlovcu, Trg J.J. Strossmayera 9, OIB: 62820859976, prenosi se bez naknade u vlasništvo slijedeća imovina:

1. Ulaganje u energetsku obnovu zgrade Veleučilišta – I.Meštrovića 10, inv. br. 6433 u vrijednosti od 3.813.713,37 kn

II

Veleučilište u Karlovcu koristiti će prenesenu imovinu u svrhu obavljanja osnovne djelatnosti visokoškolskog obrazovanja i ne može promijeniti namjenu objekta.

Energetska obnova zgrade Veleučilišta, Ivane Meštrovića 10 sufinancirana je sredstvima Europskog fonda za regionalni razvoja po Ugovoru o dodjeli bespovratni sredstava KK.04.2.I.04.0133 u iznosu od 3.523.105,59 kn, te sredstvima Ministarstva regionalnog arazvoja i fondova Europske unije po Ugovoru o sufinanciranju provedbe EU projekta broj: JPF.2019.-5.201. u iznosu od 1.129.300,57 kn

III

Zadužuje se UO za razvoj Grad i EU fondove da ovu Odluku dostavi provedbenom tijelu (PT2) Fondu za zaštitu okoliša i energetsku učinkovitost.

Zadužuje se UO za proračun i financije za provedbu ove Odluke u poslovnim knjigama Grada Karlovca.

Zadužuje se Veleučilište u Karlovcu za provedbu ove Odluke u poslovnim knjigama ustanove.

III

Ova Odluka objaviti će se u „Glasniku“ Grada Karlovca.

PREDSJEDNIK GRADSKOG VIJEĆA

Matija Furač, struč.spec.oec.

Dostaviti:

1. Gradsko vijeće
2. FZOEU
3. Veleučilište u Karlovcu
4. UO za proračun i financije
5. Ured gradonačelnika
6. Pismohrana

**OBRAZLOŽENJE:**

Grad Karlovac i Veleučilište u Karlovcu sklopili su u listopadu 2018. godine sporazum o suradnji, sufinanciranju i provođenju javne nabave vezano za projekt „Energetska obnova zgrade na adresi Ivana Meštrovića 10 u Karlovcu.“

Grad je suvlasnik navedenog objekta u dijelu od 41,48%, a sporazumom je utvrđeno da će prijavitelj energetske obnove na natječaje za dodjelu bespovratnih sredstava biti Grad Karlovac, te da će rasposati javnu nabavu i provesti projekt, a Veleučilište u Karlovcu će sufinancirati dio projekta za kojeg nisu osigurana EU sredstva u postotku u kojem je Veluečilište suvlasnik objekta (58,52%)

Za ovoj projekt odobrena su bespovratna sredstva iz EU fondova u visini od 3,7 mil. kn, te su odlukom MRRFEU odobrena sredstva u visini od 1,2 mil. kn za sufinanciranje ovog projekta.

Grad Karlovac je u razdoblju od travnja 2019. do veljače 2020. godine izvršio energetsku obnovu zgrade Veleučilišta u Meštrovićevoj. Izvršeni radovi su financirani su iz četiri izvora: sredstvima iz fondova Europske unije u visini od 3,52 mil. kn, sredstvima Ministarstva regionalnog razvoja u visini od 1,13 mil. kn, sredstvima Veleučilišta u iznosu od 1,12 mil. kn, te vlastitim sredstvima Grada Karlovca osiguranima kroz kreditni aranžman s HBOR-om u visini od 800.000 kn. Ukupna vrijednost ulaganja u energetsku obnovu objekta iznosi 6.569.452,53 kn

U vrijednosti projekta 58,52% odnosi se na Veleučilište u Karlovcu što iznosi 3.844.443,62 kn. Od tog iznosa zasebno je u analitičkoj evidenicji Grada na ulaganje u objekt evidentirano 3.813.713,27 kn. Ostatatk troškova u visini30.730,35 kn odnosi se na troškove usluga (vidljivost i promidžba, upravljanje projektom) koji nisu mogli biti evidentirani kao dio vrijednosti imovine.

Obzirom da je dio objekta vlasništvo Veleučilišta, a i Veleučilište je sudjelovalo u financiranju troškova energetske obnove vlastitim sredstvima, Grad ne može u svojim poslovnim knjigama zadržati imovinu koja nije vlasništvo Grada, te je potrebno prenijeti odgovarajući dio ulaganja na Veleučilište u Karlovcu bez naknade.

Budući da je ugovorom o bespovratnim sredstvima definirano da se imovina može prenijeti na projektne partnere ili treće osobe samo pod uvjetom da svrha tih stvari i prava ostane neizmijenjena u odnosu na namjenu definiranu Ugovorom u razdoblju od najmanje pet godina, Veleučilište u Karlovcu ovaj objekt može koristiti isključivo za obavljanje djelatnosti visokoškolskog obrazovanja što je i osnovna djelatnost ustanove i ne može se prenamijeniti u navedenom ugovorenom roku.

Predloženu Odluku Grad Karlovac je obvezan dostaviti provedbenom tijelu Fondu za zaštitu okoliša i energetsku učinkovitost radi sklapanja Dodatka ugovoru o dodjeli bespovratnih sredstava.

Pročelnica Uo za proračun i financije

Lidija Malović, dipl.oec.