GRADSKO VIJEĆE

KLASA: …….

URBROJ: ……

Karlovac, …….

**Prijedlog!**

Temeljem članka 67. stavka 1. Zakona o komunalnom gospodarstvu („Narodne novine“ br. 68/18, 110/18, 32/20, dalje u testu: Zakon) te članaka 34. i 97. Statuta Grada Karlovca („Glasnik Grada Karlovca“ br. 1/15 – potpuni tekst, 3/18, 13/18, 6/20) Gradsko vijeće Grada Karlovca na \_\_\_\_\_\_. sjednici održanoj dana 2020. godine, donosi

**PROGRAM GRAĐENJA KOMUNALNE INFRASTRUKTURE U 2021. GODINI**

**Članak 1.**

Programom građenja komunalne infrastrukture u 2021. godini (dalje u tekstu: Program) sukladno primjenjivim odredbama Zakona o komunalnom gospodarstvu određuje se građenje komunalne infrastrukture na području grada Karlovca za:

1. Građevine komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja
2. Građevine komunalne infrastrukture koje će se graditi izvan građevinskog područja
3. Postojeće građevine komunalne infrastrukture koje će se rekonstruirati i način rekonstrukcije.

Program sadrži procjenu troškova građenja komunalne infrastrukture odvojeno za svaku građevinu i ukupno te odvojeno prema izvoru njihova financiranja, kao i opis planiranih projekata.

Program ne sadrži građevine komunalne infrastrukture koje će se uklanjati, budući da isto nije planirano Proračunom Grada Karlovca za 2021. godinu.

Prostornim planom uređenja Grada Karlovca („Glasnik Grada Karlovca“ br. 1/02, [5/10](https://www.karlovac.hr/UserDocsImages/dokumenti/Razno/5GGK10.pdf) i 6/11) nisu određeni neuređeni dijelovi građevinskih područja te se sukladno čl. 201. st. (2) Zakona o prostornom uređenju („Narodne novine“ br.153/13, 65/17, 114/18, 39/19, 98/19) neuređenim dijelom građevinskog područja smatra neizgrađeni dio građevinskog područja određen istim Planom.

**Članak 2.**

Sveukupno procijenjeni troškovi građenja komunalne infrastrukture u 2021. godini sadržani u ovom Programu iznose sveukupno 67.469.460,00 kuna.

**Članak 3.**

Ukupno procijenjeni troškovi građenja građevina komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja iznose 8.440.000,00 kuna, a odnose se na sljedeće projekte:

**3.1. OBILAZNICA ZVIJEZDE** – u 2021. godini planira se rješavanje imovinsko pravnih odnosa za buduću rekonstrukciju postojeće prometnice Put D. Trstenjaka i izgradnju produžetka iste ulice kako bi se spojila s Ulicom J. Draškovića (tzv. obilaznica Zvijezde). Zahvat se planira u dužini od 1542 m uz izgradnju prateće komunalne infrastrukture – pješačko – biciklističke staze, javne rasvjete, oborinske odvodnje, krajobraznog uređenja, a s ciljem razvoja prometne infrastrukture i usluga te očuvanja i revitalizacije zaštićene povijesne jezgre grada Karlovca.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa | 400.000,00 | Prihodi od prodaje zemljišta | 400.000,00 |
| **UKUPNO** | **400.000,00** |  | **400.000,00** |

**3.2. PARKIRALIŠTE ŠSD MLADOST** - projekt obuhvaća izgradnju parkirališta s pratećom infrastrukturom  na mjestu sadašnjeg makadamskog parkirališta preko puta Gimnazije. Na području zahvata predviđeno je 56 parkirališnih mjesta od čega su 3 parkirališna mjesta za osobe smanjene pokretljivosti te 2 parkirališna mjesta s punionicama za električna vozila, a uredit će se i skulpturalni park tematski vezan na Nikolu Teslu.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 3.900.000,00 | višak prihoda iz prethodne godine - opći prihodi | 700.000,00 |
| Usluga stručnog nadzora građenja | 80.000,00 | Pomoći iz županijskog proračuna | 3.300.000,00 |
| Usluga koordinatora II | 20.000,00 |  |  |
| **UKUPNO** | **4.000.000,00** |  | **4.000.000,00** |

**3.3. PARKIRALIŠTE KRALJA ZVONIMIRA** – u 2021. godini osiguravaju se sredstva za izradu projektne dokumentacije za izgradnju parkirališta s javnom rasvjetom, oborinskom odvodnjom, pješačkim stazama i hortikulturnim uređenjem u Ulici kralja Zvonimira, a kojima će se povećati broj nedostajućih parkirališnih mjesta u gradskoj četvrti Grabrik.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 50.000,00 | opći prihodi i primici | 50.000,00 |
| **UKUPNO** | **50.000,00** |  | **50.000,00** |

**3.4. PARKIRALIŠTE GROBLJA VELIKA ŠVARČA** – u skladu s Urbanističkim planom uređenja „Groblje Velika Švarča“ koji je u izradi, planira se u 2021. godini izrada projektne dokumentacije za izgradnju budućeg parkirališta na navedenom groblju.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 100.000,00 | opći prihodi i primici | 100.000,00 |
| **UKUPNO** | **100.000,00** |  | **100.000,00** |

**3.5. GARAŽA MODRUŠANOV PARK *–*** radi unaprjeđenja sustava parkiranja i povećanja broja parkirališnih mjesta u široj zoni Zorin doma, kina Edison, Sokolskog doma i okolnog gravitacijskog područja, planira se izrada projektne dokumentacije za izgradnju podzemne garaže u Ulici kralja Tomislava (Modrušanov park).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 300.000,00 | opći prihodi i primici | 300.000,00 |
| **UKUPNO** | **300.000,00** |  | **300.000,00** |

**3.6. IZGRADNJA DJEČJEG IGRALIŠTA MALA ŠVARČA:**

U 2021. godini planira se dovršetak radova na izgradnji dječjeg igrališta u naselju Mala Švarča. Na prostoru igrališta formirat će se tri zone: komunikacija, prostor dječjeg igrališta i prostor rekreativnog igrališta s pratećom infrastrukturom. Dječje igralište bit će opremljeno klupama i različitim spravama za igru, dok će prostor rekreativnog igrališta biti opremljen za mali nogomet i košarku. Između dječjeg i rekreativnog igrališta postavit će se rasvjetni stup sa šest rasvjetnih tijela. Od kolnog ulaza na parcelu do prostora ispred pomoćne zgrade uredit će se kolni prilaz s  pet parkirališnih mjesta, a pješačka staza izvodi se od ulaza na parcelu do ulaza na igralište. Predviđa se opremanje parcele elementima urbane opreme te sadnja ukrasnog grmlja.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 340.000,00 | opći prihodi i primici | 350.000,00 |
| Usluga stručnog nadzora građenja | 10.000,00 |  |  |
| **UKUPNO** | **350.000,00** |  | **350.000,00** |

**3.7. SPORTSKO IGRALIŠTE VELIKA JELSA** – osiguravaju se potrebna sredstva za izradu projektne dokumentacije za buduću izgradnju i uređenje sportskog igrališta za mali nogomet, košarku i druge sportske aktivnosti kod Područne škole OŠ Dubovac na Velikoj Jelsi.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 40.000,00 | opći prihodi i primici | 40.000,00 |
| **UKUPNO** | **40.000,00** |  | **40.000,00** |

**3.8. JAVNA RASVJETA PRILAZ KOZJAČI** - gradnja javne rasvjete u ulici Prilaz Kozjači uz nerazvrstane ceste NC Prilaz Kozjači i NC Prilaz Kozjači 001 na k.č.br. 3647/1, 3648/3 i 3644/12 sve k.o. Karlovac II obuhvaća integraciju deset novih svjetiljki na čeličnim stupovima u postojeći sustav javne rasvjete grada Karlovca.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 97.000,00 | opći prihodi i primici | 100.000,00 |
| Usluga stručnog nadzora građenja | 3.000,00 |  |  |
| **UKUPNO** | **100.000,00** |  | **100.000,00** |

**3.9. IZGRADNJA GROBLJA HRNETIĆ -** sredstva se osiguravaju za dovršetak izgradnje (radovi započeli u 2020.g.) dijela groblja Hrnetić koje se sastoji od formiranja dva nova grobna polja sa glavnim stazama, potpornim zidom i ogradom te javnom rasvjetom i hortikulturnim uređenjem.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 2.140.000,00 | Višak prihoda iz prethodne godine – opći prihodi | 2.200.000,00 |
| Usluga stručnog nadzora građenja | 60.000,00 |  |  |
| **UKUPNO** | **2.200.000,00** |  | **2.200.000,00** |

**3.10. IZGRADNJA MRTVAČNICE TUŠILOVIĆ -** osigurana sredstva namijenjena su nastavku izgradnje mrtvačnice uz postojeće groblje Tušilović. U zgradi su planirane prostorije za smještaj rodbine i svećenika, sanitarije s predprostorom, dio sa servisnim prostorima te je centralno smještena oproštajna dvorana. Pristup svim prostorima izveden je sa natkrivenog trijema, a na sjevero-istočnoj strani građevine izvest će se zvonik. Ostatak građevne čestice ozelenit će se reprezentativnim biljkama. Uz mrtvačnicu se predviđa izgradnja parkirališta od desetak parkirališnih mjesta te pješačke staze.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 870.000,00 | Višak prihoda iz prethodne godine – opći prihodi | 900.000,00 |
| Usluga stručnog nadzora građenja | 30.000,00 |  |  |
| **UKUPNO** | **900.000,00** |  | **900.000,00** |

**Članak 4.**

Ukupno procijenjeni troškovi građenja građevina komunalne infrastrukture koje će se graditi izvan građevinskog područja iznose 250.000,00 kuna, a odnose se na sljedeći projekt:

**4.1. SANACIJA KANALA SAJEVAC** – za potrebe radova na izgradnji kanala oborinske odvodnje dijela pritoka potoka Sajevac u naselju Turanj kroz postojeće korito u slivu dužine 1,55 km, prethodno je potrebno riješiti imovinsko pravne odnose unutar obuhvata zahvata, a isto se planira u 2021. godini.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Kupnja zemljišta | 150.000,00 | Prihodi od prodaje zemljišta | 250.000,00 |
| Naknada za služnost | 100.000,00 |  |  |
| **UKUPNO** | **250.000,00** |  | **250.000,00** |

**Članak 5.**

Ukupno procijenjeni troškovi rekonstruiranja građevina komunalne infrastrukture iznose 58.779.460,00 kuna, a odnose se na sljedeće projekte:

**5.1. KARLOVAC II – MALA ŠVARČA** - projekt obuhvaća rekonstrukciju ulice Mala Švarča od raskrižja kod tvrtke ''Kelteks'' do raskrižja u Logorištu u Karlovcu (proširenje i izgradnja dodatne komunalne infrastrukture - izgradnja oborinske odvodnje, izgradnja nogostupa, izgradnja DTK.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 5.209.439,00 | Doprinos za šume | 800.000,00 |
| Usluga stručnog nadzora građenja | 185.740,00 | Pomoći od ostalih subjekata unutar općeg proračuna | 1.080.839,00 |
| Usluga vođenja projekta – upravljanje projektom | 48.141,00 | Primici od zaduživanja | 3.000.000,00 |
| Usluga vođenja projekta – pravna podrška | 26.128,00 | Višak prihoda iz prethodne godine – prodaja zemljišta | 588.609,00 |
| **UKUPNO** | **5.469.448,00** |  | **5.469.448,00** |

**5.2. KARLOVAC II – JAMADOLSKA** – projekt obuhvaća rekonstrukciju Jamadolske ulice u naselju Jamadol“ (proširenje i izgradnja dodatne komunalne infrastrukture - izgradnja oborinske odvodnje, izgradnja nogostupa, izgradnja DTK).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 2.648.278,00 | Pomoći od ostalih subjekata unutar općeg proračuna | 967.300,00 |
| Usluga stručnog nadzora građenja | 94.423,00 | Primici od zaduživanja | 1.193.157,00 |
| Usluga vođenja projekta – upravljanje projektom | 24.473,00 | Višak prihoda iz prethodne godine – komunalni doprinos | 620.000,00 |
| Usluga vođenja projekta – pravna podrška | 13.283,00 |  |  |
| **UKUPNO** | **2.780.457,00** |  | **2.780.457,00** |

**5.3. KARLOVAC II – BOHINJSKA, SKADARSKA** – projekt obuhvaća izgradnju oborinske odvodnje u naselju, odnosno središnjeg oborinskog odvodnog sustava- Bohinjska ul., Skadarska ul., Bledska ul., Dorjanska ul., Ohridska ul.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Radovi na rekonstrukciji | 4.201.511,00 | Pomoći od ostalih subjekata unutar općeg proračuna | 1.526.222,00 |
| Usluga stručnog nadzora građenja | 149.803,00 | Primici od zaduživanja | 2.084.992,00 |
| Usluga vođenja projekta – upravljanje projektom | 38.827,00 | Višak prihoda iz prethodne godine – šumski doprinos | 800.000,00 |
| Usluga vođenja projekta – pravna podrška | 21.073,00 |  |  |
| **UKUPNO** | **4.411.214,00** |  | **4.411.214,00** |

**5.4. KARLOVAC II – BAŠČINSKA** – projekt obuhvaća rekonstrukciju Baščinske ceste u naselju Švarča od Triglavske ulice na zapadu do ulice Mostanje na istoku (proširenje i izgradnja dodatne komunalne infrastrukture – izgradnja oborinske odvodnje, izgradnja nogostupa, izgradnja DTK).

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Radovi na rekonstrukciji | 3.104.785,00 | Pomoći od ostalih subjekata unutar općeg proračuna | 759.927,00 |
| Usluga stručnog nadzora građenja | 110.700,00 | Primici od zaduživanja | 999.822,00 |
| Usluga vođenja projekta – upravljanje projektom | 28.692,00 | Višak prihoda iz prethodne godine – prodaja zemljišta | 1.500.000,00 |
| Usluga vođenja projekta – pravna podrška | 15.572,00 |  |  |
| **UKUPNO** | **3.259.749,00** |  | **3.259.749,00** |

**5.5. KARLOVAC II – TRIGLAVSKA** – projekt obuhvaća rekonstrukciju Triglavske ulice u naselju Švarča - od Baščinske ceste na sjeveru do k.č. 4065/2, k.o. Karlovac II na jugu (proširenje i izgradnja dodatne komunalne infrastrukture - EE, izgradnja oborinske odvodnje, izgradnja nogostupa, izgradnja DTK).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 2.237.946,00 | Pomoći od ostalih subjekata unutar općeg proračuna | 897.387,00 |
| Usluga stručnog nadzora građenja | 79.793,00 | Višak prihoda iz prethodne godine – prodaja zemljišta | 1.452.258,00 |
| Usluga vođenja projekta – upravljanje projektom | 20.681,00 |  |  |
| Usluga vođenja projekta – pravna podrška | 11.225,00 |  |  |
| **UKUPNO** | **2.349.645,00** |  | **2.349.645,00** |

**5.6. KARLOVAC II – DONJA ŠVARČA** – projekt obuhvaća rekonstrukciju prometnice i gradnju nogostupa, oborinske odvodnje, DTK kanalizacije i javne rasvjete ulice Donja Švarča, kao i izgradnju oborinske kanalizacije u naselju Donja Švarča.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 4.290.138,00 | Pomoći od ostalih subjekata unutar općeg proračuna | 1.646.950,00 |
| Usluga stručnog nadzora građenja | 152.963,00 | Primici od zaduživanja | 2.000.000,00 |
| Usluga vođenja projekta – upravljanje projektom | 39.646,00 | Višak prihoda iz prethodne godine – prodaja zemljišta | 857.314,00 |
| Usluga vođenja projekta – pravna podrška | 21.517,00 |  |  |
| **UKUPNO** | **4.504.264,00** |  | **4.504.264,00** |

**5.7. KARLOVAC II – DREŽNIK** – projekt obuhvaća rekonstrukciju prometnice i gradnju nogostupa, oborinske odvodnje, DTK instalacija i javne rasvjete Sušačke ulice i dijela ulice Drežnik.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 3.213.931,00 | Primici od zaduživanja | 2.872.523,00 |
| Usluga stručnog nadzora građenja | 114.591,00 | Višak prihoda iz prethodne godine – prodaja zemljišta | 501.819,00 |
| Usluga vođenja projekta – upravljanje projektom | 29.700,00 |  |  |
| Usluga vođenja projekta – pravna podrška | 16.120,00 |  |  |
| **UKUPNO** | **3.374.342,00** |  | **3.374.342,00** |

**5.8. KARLOVAC II – ZVIJEZDA**– projekt obuhvaća rekonstrukciju i uređenje prometnih površina unutar Zvijezde (zahvati: EE, vrelovod, hortikultura, urbana oprema, plinovod, parterno uređenje, izgradnja DTK).

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Radovi na rekonstrukciji | 12.987.138,00 | Primici od zaduživanja | 11.635.341,00 |
| Usluga stručnog nadzora građenja | 463.052,00 | Višak prihoda iz prethodne godine – prodaja zemljišta | 2.000.000,00 |
| Usluga vođenja projekta – upravljanje projektom | 120.017,00 |  |  |
| Usluga vođenja projekta – pravna podrška | 65.134,00 |  |  |
| **UKUPNO** | **13.635.341,00** |  | **13.635.341,00** |

**5.9. REKONSTRUKCIJA ULICA STANKA VRAZA I JANA MASARYKA** - predmet projekta je rekonstrukcija prometnih površina dijela Ulice S. Vraza (ukupne dužine cca 400 m) koja se provodi u gabaritima postojeće ceste. Kolnik se sastoji od dva vozna traka, dodana je pješačka staza širine koja se nalazi s lijeve strane kolnika u dužini cijele trase te je predviđena izgradnja 59 parkirališnih mjesta. Izvest će se i javna rasvjeta ekonomičnim visokoefikasnim LED izvorima svjetlosti.

U okviru projekta predviđena je i izgradnja nastavka slijepog odvojka Masarykove ulice s kojeg je omogućen prilaz stambenim zgradama na k. č. br. 2487/3 i 2487/2. Planirana dužina ovog dijela zahvata je cca 30 m.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinsko pravnih odnosa | 100.000,00 | prihodi od prodaje zemljišta | 100.000,00 |
| Radovi na rekonstrukciji | 3.505.000,00 | opći prihodi i primici | 620.000,00 |
| Usluga stručnog nadzora građenja | 100.000,00 | komunalni doprinos | 3.000.000,00 |
| Usluga koordinatora II | 15.000,00 |  |  |
| **UKUPNO** | **3.720.000,00** |  | **3.720.000,00** |

**5.10. REKONSTRUKCIJA ULICE M. NEMIČIĆA** – predviđena je rekonstrukcija dijela Ulice M. Nemičića , od raskrižja s Ulicom A. Hebranga do raskrižja s Ulicom donja Švarča, u dužini od 234 m. Izvest će se i radovi na komunalnoj infrastrukturi namijenjenoj opskrbi pitkom vodom i kanalizaciji - investitor tvrtka Vodovod i kanalizacija d.o.o. Kolnik će se rekonstruirati s izvedbom pješačke staze, na svim pješačkim prijelazima upustit će se nogostup i izraditi pješačke rampe za osobe s posebnim potrebama, izvest će se radovi na uličnoj rasvjeti, a rekonstruirat će se i navedena raskrižja.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa | 100.000,00 | Prihodi od prodaje zemljišta | 100.000,00 |
| Radovi na rekonstrukciji | 1.930.000,00 | opći prihodi i primici | 1.900.000,00 |
| Usluga stručnog nadzora građenja | 60.000,00 | Naknada za koncesije | 100.000,00 |
| Usluga koordinatora II | 10.000,00 |  |  |
| **UKUPNO** | **2.100.000,00** |  | **2.100.000,00** |

**5.11. REKONSTRUKCIJA ULICE NASELJE M. MARULIĆA** – rekonstrukcija i uređenje ulice Naselje M. Marulića predviđa se od Mačekove ulice u dužini od cca 240 m na način da se izgrade pješačke staze – nogostupi, kao i parkirališta za osobna vozila. Rekonstruirana ulica bit će širine 6 m, namijenjena za obostrani promet, izvest će se komunalna infrastruktura namijenjena opskrbi pitkom vodom i odvodnji/kanalizacija (investitor Vodovod i kanalizacija d.o.o.), zamjena cjevovoda postojeće dionice vrelovoda (investitor Gradska toplana d.o.o.) te ulična rasvjeta. Predviđeno je i hortikulturno uređenje i nabava komunalne opreme (klupe, spremnici za komunalni otpad, košare za otpad i dr.).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 2.600.000,00 | opći prihodi i primici | 2.600.000,00 |
| Usluga stručnog nadzora građenja | 80.000,00 | prihodi za posebne namjene - ostalo | 100.000,00 |
| Usluga koordinatora II | 20.000,00 |  |  |
| **UKUPNO** | **2.700.000,00** |  | **2.700.000,00** |

**5.12. REKONSTRUKCIJA SPLITSKE ULICE – izgradnja nogostupa** – rekonstrukcija Splitske ulice planira se na način da se izgradi nogostup sa sjeverne strane prometnice u dužini od cca 620 m. Provedba projekta obuhvaća i rješavanje imovinsko pravnih odnosa za zemljište u obuhvatu zahvata.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinsko pravnih odnosa | 100.000,00 | prihodi od prodaje zemljišta | 100.000,00 |
| Radovi na izgradnji | 290.000,00 | opći prihodi i primici | 300.000,00 |
| Usluga stručnog nadzora građenja | 10.000,00 |  |  |
| **UKUPNO** | **400.000,00** |  | **400.000,00** |

**5****.13. REKONSTRUKCIJA ŽUMBERAČKE ULICE – izgradnja nogostupa –**rekonstrukcija obuhvaća buduću izgradnju nogostupa u Žumberačkoj ulici radi veće sigurnosti svih sudionika u prometu. U 2021. godini planiraju se financijska sredstva za izradu projektne dokumentacije i rješavanje imovinsko pravnih odnosa.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 40.000,00 | opći prihodi i primici | 40.000,00 |
| Rješavanje imovinsko pravnih odnosa | 50.000,00 | prihodi od prodaje zemljišta | 50.000,00 |
| **UKUPNO** | **90.000,00** |  | **90.000,00** |

**5.14. NOGOSTUP NOVAKI** - u 2021. godini planiraju se financijska sredstva za izradu projektne dokumentacije i rješavanje imovinsko pravnih odnosa za buduću izgradnju nogostupa u dijelu ulice Novi Novaki i dijelu ulice Donje Pokupje u dužini od cca 600 m, a radi veće sigurnosti svih sudionika u prometu.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 50.000,00 | opći prihodi i primici | 50.000,00 |
| Rješavanje imovinsko pravnih odnosa | 50.000,00 | prihodi od prodaje zemljišta | 50.000,00 |
| **UKUPNO** | **100.000,00** |  | **100.000,00** |

**5.15. SANACIJA KLIZIŠTA FURAČI** (uz nerazvrstanu cestu Furači) - sanacija klizišta izvest će bušenjem i izradom armirano betonskih pilota na koje se izvodi armirano betonska naglavna greda i potporni armirano betonski zid. Ukupna dionica je dužine 65 metara s kompletnom izradom kolničke konstrukcije širine 4 metra uključujući elastičnu odbojnu ogradu.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa | 100.000,00 | prihodi od prodaje zemljišta | 100.000,00 |
| Radovi na sanaciji | 1.280.000,00 | višak prihoda iz prethodne godine – opći prihodi | 665.000,00 |
| Usluga stručnog nadzora građenja | 50.000,00 | pomoći od ostalih subjekata unutar općeg proračuna | 665.000,00 |
| **UKUPNO** | **1.430.000,00** |  | **1.430.000,00** |

**5.16. SANACIJA KLIZIŠTA SV. ANA** (uz nerazvrstanu cestu Kalvarija) - sanacija klizišta izvest će se bušenjem i izradom armirano betonskih pilota (jednostrano) na koje se izvodi armirano betonska konstrukcija. Ukupna dionica je dužine 65 metara s kompletnom izradom kolničke konstrukcije širine 4,5 metra s uključenom pješačkom stazom i elastičnom odbojnom ogradom.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na sanaciji | 2.320.000,00 | višak prihoda iz prethodne godine – opći prihodi | 1.200.000,00 |
| Usluga stručnog nadzora građenja | 80.000,00 | Pomoći od ostalih subjekata unutar općeg proračuna | 1.200.000,00 |
| **UKUPNO** | **2.400.000,00** |  | **2.400.000,00** |

**5.17. SANACIJA KLIZIŠTA MANJEROVIĆI** – klizište se nalazi uz nerazvrstanu cestu NC 340920, Manjerovići 001, k.č.br. 1922 k.o. Utinja, te zahvaća spomenutu katastarsku česticu prometnice kao i nekoliko susjednih čestica uz cestu. U 2021. godini planira se rješavanje imovinsko pravnih odnosa u obuhvatu buduće sanacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa | 20.000,00 | prihodi od prodaje zemljišta | 20.000,00 |
| **UKUPNO** | **20.000,00** |  | **20.000,00** |

**5.18. SANACIJA KLIZIŠTA SJENIČAK** – klizište se nalazi uz nerazvrstanu cestu NC 318600, Gornji Sjeničak 001, k.č.br. 3008 k.o. Gornji Sjeničak, te zahvaća spomenutu katastarsku česticu ceste kao i nekoliko susjednih čestica uz cestu. U 2021. godini planira se rješavanje imovinsko pravnih odnosa u obuhvatu buduće sanacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa | 35.000,00 | Prihodi od prodaje zemljišta | 35.000,00 |
| **UKUPNO** | **35.000,00** |  | **35.000,00** |

**5.19. SANACIJA KLIZIŠTA SUCI** – klizište se nalazi uz nerazvrstanu cestu NC Suci-001 na novoformiranoj k.č.br. 2163/2 k.o. Zadobarje. U 2021. godini planira se rješavanje imovinsko pravnih odnosa u obuhvatu buduće sanacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa | 20.000,00 | Prihodi od prodaje zemljišta | 20.000,00 |
| **UKUPNO** | **20.000,00** |  | **20.000,00** |

**5.20. SANACIJA KLIZIŠTA ZADOBARJE** – klizište se nalazi uz nerazvrstanu cestu NC 314500 Zadobarje 002 na novoformiranoj k.č.br. 2161/5 k.o. Zadobarje. U 2021. godini planira se rješavanje imovinsko pravnih odnosa u obuhvatu buduće sanacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa | 100.000,00 | Prihodi od prodaje zemljišta | 100.000,00 |
| **UKUPNO** | **100.000,00** |  | **100.000,00** |

**5.21. ASFALTIRANJE MAKADAM PROMETNICE DONJE POKUPLJE 016** - sanacija postojeće makadamske prometnice u dužini od 100 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 130.000,00 | Komunalna naknada | 130.000,00 |
| **UKUPNO** | **130.000,00** |  | **130.000,00** |

**5.22. ASFALTIRANJE MAKADAM PROMETNICE POKUPSKA LUKA 006** - sanacija postojeće makadamske prometnice u dužini od 480 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 525.000,00 | Komunalna naknada | 525.000,00 |
| **UKUPNO** | **525.000,00** |  | **525.000,00** |

**5.23. ASFALTIRANJE MAKADAM PROMETNICE TUŠILOVIĆ 005/006** – sanacija postojeće makadamske prometnice u dužini od 270,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 270.000,00 | Komunalna naknada | 270.000,00 |
| **UKUPNO** | **270.000,00** |  | **270.000,00** |

**5.24. ASFALTIRANJE MAKADAM PROMETNICE GOLJAKI 007/011** - sanacija postojeće makadamske prometnice u dužini od 380,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 380.000,00 | Komunalna naknada | 380.000,00 |
| **UKUPNO** | **380.000,00** |  | **380.000,00** |

**5.25. ASFALTIRANJE MAKADAM PROMETNICE PERINČIĆI 002** - sanacija postojeće makadamske prometnice u dužini od 140,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 140.000,00 | Komunalna naknada | 140.000,00 |
| **UKUPNO** | **140.000,00** |  | **140.000,00** |

**5.26. ASFALTIRANJE MAKADAM PROMETNICE PRISELCI DONJI 004** - sanacija postojeće makadamske prometnice u dužini od 1000,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 1.000.000,00 | Komunalna naknada | 1.000.000,00 |
| **UKUPNO** | **1.000.000,00** |  | **1.000.000,00** |

**5.27. ASFALTIRANJE MAKADAM PROMETNICE VUKMANIĆ 002 -** sanacija postojeće asfaltirane prometnice u dužini od 400,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 400.000,00 | Komunalna naknada | 400.000,00 |
| **UKUPNO** | **400.000,00** |  | **400.000,00** |

**5.28. ASFALTIRANJE MAKADAM PROMETNICE ŠKRTIĆI/CEROVAC 006** - sanacija postojeće makadamske prometnice u dužini od 400,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 400.000,00 | Komunalna naknada | 400.000,00 |
| **UKUPNO** | **400.000,00** |  | **400.000,00** |

**5.29. ASFALTIRANJE MAKADAM PROMETNICE REČIĆKA 005 -** sanacija postojeće makadamske prometnice u dužini od 60,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 15.000,00 | Opći prihodi i primici | 15.000,00 |
| Radovi na rekonstrukciji | 60.000,00 | Komunalna naknada | 60.000,00 |
| **UKUPNO** | **75.000,00** |  | **75.000,00** |

**5.30. ASFALTIRANJE MAKADAM PROMETNICE DONJA GAZA 001** - sanacija postojeće makadamske prometnice u dužini od 420,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 35.000,00 | Opći prihodi i primici | 35.000,00 |
| Radovi na rekonstrukciji | 420.000,00 | Komunalna naknada | 420.000,00 |
| **UKUPNO** | **455.000,00** |  | **455.000,00** |

**5.31. ASFALTIRANJE MAKADAM PROMETNICE BUKOVLJE** - sanacija postojeće makadamske prometnice u dužini od 600,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 40.000,00 | Opći prihodi i primici | 40.000,00 |
| Radovi na rekonstrukciji | 600.000,00 | Komunalna naknada | 600.000,00 |
| **UKUPNO** | **640.000,00** |  | **640.000,00** |

**5.32. ASFALTIRANJE MAKADAM PROMETNICE SVETI FLORIJAN -** sanacija postojeće makadamske prometnice u dužini od 400,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 400.000,00 | Komunalna naknada | 400.000,00 |
| **UKUPNO** | **400.000,00** |  | **400.000,00** |

**5.33. ASFALTIRANJE MAKADAM PROMETNICE POPOVIĆ BRDO -** sanacija postojeće makadamske prometnice u dužini od 100,0 m koja obuhvaća uređenje sustava odvodnje, rješavanje prilaza na privatne parcele te izradu nosivo habajućeg sloja asfalta u debljini od 6 cm.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 15.000,00 | Opći prihodi i primici | 15.000,00 |
| Radovi na rekonstrukciji | 100.000,00 | Komunalna naknada | 100.000,00 |
| **UKUPNO** | **115.000,00** |  | **115.000,00** |

**5.34. PARKIRALIŠTE U VATROGASNOJ ULICI** – rekonstrukcija će obuhvatiti izgradnju dodatne komunalne infrastrukture - javne rasvjete na parkiralištu južno od Vatrogasnog doma, između Vatrogasne ceste i autogaraže Hrvatskog telekoma.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 390.000,00 | Opći prihodi i primici | 400.000,00 |
| Usluga stručnog nadzora građenja | 10.000,00 |  |  |
| **UKUPNO** | **400.000,00** |  | **400.000,00** |

**5.35. OBORINSKA ODVODNJA NEMČIĆEVA** – u 2021. godini planiraju se sredstva za rješavanje imovinsko pravnih odnosa za buduću rekonstrukciju oborinske odvodnje u Ulici A. Nemčića, kao i druge komunalne infrastrukture prometnice.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Kupnja zemljišta | 300.000,00 | Prihodi od prodaje zemljišta | 300.000,00 |
| **UKUPNO** | **300.000,00** |  | **300.000,00** |

**5.36. OBORINSKA ODVODNJA LJUBLJANSKA** – u 2021. godini osiguravaju se sredstva za potrebe rješavanja imovinsko pravnih odnosa za buduću rekonstrukciju postojeće oborinske odvodnje u Ljubljanskoj ulici.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Kupnja zemljišta | 150.000,00 | Prihodi od prodaje zemljišta | 250.000,00 |
| Naknada za služnost | 100.000,00 |  |  |
| **UKUPNO** | **250.000,00** |  | **250.000,00** |

**Članak 6.**

Rekapitulacija procjene troškova (rashoda) Programa građenja komunalne infrastrukture u 2021. godini:

|  |  |  |
| --- | --- | --- |
| R.br. | **NAZIV PROJEKTA** | **UKUPNA PROCJENA TROŠKOVA** |
| 1. | Obilaznica Zvijezde | 400.000,00 |
| 2. | Parkiralište ŠSD Mladost | 4.000.000,00 |
| 3. | Parkiralište kralja Zvonimira | 50.000,00 |
| 4. | Parkiralište groblja Velika Švarča | 100.000,00 |
| 5. | Garaža Modrušanov park | 300.000,00 |
| 6. | Izgradnja dječjeg igrališta Mala Švarča | 350.000,00 |
| 7. | Sportsko igralište Velika Jelsa | 40.000,00 |
| 8. | Javna rasvjeta Prilaz Kozjači | 100.000,00 |
| 9. | Izgradnja groblja Hrnetić | 2.200.000,00 |
| 10. | Izgradnja Mrtvačnice Tušilović | 900.000,00 |
| 11. | Sanacija kanala Sajevac | 250.000,00 |
| 12. | Karlovac II – Mala Švarča | 5.469.448,00 |
| 13. | Karlovac II – Jamadolska | 2.780.457,00 |
| 14. | Karlovac II – Bohinjska, Skadarska | 4.411.214,00 |
| 15. | Karlovac II – Baščinska | 3.259.749,00 |
| 16. | Karlovac II – Triglavska | 2.349.645,00 |
| 17. | Karlovac II – Donja Švarča | 4.504.264,00 |
| 18. | Karlovac II – Drežnik | 3.374.342,00 |
| 19. | Karlovac II – Zvijezda | 13.635.341,00 |
| 20. | Rekonstrukcija Ulica S. Vraza i J. Masaryka | 3.720.000,00 |
| 21. | Rekonstrukcija Ulice M. Nemičića | 2.100.000,00 |
| 22. | Rekonstrukcija ulice Naselje M. Marulića | 2.700.000,00 |
| 23. | Rekonstrukcija Splitske ulice – izgradnja nogostupa | 400.000,00 |
| 24. | Rekonstrukcija Žumberačke ulice – izgradnja nogostupa | 90.000,00 |
| 25. | Nogostup Novaki | 100.000,00 |
| 26. | Sanacija klizišta Furači | 1.430.000,00 |
| 27. | Sanacija klizišta Sv. Ana | 2.400.000,00 |
| 28. | Sanacija klizišta Manjerovići | 20.000,00 |
| 29. | Sanacija klizišta Sjeničak | 35.000,00 |
| 30. | Sanacija klizišta Suci | 20.000,00 |
| 31. | Sanacija klizišta Zadobarje | 100.000,00 |
| 32. | Asfaltiranje makadam prometnice Donje Pokuplje 016 | 130.000,00 |
| 33. | Asfaltiranje makadam prometnice Pokupska Luka 006 | 525.000,00 |
| 34. | Asfaltiranje makadam prometnice Tušilović 005/006 | 270.000,00 |
| 35. | Asfaltiranje makadam prometnice Goljaki 007/011 | 380.000,00 |
| 36. | Asfaltiranje makadam prometnice Perinčići 002 | 140.000,00 |
| 37. | Asfaltiranje makadam prometnice Priselci Donji 004 | 1.000.000,00 |
| 38. | Asfaltiranje makadam prometnice Vukmanić 002 | 400.000,00 |
| 39. | Asfaltiranje makadam prometnice Škrtići/Cerovac 006 | 400.000,00 |
| 40. | Asfaltiranje makadam prometnice Rečička 005 | 75.000,00 |
| 41. | Asfaltiranje makadam prometnice Donja Gaza 001 | 455.000,00 |
| 42. | Asfaltiranje makadam prometnice Bukovlje | 640.000,00 |
| 43. | Asfaltiranje makadam prometnice Sveti Florijan | 400.000,00 |
| 44. | Asfaltiranje makadam prometnice Popović Brdo | 115.000,00 |
| 45. | Parkiralište u Vatrogasnoj ulici | 400.000,00 |
| 46. | Oborinska odvodnja Nemčićeva | 300.000,00 |
| 47. | Oborinska odvodnja Ljubljanska | 250.000,00 |
|  | **S V E U K U P N O** | **67.469.460,00** |

**Članak 7.**

Financiranje projekata unutar ovog Programa vršit će se iz sljedećih izvora: opći prihodi i primici proračuna, višak prihoda iz prethodne godine (komunalni doprinos, prodaja zemljišta, doprinos za šume, opći prihodi i primici), komunalni doprinos, komunalna naknada, pomoći od ostalih subjekata unutar općeg proračuna, doprinos za šume, primici od zaduživanja, naknada za koncesije, prihodi za posebne namjene – ostalo, pomoći iz županijskog proračuna, prihodi od prodaje zemljišta.

U člancima 3., 4. i 5. ovog Programa iskazani su izvori financiranja odvojeno za svaku građevinu komunalne infrastrukture, odnosno za svaki projekt.

**Članak 8.**

Naredbodavac za realizaciju ovog Programa je gradonačelnik Grada Karlovca.

Za realizaciju ovog Programa zadužuju se Upravni odjel za prostorno uređenje, gradnju i zaštitu okoliša, Upravni odjel za komunalno gospodarstvo te Upravni odjel za imovinsko pravne poslove i upravljanje imovinom.

**Članak 9.**

Gradonačelnik Grada Karlovca dužan je, istodobno s Izvješćem o izvršenju Proračuna Grada Karlovca za 2021. godinu, podnijeti Gradskom vijeću Grada Karlovca izvješće o izvršenju ovog Programa.

**Članak 10.**

Ovaj Program stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Matija Furač, stuč. spec.oec.**

**DOSTAVITI:**

1. Ured gradonačelnika, ovdje
2. Ministarstvo prostornoga uređenja, graditeljstva i državne imovine,

Ulica Republike Austrije 20, 10 000 Zagreb

1. Upravni odjel za proračun i financije, ovdje
2. Upravni odjel prostorno uređenje, gradnju i zaštitu okoliša, ovdje
3. Upravni odjel za komunalno gospodarstvo, ovdje
4. Upravni odjel za imovinsko pravne poslove i upravljanje imovinom, ovdje
5. Predsjednik Gradskog vijeća, ovdje
6. Dokumentacija
7. Zapisnik
8. Glasnik Grada Karlovca
9. Pismohrana

**O B R A Z L O Ž E NJ E**

Sukladno Zakonu o komunalnom gospodarstvu („Narodne novine“ br. 68/18, 110/18, 32/20) predlažemo Program građenja komunalne infrastrukture u 2021. godini. Odredbama Zakona o komunalnom gospodarstvu propisana je obveza jedinica lokalne samouprave, odnosno predstavničkog tijela da za svaku kalendarsku godinu, istodobno s donošenjem proračuna, donese i program građenja komunalne infrastrukture. Program sadrži procjenu troškova građenja (izrada projektne dokumentacije, rješavanje imovinsko pravnih odnosa, građenje, provedba stručnog nadzora i dr.) komunalne infrastrukture na području grada Karlovca u 2021. godini odvojeno za svaku građevinu i ukupno te odvojeno prema izvoru njihova financiranja, kao i opis planiranih projekata (detaljno navedeno i opisano u čl. 3., 4. i 5. ovog Programa).

Ovaj Program izrađen je u skladu s izvješćem o stanju u prostoru, potrebama uređenja zemljišta planiranog prostornim planovima i sukladno Planu razvojnih programa Grada Karlovca, vodeći računa o troškovima građenja i proračunskim mogućnostima (predvidivim izvorima financiranja građenja komunalne infrastrukture). Cilj Programa je da se uređenjem i razvojem grada (izgradnjom nove komunalne infrastrukture i rekonstrukcijom postojeće) utječe na poboljšanje uvjeta stanovanja, kao i poboljšanje opće kvalitete života i rada građana i poslovnih subjekata grada Karlovca. Kao poseban cilj ističe se izgradnja, odnosno rekonstrukcija i uređenje većeg broja prometnica - nerazvrstanih cesta kao jedne od osnovne komunalne infrastrukture na području grada, a čime će se stvoriti povoljniji uvjeti za zadovoljenje životnih potreba građana i poticanje daljnjeg razvoja gospodarstva.

Sveukupni procijenjeni troškovi (rashodi) prikazani u ovom Programu iznose 67.469.460,00 kuna, od čega troškovi građenja građevina komunalne infrastrukture u građevinskom području iznose 8.440.000,00 kuna, troškovi građenja izvan građevinskog područja iznose 250.000,00 kuna, a troškovi rekonstrukcije komunalne infrastrukture iznose 58.779.460,00 kuna. Vrijednosti pojedinih aktivnosti sadržanih u Programu procijenjene su temeljem troškova građenja usporedivih građevina komunalne infrastrukture iz prethodne godine, a konačna vrijednost svakog pojedinog zahvata, odnosno nabave izvršenja radova, usluga i opreme utvrdit će se tek temeljem stvarnih i ukupnih troškova provedbe projekta.

Za realizaciju Programa zadužuju se Upravni odjel za prostorno uređenje, gradnju i zaštitu okoliša, Upravni odjel za komunalno gospodarstvo te Upravni odjel za imovinsko pravne poslove i upravljanje imovinom. Sukladno članku 71. Zakona, obveza gradonačelnika je da istodobno s Izvješćem o izvršenju Proračuna za 2021. godinu, podnese Gradskom vijeću Grada Karlovca izvješće o izvršenju ovog Programa.

Slijedom prethodno iznijetog i obrazloženog, molimo Gradsko vijeće da razmotri i usvoji predloženi Program građenja komunalne infrastrukture u 2021. godini.

U Karlovcu, 2. prosinca 2020. godine

**Pročelnica Upravnog odjela za prostorno uređenje,**

**gradnju i zaštitu okoliša**

**dr.sc. Ana Hranilović Trubić, dipl. ing. građ.**