GRADSKO VIJEĆE

KLASA: …….

URBROJ: ……

Karlovac, …….

**Prijedlog**

Na temelju članka 31. stavka 3. Zakona o postupanju s nezakonito izgrađenim zgradama („Narodne novine“ br. 86/12, 143/13, 65/17 i 14/19) i članaka 34. i 97. Statuta Grada Karlovca („Glasnik Grada Karlovca“ br. 1/15 – potpuni tekst, 3/18, 13/18, 6/20) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2020. godine donosi

**PROGRAM KORIŠTENJA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU U 2021. GODINI**

**Članak 1.**

Prihodi od naknade za zadržavanje nezakonito izgrađenih zgrada u prostoru planiraju se u Proračunu Grada Karlovca za 2021. godinu u ukupnom iznosu od 80.000,00 kuna koji će se u cijelosti namjenski utrošiti za izradu Urbanističkog plana uređenja „Luščić – centar“.

**Članak 2.**

Urbanističkim planom uređenja „Luščić – centar“ (dalje u tekstu: Plan) propisat će se, između ostalog, uvjeti i kriteriji za urbanu obnovu, odnosno planske mjere i uvjeti za urbanu preobrazbu prostora u obuhvatu Plana koji je u naravi napušten kompleks vojarne, površine cca 18 ha.

Plan će propisati uvjete provedbe svih zahvata u prostoru koji će se provoditi u svrhu prenamjene prostora u mješovitu, pretežito stambeno javnu  namjenu. Njime će biti planirana mreža javnih površina, namjene i oblikovanje građevina te drugi detaljni uvjeti korištenja, uređenja prostora i građenja građevina.

**Članak 3.**

Za realizaciju ovog Programa zadužuje se Upravni odjel za prostorno uređenje, gradnju i zaštitu okoliša.

**Članak 4.**

Ovaj Program stupa na snagu osmog dana od dana objave u „Glasniku Grada Karlovca“, a primjenjuje se od 01.01.2021. godine.

**PREDSJEDNIK**

**GRADSKOG VIJEĆA GRADA KARLOVCA**

**Matija Furač, struč.spec.oec.**

**DOSTAVITI:**

1. Ured gradonačelnika, ovdje
2. Ministarstvo prostornoga uređenja, graditeljstva i državne imovine,

Ulica Republike Austrije 20, 10 000 Zagreb

1. Upravni odjel za proračun i financije, ovdje
2. Upravni odjel za prostorno uređenje, gradnju i zaštitu okoliša, ovdje
3. Predsjednik Gradskog vijeća, ovdje
4. Dokumentacija
5. Zapisnik
6. Glasnik Grada Karlovca
7. Pismohrana.

**O b r a z l o ž e nj e**

Člankom 31. st. 3. Zakona o postupanju s nezakonito izgrađenim zgradama („Narodne novine“ br. 86/12, 143/13, 65/17 i 14/19, dalje u tekstu: Zakon) propisuje se da trideset posto naknade za zadržavanje nezakonito izgrađenih zgrada u prostoru su prihod proračuna jedinice lokalne samouprave na čijem se području nezakonito izgrađena zgrada nalazi. Navedena sredstva se koriste namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave. Također, prema članku 31. st. 1. Zakona, trideset posto sredstava naknade su prihod proračuna jedinice lokalne samouprave čije upravno tijelo donosi rješenje o izvedenom stanju, a koristi se namjenski za rad tih upravnih tijela.

Kako se prihodi od naknade za zadržavanje nezakonito izgrađenih zgrada u prostoru u Proračunu Grada Karlovca za 2021. godinu planiraju tek u iznosu od 80.000,00 kuna, ista se u cijelosti proračunskim planiranjem raspoređuju za troškove usluge izrade Urbanističkog plana uređenja „Luščić – centar“. Navedeni prostorni plan propisat će uvjete i kriterije za urbanu obnovu, odnosno planske mjere i uvjete za urbanu preobrazbu prostora u obuhvatu Plana koji je u naravi napušten kompleks bivše vojarne, površine cca 18 ha.

Slijedom navedene zakonske obveze i obrazloženog namjenskog utroška sredstava, predlaže se Gradskom vijeću grada Karlovca donošenje Programa korištenja naknade za zadržavanje nezakonito izgrađenih zgrada u prostoru u 2021. godini.

U Karlovcu, 2. prosinca 2020. godine

**Pročelnica Upravnog odjela za prostorno uređenje,**

**gradnju i zaštitu okoliša**

**dr.sc. Ana Hranilović Trubić, dipl. ing. građ.**